
Daar is vandag etlike puik elektroniese orrels in Suid-Afrika 
verkrygbaar. Party baie goedkoop met onaanvaarbare klank- 
gehalte. Ander weer, kos egter meer as die gelykstaande 
pyporrel. Daar sou dus geen geregverdigde rede vir instal- 
lering wees nie. Tog koop kerke hierdie duur orrels. Dan is 
daar orrels wat slegs aan die vereistes van een enkele musiek- 
tydvak voldoen, dit wil sê, of nét Barok, of nét Romanties. 
CONN daarenteen, bied u 'n orrel wat aan alle liturgiese ver- 
eistes voldoen. Nog meer, CONN kos so min as 11% en nooit 
meer as 28% van die koste van 'n gelykstaande pyporrel nie 
wat dus 'n geweldige besparing meebring. 

Daarbenewens neem die CONN-orrel van slegs 4% en 
nooit meer as 10% van die totale ruimte van soortgelyke pyp- 
orrels in beslag nie. Daar is dus 'n verdere groot besparing 
met hedendaagse hoë boukoste. By die vervanging van 'n 
uitgediende ou orrel met 'n CONN-orrel, hoef daar weer geen 
strukturele veranderinge aangebring te word nie. 'n CONN- 
orrel kan feitlik onmiddellik afgelewer word en word nie deur 
temperatuur of humiditeit beinvloed nie. 

Dan is daar die wonderlike egte orrelstemme van die CONN- 

orrels, veral as dit deur eksklusiewe CONN ELEKTRONIESE 
PYPE gehoor word, 'n speeltafel wat meesterlik ontwerp is 
(volgens A.G.O. en R.C.O. standaarde) en betroubare mo- 
derne elektrom'i.a wat orcerhoudskoste tot 'n minimum be- 
perk. 
As meer as 80% van u gemeente nie die verskil tussen 'n 
goeie elektroniese orrel en 'n gelykstaande pyporrel kan aan- 
toon wanneer dit by gemeentelike sang gebruik word nie, kan 
u seker gerus ten minste die CONN-orrel besigtig. Ons dink 
die tyd het aangebreek dat u dit aan u gemeente verskuldig 
is. Ons weet dat u verbaas sal wees, want dit sal duidelik 
wees dat, indien u goed geluister het, die CONN-orrel werk- 
lik 'n uitstaande keuse sal wees. 


MUSITRON 
EDMS.) BPK, 


Suid-Afrika se toonaangewende elektroniese orreldeskundiges 
Ook agente vir Rodgers- en Saville-orrels. 
Posbus 11379 — Kaapstad, Medipark 4, Strandgebied. 
Telefoon 43-7306. 

Vieru groot geleentheid 
met Rentmeester 


'n Verlowing. Bevordering. Huwelik. 
Baba. Elke lewe het sy groot oomblikke. 
Hoe kan 'n mens jou geluk 'n bietjie 
meer permanent maak? Raadpleeg 
Rentmeester. Elke Rentmeester-polis 
beteken 'n bestendiger toekoms. 
Vier dus u volgende groot geleentheid 
met Rentmeester. Dan is u van 
lewenslange gemoedsrus verseker. 


VERSEKERAARS BEPERK 
Hoofkantoor: Henimeesietgaha. Be pens ae 219, Pretoria. 
el. 3- 


VOLLEDIGE BEPLANDE LEWENS- 
VERSEKERING VERSKAF GEMOEDSRUS 








'N GROOT 


BELEGGING? 


Ja! na die koop van 'n 
huis is die aankoop van 
'n nuwe motorkar waar- 
skynlik die grootste be- 
steding van geld wat u 
in 'n leeftyd sal maak. 
Die handelaar by wie u 
koop, behoort 'n onbe- 
rispelike reputasie te hê. 
Ons is met reg trots op 
ons s'n — 51 jaar lank 
reeds dien ons die mo- 
torpubliek van Pretoria. 


CHEVROLET/RANGER MANTA/KADETT 


AMcderson | Flittam 


Tel. 482611 
Tel. 745971 

DEFORMASIE 
of 
REFORMASIE 


Dit was dr. Ph. Hoedemaker, die profetiese fi- 
guur in die Doleansiestryd van die vorige eeu in 
Nederland, wat die boek Rigters getipeer het as 'n 
boek wat handel oor sonde en genade. Reëlmatig 
kom dit daarin voor dat die volk Israel tot afgode- 
diens verval, dat die ou testamentiese kerk defor- 
meer, maar ook dat na een of ander sware beproe- 
wing van bo die volk dan weer roep na die God 
van Abraham, Isak en Jakob en dat die deformasie 
dan opgevolg word deur 'n reformasie; die sonde 
deur genade. 

So was dit gesteld met die ou en die nuwe 
testamentiese kerk van die Here deur al die eeue 
heen. 

Omdat die mens 'n gevalle wese is, wat ten 
alle dae geneig is tot die kwaad, juis daarom tree 
deformasie, sedelike verval en geestelike insinking 
so gemaklik in. Na die volheid van die tyd met die 
koms, kruisiging en opstanding van Christus toe 
die apostels en veral Paulus die kruisevangelie ge- 
bring het van land na land en stad na stad, het hier 
en daar reeds weer tekens van verval ingetree soos 
bv. in die Korinthiese gemeente. 

In die Middeleeue was daar die toenemende 
deformasie in die pouslike kerk, wat in 'n sekere 
sin na die heidendom teruggegryp het deur die 
beeldediens in t€ voer en ook na die Fariseisme 
teruggevoer het deur, in die vorm van goeie werke, 
terug te gryp na die wetswerke van die Jode, wat 
in dié tyd toe Israel sy Messias verwerp het, be- 
klemtoon is. 

Maar omdat Christus sy kerk in stand hou, 
daarom het daar iedere keer ook weer deur die 
werking van die Gees van God vernuwing ingetree 
en is die kerk opnuut gereformeer. 

So het die gedeformeerde kerk in die 16de eeu 
'n reformasie ondergaan onder die leiding van die 
groot hervormers Luther en Calvyn. 

Want juis omdat die kerk hervormd is, gesui- 
wer van dwaalleer, juis daarom moet die kerk op- 
nuut weer hervormd word. Elke deformasie roep 
om reformasie. Elke insinking in die leer en lewe 
van die kerk moet deur hervorming opgevolg word. 


[] Blaai om 

DEFORMASIE OF REFORMASIE 


[] Van vorige bladsy 


Soos die begenadigde sondaar elke keer as 
hy in sonde geval het, hom weer moet bekeer tot 
sy God, so moet elke keer as die kerk hom aan 
deformasie skuldig gemaak het, weer geroep word 
tot reformasie, tot vernuwing. 

Ons tyd kan as 'n gedeformeerde tyd beskou 
word. En die kerk, wat ook 'n kind van sy tyd is, 
het die agteruitgang in geloof en sede nie vryge- 
Spring nie. 

Dis nou die tyd van die sogenaamde mondige 
mens. En hy, hierdie mens, is 'n kind van die tegno- 
logiese, natuurwetenskaplike twintigste eeu. Hy het 
gepresteer. Hy het selfs die buitenste ruimtes binne- 
gedring en nou voel hy homself. Het hy God dan 
nog nodig? En het hy die kerk dan nog nodig? Die 
kerk, so word gesê, is 'n verouderde saak. Die ge- 
loof is 'n slaapdrankie op die ewigheid. Hy, die ver- 
nuftige mens, sal selfverlossend optree. En hy sal 
die onderdruktes bevry. Hy sal die armes ryk maak. 
Hy sal reg en geregtigheid laat geskied, sonder God 


en sonder kerk, sonder goddelike verordeninge en 
kerklike voorskrifte. 

En die kerk van ons tyd is soos die mens van 
ons tyd, losgeruk van sy ankers, 'n speelbal van 
storme en winde van rewolusie. Die wêreldkerk 
laat hom nou meer lei deur die wetenskap, deur 
die wêreldmening as deur die Woord van God. 

Dit is hoog tyd dat daar reformasie intree. Maar 
dit is nie die werk van mense nie. Dit is alleen die 
Gees van die Here wat nuwe lewe kan bring en 
wat na sy welbehae mense daartoe kan besiel en 
gebruik. Daarom sal die kerk sonder ophou moet 
bid om 'n ontwaking, moet bid dat deur die Gees 
daar nuwe lewe in die doodsbeendere van die kerk 
kom. Met die ou Latynse kerk sal die vurige gebed 
moet wees. 


,Veni Creator Spiritus,” 
kom Skepper Gees, 
Kom, maak ons vry van elke dwaling 
trou aan Christus, onse Heer. 


Joh. Dreyer. 


OORDENKING (Hervorming) 
Hou vas wat jy het 


Lees: Levitikus 26:1-12 en Openb. 
3:7-13. 


Teks: Openb. 3:11b: ,Hou vas wat jy 
het, sodat niemand jou kroon kan 
neem nie.” 


Hierdie brief is gerig aan die ge- 
meente in Filadelfia, een van die 
sewe gemeentes in Klein-Asië. Hierdie 
stad is gestig in die jaar 150 v.C. en 
verwoes in 17 v.C. Die stad is herbou 
deur die Romeinse keiser Tiberias en 
daar is `n tempel ter ere van hom 
opgerig. Ook het hierdie stad 'n groot 
wynbedryf gehad en daar was 'n tem- 
pel ter ere van die wyngod Dionisius. 
So was daar ook talle ander afgods- 
tempels. 


Die Christelike gemeente in Filadel- 
fia was klein, maar nou en heg aan- 
mekaar gebind, met groot liefde teen- 
oor mekaar en teenoor andere, selfs 
teenoor hul vyande. Daar is min be- 
kend van hierdie gemeente en hulle 
het hul weg stil-stil in die geloof voort- 
gegaan. Deur hul geloof, liefde, aan- 
bidding en goeie dade het hulle die 
goedkeuring van Christus gekry. 


Tog is dit so, dat hierdie gemeente- 
tjie geen rus geken het nie. ,Ek het 
voor julle `n geopende deur gegee”, 
sê Christus — 'n deur tot die saligheid 


en die verbreiding van die evangelie. 
Hierdie deur is half oop. Die gemeente 
druk van die een kant af om dit heel- 
temal oop te kry en andere druk om 
die deur toe te maak vir die gemeente. 


DS. D. J. DREYER 


Die gemeente is klein en swak, daar- 
om is hul stryd baie groot, want hul 
vyande is talryk en sterk. Hulle wat 
toedruk, is die heidene, maar veral die 
Jode wat voorgee dat hulle opreg is, 
maar dit nie is nie en volgelinge van 
Satan is. Die stryd van die gemeente 
is groot, maar deur die genade van 
Christus het hulle groot lydsaamheid. 


Die woord vir lydsaamheid in hier- 
die betekenis kry ons slegs driemaal 
in die Nuwe Testament en het met 
lusteloosheid en slapheid niks te doene 
nie. Hierdie woord beteken dat hulle 
gelowig aanvaar dit wat die hand van 
God uitmeet en die beproewing en 
loutering spoor hulle aan tot groter 
geloof en stryd in hierdie saak wat 
menslik verlore en onmoontlik is. 
Christus, in hierdie brief deur die 
hand van Johannes, prys en bemoedig 
hierdie gemeente, maar tegelyk waar- 

sku Hy ook: ,Hou vas wat jy het, 
sodat niemand jou kroon kan neem 
nie.” 


Wat moet hulle vashou? Hulle moet 
vashou aan die geloof, hoop en liefde, 
wat die kenmerke van hierdie gemeen- 
te was; vashou aan die ware evangelie 
wat aan hulle verkondig is en wat 
hulle oorgelewer is; vashou in die 
stryd om die deur geheel oop te druk, 
dan sal die deur oopgaan tot die 
ewigheid met Christus. As hulle laat 
los, dan verloor hulle die ewige kroon 
van oorwinning. 


Hierdie brief is gerig aan Filadelfia. 
Sewe briewe is so gerig aan die sewe 
gemeentes van Klein-Asië. Dit beteken 
hulle is gerig aan die hele Christelike 
Kerk, deur die eeue tot vandag. Daar- 
om ook aan die kerk en volk van Suid- 
Afrika: ,,Hou vas wat jy het...” 


Hierdie maand, soos elke jaar, vier 
ons weer eens Kerkhervorming en wel 
op die Sondag die naaste aan die ale 
Oktober. Ons kyk terug na 31 Oktober 
1517 toe Maarten Luther finaal ge- 
breek het met die Rooms-Katolieke 
Kerk om die Kerkhervorming `n werk- 
likheid te maak. Om die waarom hier- 


C] Na volgende bladsy 





van te verstaan, moet ons verder in 
die geskiedenis teruggaan: 


Die apostels het die suiwer evan- 
gelie verkondig en gemeentes soos by- 
voorbeeld Filadelfia gestig. Hierdie 
vroeë Christene is baie vervolg tot die 
jaar 313 toe keiser Konstantyn die 
Grote, Christen geword het. Hierna 
het dit beter gegaan en die kerk het 
vinnig uitgebrei. Dit het egter ook 
teweeggebring dat die kerk begin ont- 
aard het en teen die jaar vyfhonderd 
is beelde in die Roomse Kerk toege- 
laat. Oor 'n periode van duisend jaar 
(van 500 tot 1500) het die Roomse 
Kerk sê ontaard, dat dit 'n misdaad 
geword het om die Bybel te lees. Ver- 
skeie mense het daarteen geprotes- 
teer, maar hulle is almal doodgemaak. 
Ons noem 'hulle die voorlopers van 
die Hervorming. Plek vir Christus 
was daar nie meer in die kerk nie en 
is vervang deur Maria-aanbidding. Die 
groot Hervormers, Luther, Calvyn en 
Zwingli het na vore gekom en op 
31 Oktober 1517 plak Luther sy 95 
stellinge op die hoofkerk van Witten- 
berg se voordeur om die Hervorming 
in te lui: Terug na die Bybel en die 
God van die Bybel, terug na die geloof 
in Christus alleen, daar is maar een 
redding en dit is in Christus, elkeen 
moet die Bybel kry om te lees. Duisen- 
de, miskien miljoene Prostestante het 
op die gruwelikste wyse gesterf. 


Klein en swak was hierdie klompie, 
swaar het hulle gestoot aan die deur 
om dit werklik oop te kry — groot en 
sterk was hul vyande. Maar die deur 
het oopgebly, want te midde van stryd 
en lyding het die geloof in Christus 


vas gebly en die liefde en hoop het al 
sterker geword. Hulle het vasgehou 
wat hulle gehad het en dit ook oorge- 
lewer aan die nageslag. Oorgedra deur 
Geus en Hugenoot is hierdie vaste 
geloof ook in ons land gevestig en 
voortgedra deur Voortrekker en Boer. 
Dit het gegaan deur die moorde van 
Hlomo Amabutu, Bloukrans en Wee- 
nen, deur die smarte van die Tweede 
Vryheidsoorlog tot vandag. Ons volkie 
is neergeslaan, maar nie doodgeslaan 
nie, want by Bloedrivier het Christus 
'n oorwinning oor Satan behaal en 
na 1902 kon ons volkie alleen opstaan 
met die oog op Christus. 

Die pad wat geloop is, gaan deur 
brandstapels en moorde, deur trane en 
ellende, en dit alles omdat die Bybel 
weer oopgemaak is, omdat die voor- 
vadere vasgehou het wat hulle gehad 
het, gedruk het om die deur oop te 
hou vir die nageslag, vir ons van van- 
dag. En dit is wat hulle aan ons 
nagelaat het: 

Lydsaamheid: Om te stry in die 
Naam van Christus, al lyk die stryd 
verlore; om te aanvaar wat die hand 
van God uitmeet, dat die geloof daar- 
deur versterk word. 

Geloof: Die sekerheid dat daar `n 
almagtige God is, wat ons Vader is 
in Christus Jesus; dat dit Hy is wat 
ons lotgevalle bestuur. 

Hoop: Hy wat almagtig is, sien ons 
stryd en sal ons dit tot geregtigheid 
reken. 

Liefde: 'Tot God en ook tot die 
naaste as die uitlewing van ons geloof. 
Soos die gemeente van Filadelfia, het 
ook ons voorvadere hiervoor gestry 





BIDDAG VIR GESAAIDES 


en dit so aan ons oorgelewer. Ons is 
klein en swak teen 'n see van vyandig- 
heid. Ook tot ons, tot elkeen kom die 
waarskuwing: ,,Hou vas wat jy het...” 

Hou jy vas wat jy het, wat die voor- 
vadere aan jou oorgelewer het? Moet 
jou nie blind staar op die misdade 
en wanverkondiging van die Roomse 
Kerk, die sektes, die Kommunisme en 
Sosial Gospel nie — wat doen ék? 
Dra ek dit wat ek geleer het van die 
voorvadere oor aan my kind; hoor my 
kind uit my mond van die groot dade 
van God in die geskiedenis; leer my 
kind van my van sy Vader wat in die 
hemel is en leer ek my kind om die 
huis van sy Vader lief te kry en die 
Boek van sy Vader te leer ken om die 
huis altaar? Sien my kind by my hoe 
ek vashou wat ek het, hoe ek stoot om 
die deur oop te hou en sal my kind 
eendag ook so wil doen wat ek nou 
doen? 

Die beloftes wat God aan Israel 
doen is baie mooi as hulle vashou 
wat aan hulle oorgelewer is — so ook 
aan die Afrikanervolk: Ek sal jou God 
wees en jy sal my volk wees. 

Daardie mens wat vashou aan dit 
wat ons van die voorvadere gekry het, 
dit wat ons met Kerkhervorming her- 
denk, het nog 'n stryd om te stry, 'n 
groot stryd en in hierdie stryd kan jy 
selfs jou lewe verloor, maar daar is 
'n ewige kroon uit die hand van 
Christus. Daardie volk wat dit laat los, 
sal tot niet gaan soos die sewe ge- 
meentes in Klein-Asië. Daardie volk 
wat daaraan vashou, sal volk van God 
wees. 

Wie 'n oor het, laat hom hoor wat 
die Gees vir die gemeente sê. Amen. 


WIE OEDIIK OP ER Rd Me 


Lees Ps. 145. 

Tekswoord: Ps. 145:15 en 18. 

Psalm 145 vorm saam met die laaste 
paar psalms van die Psalmboek 'n 
slot van lof tot God. 

Nadat die psalmis deur die hele 
boek heen voor God geween, gebieg, 
gebid en lof gesing het, nadat hy Gods 
almag, beskikking en reddende krag 
erken het, nadat die psalmis sy eie 
en die mens se nietigheid, onmag en 
volkome afhanklikheid aan God bely 
het, kom Psalm 45 nou, as die begin 
van die slot van die boek, as 'n lof- 
psalm op die grootheid en goedheid 
van God. 

U het seker ook gemerk dat elke 
vers van die Psalm genommer is met 
die Hebreeuse alfabet: alef, bet, gim- 
mel, ensovoorts. Dié psalm is 'n uit 
bundige lofbetuiging tot eer van die 


Here en dit is asof die digter met 
die alfabetiese struktuur wil te kenne 
gee, dat die lof van die Here van alle 
kante besing is — volkome besing $Oos 
die letters van die alfabet almal daar 
is. Met ander woorde as dit in ons eie 
terme gestel word: van A tot 7 is alles 
gesê. 


DS. J. P. B. BLIGNAUT 


In die lofprysing tot eer van die 
Here kom die Psalmis by die letter 
van die alfabet wat hier die vyfliende 
vers aandui. Dit is die lebreeuse 
letter ,,ajin". Hierdie woordjie het, 
afgesien van sy letter en teelwaarde, 
die betekenis ,,00g", 

Met die ,,ooe"” dan as inleiding lui 
vers 15: ,Die oë van almal wag op U, 


en U gee hulle spys op die regte tyd." 

Die oë wag op U ...” 

In 'n miskien meer breë betekenis 
van hierdie ,,wag op" sien ons dat die 
oog soekend gerig is op iets of iemand, 
SO intens gerig dat dit hom eintlik 
verlaat op daardie iemand of iets, 
iets verwag van daardie een op wie die 
oë gerig is. 

Hier in ons teks word die oë op 
God gerig. Op God gerig en verlaat 
want ,U gee hulle spys op die regte 
tyd.” 

So sien die psalmis dat die oë van 
almal op die spyse van God moet wag, 
spyse wat Hy op die regte tyd gee. 

Die psalmis praat hier van dinge 
wat deur die moderne tyd moeilik 
verstaan word, moeilik in te dink dat 
die oë weg van die wêreld na God 

[] Blaai om 

DIÉ OË WAG OP U 


Van vorige bladsy 

verig moet word. Die oorgrote meer- 
derheid van die mense van die mOo- 
derne tyd rig hulle oë na die verkope 
op die wêreldmark, die aanvraag en 
verkope van die dag, ensovoorts, en is 
nie meer na die stand van die weer 
gebind nie — altans so dink diegene 
wat hulle kos vir die eerste keer in 
`n verwerkte vorm aan tafel sien en 
dit dan, sonder dankbetuiging aan 
God, geniet. 


Die mens wat nog in besondere 
mate op die land aangewys is, sien 
die sake egter meestal anders en besef 
dat die oë op God gerig moet wees. 
Miskien besef hierdie mense nog iets 
van die gelykenis van Markus 4:26 vv. 
as gesê word die koninkryk van God 
is SOOS wanneer `n mens die saad in 
die grond gooi; en hy gaan slaap en 
staan op, nag en dag, en die saad 
spruit uit en word groot — hoe, weet 
hy self nie.” Om hierdie rede wag 
hulle oë op God. 


Vir geen mens op watter arbeids- 
terrein ookal kan dit egter anders 
wees nie want waarmee jy ookal besig 
sal wees die grondstof en die krag 
om die grondstof te verwerk en die 
moontlikheid om dit in geld of te wel 
brood om te wissel kom van God. `n 
Mens beplan en jy werk en jy hoop, 
cn jy gaan slaap en staan op, dag en 
nag en daar is loon — as jy dit eerlik 
betrag veral in die onsekere wêreld 
van vandag — hoe, weet niemand nie. 
Om hierdie rede moet almal se oë 
wag op God. 


Die troos is ook nog dat hierdie 
wag” nie op `n verre God is nie. Vers 
18 van dieselfde Psalm spreek hierdie 
troos uit: ,,Die Here is naby almal 
wat Hom aanroep, almal wat Hom aan- 
roep in waarheid.” Al die gejubel, ge- 
heel die lofsang, die vreugdevolle 
sang van hierdie Psalm kan ons alleen 
saamsing as ons God aanroep in waar- 
heid — ,Hy vervul die wens van die 
wat Hom vrees, en Hy hoor hul hulp- 
geroep en verlos hulle.” 


Wat sou nou die inhoud en bedoe- 
ling wees met ,,waarheid”? Waarheid 
in die oorspronklike taal in die Ou 
Testament in hierdie verband hou in: 
fermheid, getrouheid, betroubaarheid, 
standvastigheid; dit hou in om met 
trou, om met egtheid, om met waar- 
agtigheid, om met waarheid die Here 
aan te roep. 


Wanneer ons verwagting dan aan- 
roep van die Here word dan moet daar 
nie twyfel in ons hulpgeroep wees nie. 
Hierdie verwagting moet egter nie net 
om die brood vir die uiterlike van 


die daaglikse lewe gaan nie, maar 
moet juis as grond hé die brood van 
die ewige lewe. Wie in waarheid aan- 
roep sal dan ook verootmoediging 
toon, sal berou toon vanweë ons 
sonde, hulpeloosheid en afhanklikheid 
van God. Sulke roependes sal in die 
eerste instansie roep om die kruis van 
Golgota — Psalm 145:20 waarsku ook: 
Die Here bewaar almal wat Hom lief- 
het, maar Hy verdelg al die godde- 
lose.” 


Die roep tot God moet dan ook die 
ganse volk, die mensdom aan God 
opdra, dat onder die leiding van Gods 
Heilige Gees die oë van almal sal 
wag op die Here. Die roep na seker- 
heid, die angs vir die toekoms en die 
besorgdheid oor die bestaan — alles 
kan alleen tot rus kom in die verwag- 
ting in die Here. 


Ons moet egter onthou dat as ons 
roep, God nie hoor omdat ons na Hom 
roep nie, maar dat ons roep op grond 
van die wete dat God ons hoor. Daar- 
om kan die oë van almal wag op die 
Here en weet Hy sal spys gee op die 
regte tyd. 


Wanneer die hand dan aan die ploeg 
is en die oë van almal wag op die 
Here — dan kan ons maar ploeg met 
die wete — God gee hulle hul spys op 
die regte tyd — Amen. 


TANS BESKIKBAAR 


TROUMARS oor PSALM 33 
WILLEM MATHLENER 


(Soos aanbeveel deur die Noord- 
Transvaalse Sinode van die 
N.G. Kerk) 


DIE OPBRENGS IS TEN BATE 
VAN DIE BEURSFONDS 
GRADUS AD PARNASSUM 


VERKRYGBAAR BY: 
HAUM, Posbus 460, Pretoria. 
N.G. KERKBOEKHANDEL 
Posbus 245, Pretoria. 
en GRADUS AD PARNASSUM 
Posbus 3052, Pretoria 


teen R1.00 posvry. 

Dr. Collin se 
Pille 


Prys: 39c & 65c 


vir GAL en LEWER 


Blakende gesondheid is die teenoor- 
gestelde van die volgende klagtes: 


NARE HOOFPYNE 
GALAANVALLE 

BITTER MOND 
AANGEPAKTE TONG 
HARDLYWIGHEID 
VLEKKE, PUISIES, ENS. 
VLEKKIES VOOR DIE OË 
OPGEBLAASTE GEVOEL 
LUSTELOOSHEID 
SOOIBRAND 

GEEL GELAAT 


Die oorsaak 'n lui lewer en te veel gal. 
Die beproefde en beste middel — 


Dr. Collin se Gal- 
en Lewerpille 


Prys: 35c & 65c van alle Aptekers, 
of van 


G. FOURIE 
Posbus 762, Pietermaritzburg. 





Pyn se Moses 


0TTO 


Se Senuwee en Pyn Poeiers 
Prys 20c & 40c 


Probeer Otto vir Hoofpyn, Rumatiek, 
Jig, Verkoue, Koors, Vrouekwale, ja 
vir enige ander ou pyn-kwale en 
oortuig uself van die strelende en 
spoedige verligting van 


OTTO 


DIE PYN POEIER WAT SPOEDIG 
WERK! 





Slegs by Aptekers verkrygbaar. 

Aan die profetewoorde van Jes. 1-35 
is `n historiese aanhangsel gevoeg. 
Waarskynlik is hierdie laaste hoofstuk- 
ke nie van Jesaja afkomstig nie, want 
daarin word in die derde persoon oor 
Jesaja gepraat en vertel van Sy op- 
trede in die krisisdae van koning 
Hiskia aan die einde van die agste 
eeu v.C. Terselfdertyd was dit ook die 
laaste jare waarin die profeet sy op- 
trede van ruim veertig jaar afgesluit 
het, 

Die begin van sy optrede is geken- 
merk deur sterk teenstand teen die 
ongelawige koning Agas wat groter ver- 
troue op 'n Assiriese bondgenootskap 
as op die Here self gestel het. Met 
groot konsekwentheid het hy geduren- 
de die hele tyd van sy optrede 'n 
beleid van onverbondenheid bepleit, 
wat vir sy tyd stellig die regte beleid 
was. Dekades later moes hy weer His- 
kia, die opvolger van Agas, waarsku 
teen 'n bondgenootskap met Egipte, 
die aartsvyand van Assirië, want ,die 
Egiptenaars is mense en nie God nie. 
en hulle perde is vlees en nie gees 
nie.” (Jes. 31:3, vgl. 30:1-5). Tussen 
die tyd waarin Agas tog 'n verdrag 
met die Assiriërs gesluit het (734 v.C) 
en die dood van die koning (715 v.C.) 
het Jesaja hom uit die openmaar te- 
ruggetrek. Die simboliese name wat 
hy aan sy kinders gegee het naamlik 
,'n res sal terugkeer” en ,,netnou is 
daar buit, gou is roof” het op 'n 
ander wyse in hierdie tyd sy verkon- 
dieing voortgesit. 

Vanselfsprekend sou sy optrede in 
die bewoë tydperk van Israel se ge- 
skiedenis ook sy opvatting oor die rol 
van die Here in die geskiedenis weer- 
spieël. Vir hom bepaal God die gang 
van die geskiedenis. Dit is Hy wat As- 
Sirië as tugroede gebruik om sy volk 
te straf, maar dit is ook Hy wat As- 
$irië weer as instrument verwerp as 
hy in selfverheffing te ver gaan (Jes. 
10:5-19) en 'n aanslag op die heilige 
stad Jerusalem en veral die tempel- 
berg maak. Vir hom het die onskend- 


baarheid van die tempel vasgestaan, `n 
gedagte wal in die dae van Jeremia 
`n eeu later `n dogma geword het, 
waaragter Israel met hul ongelowige 
dade wou gaan skuil (Jer. 7:1-15). 

Nie alleen teken Jesaja God as die 
Gans Andere, die onvergelykbare en 
die volmaakte nie, maar ook as die 
Een wat sy mag, ja sy skrikwekkende 
majesteit op die aarde bekend maak. 
In sy verkondiging word die spanning 
tussen die heiligheid en die nabyheid 
van God voorgehou. Maar die aanra- 
king tussen hierdie heilige Gad en die 
onreine mens ward in die roepings- 
visioen van Jesaja ook paradigmaties 
vir die verhouding van God met sy 
volk en God met die mens daargestel, 
Jesaja roep uit: ,Wee my, ek is ver- 
lore! Want ek is 'n man onrein van 
lippe en woon onder 'n volk wat on- 
rein van lippe is” (6:5). Sonde is on- 
reinheid en opstand teen die Here 
(1:2). Alleen voor Hom kan 'n mens 
met skrik tot die besef van onreinheid 
en sonde kom. Teen die gangbare op- 
vatting van sy tyd dat deur die ont- 
sondigings- en reinigingsrites in die 
kultus 'n mens homself kan reinig, 
toon die roepingsvisioen dat reiniging 
en die woord van vergifnis van bo na 
onder kom, en nie van onder na bo 
bewerkstellig kan word nie. Slegs God 
kan vergewe. Wie in sy sonde volhard 
— jn sy trois, sy eiegeregtigheid en 
die pleeg van onreg — word die slag- 
offer van sy Goddelike oordeel. 

Min hoofstukke in die Ou Testament 
is so skerp teen die sonde as Jes. 1. 
Ook dit is die gevolg van Jesaja se 
besef van die heiligheid van God. Selfs 
die godsdienstige handelinge van Is- 
rael: offer, gebed en feeste word ver- 
werp. Dieselfde hande wat die heilige 
handelinge verrig, het die arme, die 
weduwee en die wees veronreg en die 
regter omgekoop. Om in die erediens 
voor God te kom sonder dat die lewe 
deur Tom aangeraak cn verander 
word, is skending van sy heiligheid. 
Jesaja stel die dodelike leuen aan die 


DIE BOODSKAP 
VAN 
DIE BOEK 


JESAJA II (1-39) 


PROF. DR. W. C. VAN WYK 


kaak, as sou die geloof net te doen ha 
met die formele godsdiensoefening. 


Hoewel daar groot meningsverskil 
onder geleerdes bestaan oor die ver- 
staan van die sogenaamde Messiaanse 
profesieë (9:1-6 en 11:1-9, asook die 
Immanuelsprofesie 7:14), moet ons re- 
kening hou met die moontlikheid van 
Messiaanse uitsprake by Jesaja. Dit is 
egter baie duidelik dat dit nie die 
middelpunt van sy prediking is nie, 
maar wel die heiligheid van God in 
al sy konsekwensies, ja tot die uiter- 
ste konsekwensies van die ondergang 
van sy volk wat daarmee nie erns ge- 
maak het nie, 


VAKANSIEWOONSTELLE 
WARMBAD 


Keurige vakansieverblyf vlak- 
by die Minerale Bad. Verskil- 
lende tipe woonstelle (2 tot 
7 beddens) elk met badka- 
mer, kombuis, oop stoep an 
gratis motorafdak; grasperke 
en braaivleisplekke. Woon- 
stelle daagliks skoongemaak. 
Besonder lae buitenseisoen- 
tarief. Toerusting: Beste ge- 
halte meubels; ingeboude kle- 
rekaste en kombuiseenheda; 
elektriese stowe, ketels en vs- 
kaste; beddegoed, kookge- 
reedskap en eetgerei word 
volledig voorsien. Brosjure 
gratis beskikbaar. 


SPA-VISTA 
VAKANSIEWOONSTELLE 


Voortrekkerweg 55, 
Telefoon 535, Warmbad, Tvl. 


MP — —e ee ee ee 

SKRIFVERKLARING....... 


In hierdie gedeelte, wat begin met 
'n historiese terugblik in vers 10, het 
ons weer te doen met oordeelsaankon- 
diging. Tweekeer kom die profeet met 
'n eie woord tussenbei, albei kere ter 
bevestiging van die oordeel. In vers 14 
bid hy om die oordeel en in vers 17 
bevestig hy die verwerping van Israel. 


Die historiese terugblik verwys na 
die twee aspekte van die geskiedeins 
van Israel. Enersyds is daar die ver- 
kiesing wat `n besondere verhou- 
ding tussen die Here en Israel tot 
stand gebring het, andersyds die on- 
trou van Israel wat van die begin af 
die verhouding aan sware spanning 
onderwerp het. 


10. Ek het Israel gevind soos druiwe 
in die woestyn; Ek het julle vaders 
gesien soos voorvye aan die vyeboom 
in sy eerste groei; maar hille het na 
Bail-Peor gekom en hulle aan die 
skandegod toegewy en 'n verfoeisel 
geword met soos die voorwerp van 
hulle liefde. 


Die ,Israel” wat hier genoem word, 
is die Israel van die verlede, die 
twaalf stamme wat deur die Here as 
sy volk verkies is. Dit is veral die 
opgenomenheid van die verkiesende 
God met die volk wat Hy verkies het, 
wat hier beklemtoon word. Hy het 
hule ,,gevind” en ,gesien”. Ook in 
Deut. 32:10 word die verkiesing so 
beskrywe, met gebruik van die woord 
,vind” en met beklemtoning van die- 
selfde opgenomenheid: ,,Hy het hom 
gevind in `n woestynland en in `n 
woeste wêreld, vol gehuil van die wil- 
dernis; Hy het hom omring, op hom 
ag gegee, hom bewaak Soos sy 00g- 
appel.” Ook die woord ,,sien” word 
elders gebruik om die verkiesing aan 
te dui, naamlik in die verkiesing van 
Dawid as koning, 1 Sam. 16:1, waar 
die Afrikaanse vertaling die woord 
,Uuitgesoek” het in plaas van ,,sien”. 
Hosea sê dus hier die Here het Israel 
verkies en hulle was vir Hom iets kos- 
baars. Hy was so opgenome met hulle 
SOOS 'n mens wat in die woestyn 
druiwe raakloop, of soos iemand wat 
die eerste vye in sy boord bespeur. Die 
voorvye is die eerste drag vye wat reeds 
in die voorjaar ryp word en groot ge- 
noeë verskaf aan die persoon wat dit 
vind, vel. Jes. 28:4; Miga 7:1. Van die 
kant van die Here was daar dus opge- 
nomenheid met die volk wat Hy ver- 
kies het. Van hulle kant egter is die 
verkiesing beantwoord met ontrou. 
Die historiese voorbeeld van ontrou 
wat hier genoem word, is die verraad 
wat Israel teen die Here gepleeg het 
reeds by sy eerste aanraking met die 
Kanainitiese godsdiens. Bail-Peor is 
die naam van die god wat deur Moa- 
biete vereer is in die omgewing van 


HOSEA. 91847 


Sittim. Volgens Num. 25 het die Is- 
raeliete daar deur vermenging met 
Moabitiese meisies so ver gekom om 
aan dié god se offerfeeste deel te 
neem en afgodery te pleeg. Daarmee 
het Israel hom verbind aan `n skand- 
god wie se verering bestaan het in 
afskuwelike skandelikhede. Dit was 
Israel se eerste kennismaking met die 
seksuele misdrywe van die kanaini- 
tiese godsdiens, en hy het onmiddellik 
daarvoor geval. Daarom het hulle net 
sulke verfoeisels geword as die god 
wat hulle op dié manier liefgehad het. 
,Verfoeisel” is die woord waarmee 
heidense kultusbeelde aangedui word, 
vel. Deut. 29:17, 18; 2 Kon. 28:24, 
ensovoorts. 





PROF. DR. J. P. OBERHOLZER 





Die oordeel wat aangekondig word, 
berus op die bestendige ontrou van 
die volk, van sy verkiesing af tot op 
hede. Efraim word aangespreek as ver- 
teenwoordiger van die noordelike ryk. 


11. Efraim — sy heerlikheid sal weg- 
vlieg soos `n voël. Geen geboorte, geen 
moederskap, geen ontvangenis meer 
nie! 

12. Ja, al sou hulle kinders groot- 
maak, Ek maak hulle kinderloos, son- 
der mense; ja, wee hulleself ook as 
Ek van hulle wyk. 


13. Efraim, soos Ek dit sien na Tirus 
heen, is geplant in 'n mooi omgewing, 
maar Efraim sal sy seuns na die moor- 
denaar moet uitbring. 


Efraim het ,,heerlikheid” besit, want 
hy was `n uitverkore volk van die 
Here, so kosbaar soos druiwe in die 
woestyn en soos vroeë vye. Sy ,,heer- 
likheid” was ook sigbaar daaraan dat 
hy kinders gehad het, sodat sy toe- 
koms verseker gelyk het. Dit alles 
gaan verdwyn, soos wat `n voël op sy 
vlug uit die oog verdwyn. Die oordeel 
wat oor Efraim aangekondig word, 
is presies so — algehele verdwyning. 
Daar sal geen voortplanting meer 
wees nie, en die kinders wat reeds 
daar is, sal ook verdwyn. Wat oorbly, 
is kinderlose ouers, oor wie die wee 
van die godsverlatenheid nou uitge- 
spreek word. 


Die vertaling van vers 13 is uiters 
moeilik. Die huidige Afrikaanse ver- 
taling gee nie die bedoeling van die 
oorspronklike teks goed weer nie. Om 
aan te toon hoeveel moontlikhede hier 
bestaan, natuurlik met kleiner of gro- 
ter teksverandering, gee ons 'n paar 
van die jongste vertalings: Prof. H. 
W. Wolff vertaal: Efraim, soos Ek 
sien, het van sy seuns jagbare wild 
gemaak. 

Prof. W. Rudolph vertaal: Efraim, 
wat Ek tevore My voorgestel het as 'n 
jong palm, ingeplant op `n weiveld... 

Die New English Bible sien af van 
`n poging tot vertaling en omskrywe 
liewer met: As lion-cubs emerge only 
to be hunted ... 

Met minder afwyking van die teks is 
`n moontlike vertaling wat ek kan 
voorstel: Efraim, soos Ek hom gesien 
het, sou 'n gebou wees wat op 'n rots 
ingeplant is . 

Met so `n vertaling word dan weer 
`n verband gelê tussen die verkiesing 
van weleer en die oordeel in die hede. 
Toe die Here hierdie volk gekies het, 
het Hy dit gesien as 'n verhouding wat 
bestendig sou voortbestaan. Die volk 
se ontrou van die begin af, laat dit 
egter anders uitloop. In plaas van 'n 
huis wat vas bly staan, is Efraim nou 
die wankelende gebou. Die seuns 
waarmee die huis verder gebou moet 
word, sal uitgebring word vir die 
moordenaar”, waarmee vermoedelik 
aangespeel word op die Assiriese ver- 
oweraars wat reeds met hulle offensief 
na die Weste toe besig was. 

Die gebedsuitroep van die profeet, 
die enigste wat in Hosea voorkom, 
toon hoe diep betrokke by die hele 
oordeel die profeet is. Hy kondig nie 
die oordeel onbetrokke aan nie. Ons 
het in die eerste paar hoofstukke van 
Hosea reeds gesien hoe die profeet sy 
roeping as 'n intense persoonlike ly- 
ding moes ervaar. Hier kom weer iets 
daarvan tevoorskyn: 

14. Gee hulle, o Here — wat sal U 
gee? gee hulle 'n kinderlose moeder- 
skoot en uitgedroogde borste. 

Dit is asof die profeet iets anders 
wou bid — vergewing, verandering 
van die oordeel — en of hy dan vas- 
steek en nadink. Wat is daar anders 


te gee aan so `n volk as die oordeel ` 


waarvan hy die boodskapper is? Na 'n 
oomblik van nadenke, en 'n retoriese 
vraag waarvan hy die antwoord te- 
vore weet, gaan sy bede voort: laat die 
oordeel kom. Die woord wat hy ver- 
kondig, is groter as hyself.Dit oorwel- 
dig hom, en maak hom die aankon- 
diger van `n onafwendbare oordeel. 
Kinderloosheid beteken vernietiging 
van die volk. Dit, en niks anders nie, 
word hier verkondig: Die Here het 
besluit dat die volk wat Hy verkies 
het, vernietig sal word. 


Wat kerkmanne van die Wêreldraad 
die meeste gekrap het, is dat die 
,Readers Digest” uit Amerika die 
bewering gemaak het, dat die Wêreld- 
raad van Kerke kerklike mag en kerk- 
fondse gebruik om opstand in Ameri- 
ka en Afrika te steun. 


— Church Herald. 











DIE DOOD 





Die dood is en bly vir die mens 
'n aaklige gebeure. Dit gaan dikwels 
gepaard met baie lyding en smart. Nie 
alleen die liggaam van die mens word 
in die sterwingsproses pynlik afge- 
breek en tot niet gemaak nie — dit is 
'n proses wat ook die gees van die 
mens affekteer. 








DR. A. J. G. DREYER 


Die dood beteken die finale verbre- 
king van die familiebande en ander 
intens menslike verbintenisse. Ook dit 
kan 'n smartlike proses wees vir die 
sterwende en diegene wat agterbly. 

Uit menslike oorwegings wat die ly- 
ding van 'n mede-mens nie kan aan- 
sien sie, word die sterwendes teens- 
woordig meestal onder die invloed van 
swaar verdowende middels gehou. Die 
doods-pasiënt is dan ,,genadiglik”, so 
word dikwels gesê, nie meer bewus 
van wat gebeur nie. Hierdie humanis- 
tiese benadering is egter al te dikwels 
juis nie menslik nie, maar on-menslik. 
Die besoekers en vriende by 'n ster- 
wende is al te dikwels on-menslik 
in hulle sosenaamde menslikheid. 
Hulle wil dir sterwende nie aan die 
dood herinner nie. Daarom word alle 
verwysings na die dood vermy. Die 
pasiënt moet ten alle koste opgebeur 
word. Daar word gepraat asof die 
siekte niks ernstig is nie, ensovoorts. 

Word hierdie ,,menslike” optrede 
wat die dood in al sy grusaamheid na 
liggaam en gees wil versag en ontken, 
nie soms uit ongeloof gebore nie? 

Die Skrif leer ons immers dat én 
lyding én dood vir die gelowige baie 
te sê het. Die dood is wel nog steeds 
die laaste vyand wat finaal oorwin 
moet word en tot niet gemaak sal 
word. Maar in Christus is die eerste- 
ling van die opstanding reeds gegee. 
Die gelowige in Jesus Christus ont- 
vang as `n genadegawe van God die 
ewige lewe. Wanneer die sterwensuur 
nader, mag die gelowige daarna ver- 
lang omdat hy in Christus ook 'n 
heerlike toekomsverwagting het. In 
hierdie verwagting en in sy losmaking 
van die aardse bande mag 'n gelowige 
dit bewustelik wil belewe. Hy mag 
ook wens om by sy volle bewussyn 
te verkeer tot die laaste asem toe. 
Om summier verdowing aan 'n ster- 
wende gelowige toe te dien, kan bete- 
ken dat hy van `n diepe geloofsver- 
wagting ontneem word. Dit is 'n ont- 
mensing van die mens. 

Oor hierdie saak is in die verlede 
al dikwels geskryf en daarom hoef 


ons nie verder daaraan aandag te gee 
nie. Daar was al diepe verontwaar- 
diging dat ,,teoloë van alle mense” so 
onmenslik kan wees om te bepleit dat 
'n mens die ,,voorreg” van verdowing 
mag weier. 


Interessant is dat 'n psigiater A. 
Weisman van die Universiteit van 
Harvard in sy boek ,,On Dying and 
Denying” die teologiese standpunt be- 
vestig. Sy siening is nie Skriftuurlik 
gegrond nie maar berus op die waar- 
neming van gedraginge van sterwende 
pasiënte. Hy stel dit duidelik dat om 
oor die dood te swyg en die illusie 
van beterskap steeds voor te hou, tot 
ontmensing lei en in plaas van ge- 
moedsrus eerder onrus by `n pasiënt 
veroorsaak. Daarby beweer hy dat 
ontkenning van die naderende dood 
'n pasiënt degradeer tot bloot 'n biolo- 
giese bestaan en nie `n sinvolle lewe 
in die laaste dae gun nie. Wie die 
dood ontken in sy optrede met en 
by die pasiënt ontken so 'n persoon se 
vermoë om sy pyn te beheer, ontken 
Sy vermoeë tot selfstandige denke en 
ontken die intieme bande wat 'n mens 
aan So `n pasiënt miskien ook nie die 
het met sy familie en vriende, dit gee 
geleentheid om oor hierdie aangeleent- 
heid te praat en sodoende rus vir sy 
gemoed te vind nie. 


Volgens Weisman is die sterwende 
gewoonlik min of meer bewus dat die 
einde nader en poog so 'n persoon 
dikwels om homself om die bos te lei 
en op valse hoop te vertrou. Dit moet 
nie aangehelp word nie want dit ver- 
erger die geestelike onrus. Die voor- 
bereiding op die dood skep juis die 
rus van gemoed. Hy beveel aan dat 
elke pasiënt die keuse maak van die 
mate van verdowing wat verkies word 
sodat die pasiënt self kan kies op 
watter wyse hulle wil sterwe. Op hier- 
die wyse kan die dood sinvol wees vir 
beide die pasiënt en vir die wat agter- 
bly. 

Van die dood na die lewe. Die le- 
wende kerk vertoon dikwels tekens 
van die dood — en 'n dooie kerk 
tekens van lewe. Vanuit die Skrif be- 
sien, is `n kerk wat hom nie meer 
met Christus besig hou nie, 'n dooie 
kerk al is hy hoe lewendig met aller- 
lei ander aktiwiteite. Die kerk wat 
met Christus besig is, is 'n lewende 
kerk al mag hv in die oog van die 
mens 'n dooie kerk wees. 

Gedurende Mei 1972 het meer as 
400 sogenaamde ,,Christene vir sosia- 
lisme” in Santiago, Chile, byeenge- 
kom. Hulle het verklaar dat die tyd 


aangebreek het vir 'n ,,strategiese ver- 
drag” tussen rewolusionêre Christene 
en marxiste om die suidelike Ameri- 
kaanse kontinent te bevry. Volgens 
hulle is Marx se ekonomiese en sosiale 
kritiek die middel waardeur die Suid- 
Amerikaanse gemeenskap verander 
moet word. Hulle beweer wel dat hulle 
nie Marx se filosofieë en sy ateistiese 
materialisme aanvaar nie. Die Roomse 
priesters in verskeie Suid-Amerikaan- 
se lande gee op die oomblik die lei- 
ding in die kreet om sosiale hervor- 
mings. Aanvanklik was hulle oproep 
om die gewetens wakker te skud. 
Tans is hulle strydkreet politieke ak- 
sie. Die opmerking dat hulle byeen- 
koms in Santiago nie sosialisme beoog 
nie, is in die lig van hulle slagkrete 
vreemd. As hulle slegs sosiale ver- 
betering en verandering beoog, het 
hulle wel die allergevaarlikste bond- 
genoot uitgesoek om mee saam te 
werk. Dat hulle eerder hulle heil soek 
by die ideologie van die sosialisme 
as by Christus, is duidelik. Want 
Christus herskep die hart en vandaar 
die gemeenskap. Dit gebeur in liefde. 
Die vrees dat geweld die gevolg sal 
wees, word deur ingeligtes in die 
Vatikaan uitgespreek. Hierdie vrees 
bevestig dat nie Naam van Christus 
wel gebruik word maar dat die Op- 
trede nie op sy Woord gegrond is nie 
maar op die filosofie van Marx. 

DR. WILLIAM BARGLAY en die 


eo. vaN 


Dr. Barclay, die skrywer van `n 
bekende reeks kommentare op die 
boeke van die Nuwe Testament onder 
die titel ..The Daily Study Bible”, 
het ook sy beskouing gegee oor die 
Social Gospel”, waarmee ons nie kan 
saamstem nie. 

Hy skrywe daaroor soos volg: 

Die ,Social Gospel' is nie `n adden- 
dum tot die evangelie nie, dit is die 
evangelie. As ons die evangelie lees, 
dan word dit duidelik, dat Jesus nie 
in die moeilikheid beland het oor wat 
hy van God gesê het nie. Wat Hom in 
moeilikheid gebring het was sy behan- 
deling van manne en vroue, sy manier 
om vriendelik met uitgeworpenes te 
wees met wie geen respektabele per- 
soon iets te doen wou hê nie.” 

,Daar kan met veiligheid oor God 
gepraat word. Dit is wanneer `n mens 
oor mense begin te praat, dat die 
moeilikheid begin. En tog bly die feit 
staan, dat daar geen ander moontlike 
weg is nie, om te bewys dat `n mens 
God liefhet as om jou medemens lief 
te hê. En daar is geen ander moont- 
like weg om te bewys dat 'n mens 
jou medemens liefhet nie as om iets te 
doen vir die wat jou hulp die meeste 
nodig het.” 

Bybels is dit korrek dat hy wat God 
liefhet, dit moet toon in die liefde tot 
sy medemens. Die eerste Sendbrief 
van Johannes hoofstuk 4 leer dit dui- 
delik, maar die oorbeklemtoning daar- 
van, die stelling dat die liefde tot die 
naaste bo alles uitsaan, is te veel 
gesê. Dit is 'n onderstreping van die 
tweede tafel van die wet as die belang- 
rikste. Om sonder meer te sê dat 
dit die evangelie is, gaan te ver. Dit 
verhef die medemenslikheid, soos die 
Nederlanders dit stel, bo alles. 

So doen Johannes in bogenoemde 
hoofstuk dit nie. Hy verbind dit aan 
die liefde van God. Hy stel die liefde 
tot die naaste as `n voortvloeisel van 
die liefde tot God. Alleen omdat en 
alleen wanneer en sover ons God lief 
het, sal ons in staat wees om die 
ware medemenslikheid te beoefen. Die 
liefde tot God is die ware, onmisbare 
voorvereiste om die naaste waarlik 
lief te hê. 

Sonder die liefde van en tot God 
is ons beoefening van liefdadigheid 
niks anders as eie liefde. Dan is dit 
om gesien te word, dit wil sê uit self- 
Sug gebore. Trouens sonder dat ons 
die liefde van God deelagtig is, kan 
ons die naaste nie waarlik lief hê nie. 
Uit onsself is ons immers nie be- 
kwaam tot iets goeds nie. En hy wat 


God nie lief het: nie, kan die mede- 
mens, veral as die medemens `n vyand 
is, nie liefhê nie. 

Dus eers die liefde tot God en dan, 
gedring deur die liefde van Christus, 
die liefde tot die medemens; eers die 
vertikale verhouding. dié tussen God 
en mens, in orde bring en dan kom die 
horisontale verhouding, dié tussen 
mense onderling, vanself tot stand. 

Dit is hier waar die ,,social gospel” 
die bal mis slaan. 

Dat Jesus in die moeilikheid beland 
het nie oor wat Hy van God gesê 
het nie, maar oor sy behandeling van 
mense, word deur die Woord weer- 
Spreek. Sy omgang met tollenare en 
sondare het wel verset uitgelok maar 
dit was tog nie die eintlike rede waar- 
om Hy verwerp is deur sy volk en aan 
die kruis gehang is nie. Die Heilige 
Skrif leer tog duidelik dat die eintlike 
rede vir sy verwerping en veroorde- 
ling was, dat Hy Homself die Seun 
van God genoem het, dit wil sê sy 
verhouding tot God het die meeste 
ergenis verwek. (Matt. 26:63-68; 27:11, 
29, 37-43, 54 ens.) 

Die ,,social gospel” teologie is `n 
kind van ons tyd, dis die strewe om 
die mens na vore te bring, sy bevry- 
ding en verlossing, veral sy politieke 
bevryding en sy sosiale verlossing. 
Waar die Here Jesus die liefde tot 
God die eerste en die groot gebod 
noem, en die tweede, wat hiermee ge- 
lykstaan, die liefde tot die naaste, 
daar draai die ,,social gospel” dit net 
om en noem die tweede groot gebod 
dié evangelie en stel dit voorop. 

Dit is die kar voor die perde span. 

Joh. Dreyer. 


"TWEE MATE 


Die generale sinode van die Geref. 
Kerke in Nederland het dit duidelik 
uitgespreek dat hulle groot besware 
het teen steun aan die anti-rassistiese 
program van die Wêreldraad van Kerke 
omdat hierdeur ook gewelddadige 
rewolusionêre bewegings in Afrika ge- 
steun word, en omdat dit op geen 
enkele wyse blyk, dat hierdie soort 
steun ook verstrek sou word aan by- 
voorbeeld die gediskrimineerde Chris- 
tene in die Sowjet-Unie. 

Teen hierdie besluit het honderd 
professore, dosente en studente van 
die Amsterdamse Vrye Universiteit `n 
brief aan die sinode geskryf, waarin 
hulle sê, dat hulle ,,diep beskaamd” 
is oor die sinodebesluit. 

— De Kruisbanier. 

Elke deel van u liggaam kry 
sy lewensenergie van die suur- 
stof en voedingstowwe in die 
bloedstroom. Bloed sirkuleer om- 
dat dit gepomp word deur die 
hart — die wonderbaarlike, ge- 
spierde masjien wat jaar in jaar 
uit onophoudelik werk om lewe 
en gesondheid te bewaar. 

Soms word die hart wel 'n 
bietjie moeg, sy klopping swak 
of onreëlmatig. Dit is egter nie 
altyd aan 'n ernstige hartkwaal 
('n saak vir die spesialis!) te 
wyte nie. Dikwels dui dit een- 
voudig op verswakte hartspiere 
en gevolglike ondervoeding van 
u liggaam . .. en dit kan u baie 
afmat en uitput. 

In sulke gevalle gee Dr. Allens- 
Watersugpille doeltreffende ver- 
ligting. Dr. Allens - Watersugpille 
belemmer nie enige ander behan- 
deling wat u ondergaan nie, maar 
as u wel 'n dokter raadpleeg, sê 
hom dat u hulle gebruik. 


Dr. Allens- 
Watersug- 


Pille 








AS TOERIS DEUR ISRAEL, 
LAND VAN DIE BYBEL 


Van al die plekke wat mens in die 
Heilige Land besoek, is die Meer van 
Tiberias, of soos dit ook bekend is, 
die Meer van Gennesareth, seker een 
van die mees uitstaande en onvergeet- 
like gebeurtenis. Die omgewing is nog 
net so ongeskonde soos in die dae toe 
ons Heer daar gewandel het. In dorpe 
en stede het aardbewings en oorloë 
sy voetspore dikwels diep onder die 
puin begrawe. Hierdie watervlak, hier- 
die strande, hierdie berge — daaraan 
het die mens nog niks verander nie. 
Alan die duskant van dié meer lê die 
dorp 'Tiberias waar ons twee nagte 
geslaap het. Ons hotel was langs die 





DR. P. J. THEO KOEKEMOER 





strand. Wanneer mens in die mOre 
vroeg doen, soos die boek Prediker sê, 
om op te staan ,,wanneer die voëltjies 
begin om te sing”, wanneer jy jou oë 
laat dwaal oor hierdie plekke waar sy 
voete geloop het, dan is dit wel iets 
om te ervaar! Dan weet jy dat jy 


DIÉ MEER VAN TIBERIAS 


(Meer van Gennesareth). 





ss 


Die ,,See van Galilea” of ,,Meer van Genesaret” of ,Meer van Tiberias”, soos dit 
" 


bekend is. ,,En Hy het weer uitgegaan langs die see ... 





Die dorp Tiberias, vernoem na keiser Tiberius, aan die oewer van die Meer van 
Tiberias, ook bekend as die Meer van Genesaret of die See van Galilea. 


dankbaar moet wees dat jy eenkeer 
in jou lewe die voorreg gehad het om 
alles so te sien. Te sien? Ja, die toeris 
wil graag sien. Mens moet jou voort- 
durend self herinner aan die woord 
van Jesus: ,,Salig is die wat nie gesien 
het nie en tog geglo het.” Ons erva- 
ring is in elk geval nie die belangrik- 
ste nie! Dit gaan om die geloof in die 
Heer wat hier geloop het, hier sy 


wonders verrig het, hier soveel van sy 
gelykenisse vertel het. Dit is tog 'n 
merkwaardige feit, dat mens na 'n 
besoek aan hierdie en ander plekke, 
jou Bybelse aardrykskunde ,,anders” 
vind: die plekke is meer ,lewend” om- 
dat jy dit visualiseer. Dit word meer 
persoonlik”. 

Die meer van Tiberias, die meer van 
Gennesareth! Inderdaad is dit 'n meer, 


T 


'n varswater-meer. Dis nie 'n see, 'n 
soutsee nie. Die water is heerlik vars 
en varswatervis is, soos in die dae 
van die Bybel, volop. Visserskuite laat 
mens inderdaad dink aan die dae toe 
die dissipels daar visgevang het. 


Hierdie meer is 21 kilometer lank 
(nagenoeg 13 myl). Die breedte ver- 
skil van plek tot plek. Die breedste 
plek is 12 kilometer (sewe en `n half 
myl). Dit lê 200 meter bokant see- 
spieël. Die diente wissel ook, maar 
daar is plekke wat 48 meter diep is 
(ongeveer 150 voet). Dit is omring 
deur heuwels en aan natuurskoon ont- 
breek dit hier nie. `n Klein endjie, 
Suid van die dorp Tiberias, is daar 
warmwaterbronne waarvan die water 
in die meer inloop. Hierdie bronne 
word, net soos ons warmwaterbronne, 
druk besoek gedurende vakansietye. 
Van oudsher kom hierheen rumatiek- 
lyers, met die hoop om verligting te 
kry. 

Neem mens jou Bybel ter hand, dan 
vind jy hoe 'n groot deel van die 
lewe en werk van ons Heer hier aan 
die oewers van die meer plaasgevind 
het. Ons groep van 88 het met 'n 
boot oorgevaar vanaf Tiberias na Ka- 
pernaiim. 'n Gewone seereis van Kaap- 
stad na Durban, kan hiermee nie ver- 
gelyk word nie! In die middel van die 
see is die boot se motore afgeskakel. 


[] Blaai om 

DIÉ SEE VAN GALILEA 


'] Van vorige bladsy 


Hen van ons predikante wat saam was, 
Het voor die mikrofoon gaan staan 
met die geopende Bybel en gelees: 
En toe dit aand geword het op daar- 
die dag, het Hy vir hulle gesê: Laat 
ons oorvaar na die ander kant. En 
hulle het die skare verlaat en Hom 
net soos Hy was, saamgeneem in die 
skuit; en daar was ook ander skuitjies 
by Hom. En 'n groot stormwind het 
opgekom, en die golwe het in die 
skuit geslaan sodat dit al vol wou 
word. Maar Hy was agter op die skuit 
aan die slaap op die kussing. En 
hulle het Hom wakker gemaak en vir 
Hom gesê: Meester gee u nie om dat 
ons vergaan nie? En Hy het opgestaan 
en die wind bestraf en vir die see 
gesê: Swyg, wees stil! En die wind het 
gaan 1ê en daar het 'n groot stilte ge- 
kom. Toe sê Hy vir hulle: Waarom is 
julle so bang, hoe het julle dan geen 
geloof nie?” (Markus 4 verse 35 tot 
40). 'n Kort oordenking het gevolg. 
Daarna is die motore aangeskakel en 
ons het ook ,,oorgevaar na die ander- 
kant” en in Kapénaiim voet aan wal 
gesit. Mens ,sien” dan in jou gees 
soveel dinge wat juis in Kapérnaim, 
waar Hy so lank besig was, plaasge- 
vind het. Ons ,,sien” die groot getal 
siekes wat aangedra word na Hom. 
Hy is hier in 'n huis besig om te leer. 
Die panne op die dak word losgemaak 
en 'n verlamde man word vlakvoor 
Jesus neergelaat. (Mattheus 9 verse 1 
tot 8). 

Die ,,see van Galilea” is dit ook ge- 
noem, omdat dit in Galilea geleë is. 
,En Hy het weer uitgegaan langs die 
see, en die hele skare het na Hom 
gekom en Hy het hulle geleer. En 
toe Hy verby gaan, sien Hy Levi, die 
seun van Alféiis, by die tolhuis sit 
en sê vir Hom: Volg my! En hy het 
pgestaan en Hom gevolg .. .” (Mar- 
kus 2 verse 13 tot 17). Ons lees ver- 
der: ,En Hy het nog `n maal by die 
ee begin leer; en 'n groot menigte 
het by Hom saamgekom sodat Hy in 
die skuit geklim en op die see gaan sit 
het, en die hele skare was op die land 
by die see. En Hy het hulle baie dinge 
releer deur gelykenisse en vir hulle 
'n sy lering gesê: Luister, 'n Saaier 
iet uitgegaan om te saai ...” (Mar- 
us 4 verse 1 tot 9). 

So sou ons kon voortgaan en baie 
`ladsye vol skryf oor wat Hy hier 
angs die ,,see” gedoen en gesê het! 
tap mens tussen die ruines van Ka- 
vernaiim deur, staan jy verbaas oor 
lie klipwerk wat deur argeologiese 
'pgrawings hier blootgelê is, selfs `n 
'U sinagoge uit die tweede eeu na 
'hristus. Maar een ding is op- 
rjallend: Kapëérnaiim is verlate, hier 
voon haas geen mens nie. Mens dink 
mvwillekeurig aan die weëroepe van 


Er 





'n Joodse Sinagoge uit die 2de eeu na Christus, in Kapemaum, langs die Meer van 
Tiberias. Besondere netjiese klipwerk is deur die argeologiese opgrawings hier 
blootgelê. 


die Heer oor Kapérnaim, omdat hulle 
wat daar gewoon het die kragtige 
dade wat daar plaasgevind het, nie 
verstaan het nie, en hulle daarom nie 
in sak en as bekeer het nie. 

Hier in Kapérnaim het ons op die 
bus geklim en verder gegaan na 'n 
byna verlate kerkie. Die oorlewering 
verhaal dat dit hier is waar die ver- 
meerdering van die brode en visse 
plaasgevind het. (Mattheus 14 verse 
13 tot 21). 

Daar naby het die bus stilgehou. 
Ongeveer hier het Hy die bergrede 
uitgespreek: ,,Salig is die wat arm van 
gees is, want aan hulle behoort die 
koninkryk van die hemele. Salig is 
die wat treur, want hulle sal vertroos 
word...” (Mattheus 5 verse 1 tot 10). 

Na 'n vol dag se program is ons 
terug na ons hotel in Tiberias, langs 
die meer. Van die dorp Tiberias ge- 
praat: dit lê wes van die meer en word 
slegs in Johannes 6 vers 23 vermeld. 
Dit is gestig deur Herodes Antipas en 
deur hom vernoem na keiser Tiberias. 
Hier het Herodes sy residensie ge- 
maak. Tydens die opstand van die 
Jode teen die Romeine in die jaar 68 
n.C het die dorp Tiberias oorgegee 
aan keiser Vespasianus en is nie ver- 
woes nie. Dit het 'n sentrum geword 
van Joodse geleerdheid; die beroemde 
Maimonides het hier gewoon en ge- 
werk en is hier begrawe. Vroeër jare 
was hierdie ,,stad” bekend (berug) 
vir sy vlooie! Die Arabiere het gesê 
dat die ,Koning van die vlooie” hier 
woon. Ons het gelukkig in die hotel 
waar ons tuis was, geen vlooi gewaar 
nie. 

Nadat ons tuis is en mens tyd het 

om na te dink oor wat jy gesien het, 
bly die Meer van Gennesareth een van 
die plekke waarheen mens weer sal 
wil teruggaan. (Die naam ,,Genmnmesa- 
reth” hang ongetwyfeld saam met die 
Hebreeuse woord ,,kinnereth” of ,,kin- 
neroth” en stam af van die woord 
,kinnoor”, wat beteken harp of siter. 
Die meer het 'n onreëlmatige vorm 
wat lyk na `n harp of siter. Vandaar 
die naam. In Numeri 34 vers 11 word 
gepraat van ,die meer Kinnéêret” wat 
ongetwyfeld hierdie meer is). 

Verslag van Studie oor die Wereldraad 
van Kerke en Sending 





Uit die studie kan die volgende 
hoofpunte en konklusies opgesom 
word: 

NA verskeie wêreldsendingkonferen- 
sies sedert 1910, het ,,kerk” en ,,sen- 
ding” in 1961 ten opsigte van organi- 
sasie in die Wêreldraad van Kerke 
één geword. 

Veral nou is die vraag aktueel: Is 
dit nog ,kerk” wat doen en is dit nog 
,Sending” wat gedoen word? 

Die Wêreldraad blyk drie belang- 
stellings in hierdie verband te hé: 
teologies, sosiologies en politiese. 

Die uitgangspunte is nie die refor- 
matoriese sola scriptura nie maar `n 
veronderstelde Gees-leiding. Die werk 
is nie die aankondiging van die ver- 
lossing deur middel van die Woord 
nie, maar die konfrontering van ,,die 
eise van Christus”. Die doel is die 
wyergaande herontdekking van `n 
vroeër gedeeltelike verlore eenheids- 
patroon. Vermoeiend-volhardend moet 
'n mens soek na die duiwel in dié 
teologie. Begrippe soos Bose, sonde, 
sondeval, verlorenheid, hel ensovoorts 
is min. 

Omdat die doel grensuitwissings is, 
het die verskil tussen kerk en wêreld 
ook vervaag en daarmee die verskil 
tussen funksies van die kerk onderling 
soos byvoorbeeld sending en diakonie. 
Sending is nie meer iets spesifieks 

(evangelieverkondiging aan heidene) 
nie, maar alles. Die Wêreldraad rig 
hom geografies op byna alle gebiede 
(Afrika, Asië ens.). Strategies be- 
plan die Wêreldraad op alle terreine 
(besigheid. politiek, uitsendings, lek- 
tuur ens.). Om dit alles te bereik en 
te kan doen moet die kerk almeer uit 
sy geinstitueerde tradisionele en By- 
belse vorm (?) uittree om selle te 
vorm wat optree nie net by mense se 
woonplekke nie, maar in hulle werk, 
politiek, spel ensovoorts. 





DR. H. G. VAN DER WESTHUIZEN 





As voorbeeld hoe die denkeneiging 
van die Wêreldraad is ten opsigte van 
verskeie take, noem ons opvoeding en 
medies. 

Wat die opvoeding betref word ge- 
stel: 'The Church must use every 
apparatus . . . to open mens minds 
to their own potentials of thinking, 
reasoning, understanding and c€rea- 
ting” Die mens moet ontplooi word 
to learn the skills for a useful and 
purposeful life and to use it all in the 
service of oihers.” Dit klink nie na 'n 
sendingaktiwiteit onder 'n heidendom 
waar dit as 'n struikelblok en dwaas- 
heid geag sal word nie ( 1 Kor. 1:21). 

Op die mediese terrein sien die 
Wêreldraad sy taak om `n morele kode 
vir gesondheidsorg op te stel en uit 
te voer vir alle mense omdat rege- 
rings in hul optrede beperk is deur 
politieke, historiese en administratie- 
we bande in hulle onderskeie lande. 
Soos in alle gevalle van grensniville- 
ring, word ook hier geen rekening 
meer gehou met die diakonale in sy 
wese onderskei van die missionêre nie. 

Die Wêreldraad is belas met `n sig- 
bare eenheidsbesetenheid, soos blyk 
uit hulle optrede ten opsigte van by- 
voorbeeld die Jode en die Moslems. 

Met die Jode moet dialoog gevoer 
word omdat hulle 'n geskeurde deel 
is van die Christendom, maar tog 'n 
,Eenuine biblical religion.” Die Bybel 
ken egter nie so iets sonder geloof in 
Jesus Christus nie! Nie-gelowiges in 
Jesus Christus, is ongelowiges, is bui- 
te die kerk, nie geskeurde deel nie. 
Die opvatting van broerskap van alle 
mense waaruit die broerskap van ver- 
skillende gelowe en godsdienste vloei, 
is vreemd aan die Bybel. Dié broer- 
skap-idee kom van die gedagte dat 
God die Vader van almal is. Dit is 
menslike wysheid. Die dwaasheid van 
die Woord (1 Kor. 1:20v.v.) spreek an- 
ders (Joh. 1:3; 1 Joh. 2:23; Joh. 8:42; 
Joh. 10:30: Joh. 14:6). 


Die feit dat `n Moslem nie maklik sy 
geloof vaarwel sê ten gunste van die 
Christelike nie, bekommer die Wêreld- 
raad nie. Die Moslem het reeds 'n ge- 
loof wie se ,,broerskap” met die Chris- 
telike erken word. Op die vraag waar- 
om dan nog sending doen as die 
Moslems reeds (onwetend) hét wat ge- 
bring word, kom die antwoord: ,,(Joh. 
10:10) I have come so that they may 
have life and have it to the full... In 
other words, the fullness of eternal 
life consists not merely in being in the 
friendship of God (soos die Moslems, 
Jode ens. — H. G. v. d. W.), but also 
in knowing the Savior Christ...” $S6 
is dit ook te verstaan dat die Wêreld- 
raad `n Boeddhis aanstel as sy uitvoe- 
rende sekretaris in Suid-Oos-Asië. 

Ter wille van die moontlikheid van 
teologiese insigte en weens die gevaar 
van die Jan Allemansbroerskapidee, 
behoort ons ons oog noulettend verder 
te hou oor die Wêreldraad se ,,sen- 
ding”, 

Die verhouding Barmhartigheidsdiens en Verkondiging 


[7] Vervolg van vorige maand 


7. Verhouding Barmhartigheidsdiens 
en verkondiging. 


Barmhartigheidsdiens, kan alleen 
verrig word op grond van die feit dat 
aan ons barmhartigheid bewys is. 
Hierdie barmhartigheid wat aan ons 
bewys is ken ons nie uit onsself nie. Dit 
is kennis waaroor ons alleen kan be- 
skik omdat dit in Jesus Christus aan 
ons geopenbaar is en laasgenoemde 
ken ons alleen vanuit die Skrifte. 
Dit kan ook anders gestel word: Die 
barmhartigheidsdiens moet en kan 
alleen verrig word vanuit die geloof 
in Jesus Christus. Ook daaroor beskik 
ons nie van nature nie. Dit moet aan 
ons gegee word. Volgens die Skrif 
gee God dit altyd op `n besondere, `n 
bepalende wyse: Volgens Rom. 10:17 
gee God dit deur die gehoor, die ver- 
kondigde Woord. Eers dan kan `n 
diaken en `n lidmaat werklik barm- 
hartigheidsdiens gaan verrig as hulle 
deur die verkondigde Woord so ge- 
sterk is in die geloof in Christus dat 
hulle glo dat op grond van sy barm- 
hartigheid aan hulle bewys hulle uit 
dankbaarheid ook daartoe geroepe is. 


Veral in 2 Kor. 8:7 stel die apostel 
Paulus die barmhartigheidsdiens as 'n 
daad onlosmaaklik aan die geloof ver- 
bonde. Hy prys die Korinthiërs oor 
hulle geloof en op grond daarvan moet 
hulle in die liefdedaad oorvloedig 
wees. Volgens Rom. 12:11 `n daad wat 
alleen moontlik is deur die werking 
van die Heilige Gees en volgens Re- 
formatoriese opvatting werk die Hei- 
lige Gees nie los van die Woord nie. 


(a) Barmhartigheidsdiens in 
Prediking: 


In Rom. 12:7 en 8 word die profesie 
en die barmhartigheidsdiens in noue 
verband met mekaar gebring. Die 
woord profesie is volgens prof. J I de 
Wet `n begrip wat beskrywend is vir 
die kerklike prediking. So kan gesê 
word dat prediking en barmhartig- 
heidsdiens onderskei word maar nie 
geskei nie. Volgens 2 Kor. 4:1 en 1 
Tim. 1:13 het God die prediking gegee 
as daad van barmhartigheid en daar- 
om is dit vanselfsprekend dat in hier- 
die daad van barmhartigheid ook 
altyd die woord van barmhartigheid 
sal weerklink. 


Cornelius wat in Hand. 10:2 beskryf 
word as iemand wat barmhartigheids- 
diens bewys het was terselfdertyd 
ook iemand wat volhard het in die ge- 
bed wat 'n integrale deel van die 
erediens is. 


Die besondere band tussen barm- 
hartigheidsdiens en erediens word ver- 
al geteken in Hand. 2:42 en 1 Tim. 
2:1-3:13. Volgens Handelinge 2:42 het 
die eerste Christelike gemeente vol- 
hard in die leer van die apostels, in 
die gemeenskap, in die breking van 
die brood en in die gebed. Haenchen 

omskryf die leer van die apostels as 
Christelike prediking. Die gemeenskap 
(koinonia) en die breking van die 
brood is deur Calvyn geteken as barm- 
hartigheidsdiens. Van hieruit kan ge- 
sê word dat die prediking die gelo- 
wiges nie koud en bewegingloos laat 
bly het nie. Dit het barmhartigheids- 
diens tot gevolg gehad. I Tim. 2:1-3:18 
word deur Jeremias omskryf as die 
oudste bestaande mini-kerkorde. Die 
begin van die gedeelte speel af in die 
ruimte van die in erediens vergader- 
de gemeente en dit eindig met voOor- 
skrifte aan diakens en opsieners van 
die gemeente. Op grond hiervan sê 
Vliet is dit duidelik dat die diakonale 
werksaamhede in die erediens ont- 
spring en alleen vanuit die erediens 
sinvol verrig kan word. 


Op Sondag kom die hele gemeente 
in erediens byeen. Daar word die 
barmhartigheid van God in Jesus 
Christus verkondig en van daaruit 
elkeen opgeroep tot die barmhartig- 
heidsdiens. Daar word aan ons vel- 
kondig wie en wat die mens is sodat 
wanneer ons na die mens gaan om 
barmhartigheidsdiens te verrig ons die 
mens sal ken soos geopenbaar in 
die Skrif. Daar word die gelowige toe- 
gerus vir sy dienswerk in die wêreld. 


Aangesien die eredicns omskryf kan 
word as die plek waar geloof gestig en 
gebou word en alleen vanuit laasge- 
noemde barmhartigheidsdiens verrig 
kan word is dit van die allergrootste 
belang dat diakens en elkeen wat met 
hierdie werk besig is gereeld die 
eredienste van die gemeente sal by- 
woon. Hierdie besondere verhouding 
het die kerk raakgesien en stel daar- 
om in die Kerkwet Bepalings Hoofstuk 
17 art. 173: ,,Die diakens het insonder- 
heid tot taak die amptelike teenwoor- 
digheid by die bediening van Woord 
en Sakrament.” As die N.H.S.V. wil 
funksioneer as hulporgaan van die 
diakonie is dit `n dringende noodsaak- 
likheid dat die lede die eredienste van 
die gemeente gereeld sal bywoon.Ver- 
regaande konsekwensies in hierdie 
verband is die feit dat dikwels in `n 
gemeente juis die diakens en N.H.S.V.- 

lede wat die eredienste die minste 
bywoon, dien op die dagbestuur van 
die diakonie. 


(b) Barmhartigheidsdiens en 
Kategese: 


Kategese is die verkondiging van 
die evangelie van Jesus Christus aan 
hulle wat nog nie belydenis van geloof 
gedoen het nie. Hierdie verkondiging 
of onderrig geskied sodat hulle wat 
dit ontvang eendag in die wêreld sal 
staan as waaragtige gelowiges. Orto- 
dokse gelowiges. Onder laasgenoemde 
moet ons verstaan gelowiges wat leef 
volgens die Woord van God. Gelowiges 
wat God dien volgens die eis van die 
Skrif. Dit bring mee dat ook hulle 
eendag barmhartigheidsdiens sal gaan 
verrig. Volgens Rom. 12:1-8 is die 
barmhartigheidsdiens integrale deel 
van die gelowige se godsdiens. Dit 
is deel van die gelowige se ,,redelike 
godsdiens” wat in vers 1 vermeld word. 
Onder ,redelike godsdiens” moet ons 
0.g.v. die oorspronklike verstaan: 
godsdiens volgens die eis van die 
Woord. 


As die katkisant ook eendag lidmaat 
moet wees wat barmhartigheidsdiens 
verrig is dit noodwendig dat hy ook 
in hierdie verband vanuit die Skrif 
onderrig moet word. 


Dat die kategese ook die barmhar- 
tigheidsdiens tot inhoud het word deur 
Jesus Christus duidelik geleer in Matt. 
5:7. Die Woord wat vir Christus se 
leer in hierdie verband gebruik word 
is `n Woord wat in die kategetiese 
handboeke ten nouste op die kategese 
betrek word. 


(c) Barmhartigheidsdiens en 
Pastoraat: 

Pastoraat is die verkondiging van 
die evangelie aan die mens midde in 
die konkrete situasie waarin hy hom 
bevind by sy huis. Verkondiging van 
die evangelie op dié plek waar die 
mens woon saam met sy familie en 
besittings. Saam met alles wat getuig 
van die barmhartigheid wat deur God 
aan hom bewys is. Hierdie plek en 
ruimte is seker by uitnemendheid die 
geskikste plek om die lidmaat en veral 
die diaken op te roep tot barmhartig- 
heidsdiens. Hier kan seker ook gesê 
word die diaken besoek mense by die 
huise om die offergawes in te samel. 
As die diaken bloot `n kollektant was 
sou dit beteken hy ontvang die gawes 
en vertrek sonder enige kommentaar. 
Die diaken is nie kollektant nie maar 
dienaar van Christus ter wille van die 

barmhartigheidsdiens. Dit bring mee 
dat hy om Christus wil sal spreek en 
die lidmaat sal oproep tot die regte 
gesindheid betreffende die barmhar- 
tigheidsdiens. 


J. Vliet wil dat die diaken die 
ampsdraer sal wees wat die lidmate 
opwek tot die regte barmhartigheids- 
diens. Hy stel: ,As die diaken steeds 
maar die ampsdraer word wat tot 
hooftaak het die oproeping van die 
gemeente tot konkrete diensverrig- 
ting, kan die amptelike diakonale 
werk onmoontlik verrig word los van 
die ander ampte.” As die diaken self 
nie die gawe het om te spreek nie 
sal hy die dienaar van die Woord 
moet vra om in sy pastoraat ook 
aandag te gee aan hierdie saak en die 
ouderling om dit deel te maak van sy 
opsig taak. As die barmhartigheids- 
diens deel is van ons godsdiens ,,vol- 
gens die Woord” is dit mos ook die 
taak van die ouderling om dit plek 
te gee in sy opsig werksaamhede? 


Konklusies: 


(1) Die ganse verkondiging van die 
Kerk dien om die subjek van die 
barmhartigheidsdiens, die diaken en 
elke lidmaat, toe te rus vir hulle 
barmhartigheidsdiens. 


(2) Hierdie toerusting moet sodanig 
wees dat die diaken in sy ampswerk 
'n besondere gesindheid betreffende 
die barmhartigheidsdiens sal aantref. 
Waar dit ontbreek moet die diaken in 
samewerking met die ander amps- 
draers hierdie regte gesindheid aan- 
kweek. 


8. Die Diaken en die objek van die 
Barmhartigheidsdiens: 


Ons barmhartigheidsdiens verloop 
gewoonlik soos volg: 'n Bepaalde geval 
word onder die aandag van die diako- 
nie gebring. (Jammerlik is die feit dat 
dit eers aan die diakonie gerapporteer 
moet word alvorens die nood raak- 
gesien word. Dit spreek boekdele. Dit 
bevestig die feit dat ons diakens 
steeds die gedagte toegedaan is dat 
hulle slegs gemeentelike kollektante 
is.) Nadat die geval aan die diakonie 
gerapporteer is word ondersoek in- 
gestel. Die diaken of susters wat gaan 
ondersoek instel is so aangegryp deur 
die noodsituasie dat hulle dadelik 
opdrag gee om voedsel en klere aan 
te koop. Hiermee is die saak afge- 
handel 'totdat daar weer deur die 
betrokkenes gevra word. 


So word daar gehandel as die dia- 
kens en die beoefenaars van die barm- 
hartigheid nie die mens ken soos be- 
skryf in die Skrif nie. As hulle die 
mens daar leer ken het sou hulle besef 
dat die mens se grooste nood nie die 
nood is wat sigbaar waarneembaar is 
nie, maar die onsiebare nood wat die 


oorsaak is van alle nood en ellende. 
Die nood waarvan alleen Jesus Chris- 
tus die mens kan bevry. Hy sou besef 
dat die grootste hulp wat hier betoon 
moet word is om die evangelie aan die 
betrokkenes te verkondig. Die eerste 
taak van die diaken sou daarom wees 
nie om kruideniersware te gaan koop 
nie, maar om dit te rapporteer aan 
die bedienaar van die Woord. Hierdie 
situasie bring mee dat die diaken en 
die predikant heel dikwels oorleg sal 
moet pleeg en saam sal moet uitgaan 
na die huise toe. Prof. B. J. Engel- 
brecht stel die hele saak so. Indien 
die diaken aanland by `n huis wat 
voorwerp van barmhartigheidsdiens is 
en daar iets onreëlmatigs aantref moet 
hy dadelik die predikant en ouderling 
in kennis stel. Hulle is die drie-man- 
skap wat moet saamwerk. 


Hier moet teen twee wanopvattings 
gewaarsku word: 


(1) Die predikant moet versigtig 
wees om nie diakonale skoene aan 
te trek wat hom nie pas nie. Dikwels 
trek hy self hierdie skoene aan of die 
diakens trek dit vir hom aan. Dit ge- 
beur wanneer die predikant in sy ooT- 
ywerigheid alles in die gemeente self 
wil doen en dan ook in die proses 
die werk van die diakens wil oor- 
neem. Die teendeel gebeur ook: Die 
diakens is die sedagte toegedaan 'lat 
alles in die gemeente deur die predi- 
kant gedoen moet word. Hulle begryp 
nie hy is dienaar van die Woord nie. 
Die gevolg is dat hulle dan goeds- 
moeds al hulle werk op hom afstoot 
en dan nog dikmond is as hy dit nie 
gou en goed doen nie. Konkreet in 
hierdie verband is seker die feit dat 
die predikant gewoonlik die enigste 
een in die gemeente is wat die siekes 
besoek. 


(2) Die tweede misverstand wat af- 
gewys moet word is die feit dat die 
diakens die gedagte toegedaan is dat 
die predikant die enigste een is wat 
kan spreek en vertroos aangaande God 
se barmhartigheid. Met die uitstorting 
van die Heilige Gees is hierdie muur 
verbreek. Selfs die seuns en die dog- 
ters ontvang nou hierdie gawe, die 
jongelinge, die diensknegte en die 
diensmaagde (Hnd. 2:17 en 18). Die 
diaken moet nie sondermeer na die 
predikant hardloop om te kom ver- 
troos nie, hy self moet dit ook doen 
volgens die Bevestigingsformulier vir 
diakens en volgens die Kerkwet. Die 
woord vertroos moet ook reg verstaan 
word. Dit moet geskied vanuit die 
Woord en dit moet indien nodig ook 
die element van vermaning bevat. 
(Omdat die vertroosting plaasvind 
vanuit die Skrif kan alleen hy dit 
doen wat self die Skrif gereeld onder- 
soek en self gereeld die eredienste 
bywoon). 


Op verskeie plekke (Matt. 9:27, 
Mark. 5:20 en 10:31) blyk dit dat 
Jesus aan die mens in nood, voordat 
Hy barmhartigheid bewys het, eers ge- 
vra het of hulle glo. So gesien staan 
die barmhartigheidsdiens in direkte 
verband met die geloof en moet toe- 
gesien word dat die objek van die 
barmhartigheidsdiens daadwerklik in 
die ruimte ingebring word waar die 
geloof gestig en gebou word, naamlik 
die erediens. Die barmhartigheids- 
diens word seer seker verrig sodat die 
betrokkene weer ,,normaal” kan leef 
en handel. Sodat hy weer kan gaan 
waar hy moet gaan en kan sit waar 
hy moet sit. Die barmhartigheidsdiens 
sal daarom noodwendig voer na die 
erediens van die gemeente en dit kan 
alleen geskied as die betrokkene weer 
die Woord reg gaan begryp. 


Volgens Lukas 17:15, 18:42, Hand. 
3:9, 2 Kor. 9:12-14 en Rom. 10:9 het 
hulle aan wie barmhartigheidsdiens 
verrig is ,,God verheerlik”. Volgens 
Hand. 3 het die betrokkene God ver- 
heerlik daar waar God in die besonder 
wil hê dit moet geskied naamlik in die 
tempel. Die verheerliking van God is 
altyd die gevolg van die evangelie 
wat in die lewe van die mens inslag 
gevind het — die vrug van die geloof. 
Die objek van die barmhartigheids- 
diens moet daarom so met die Woord 
gekonfronteer word dat uit die geloof, 
die Godsverheerliking, die diens wat 
God welbehaaglik is, sal voortvloei. 
Dat dit nie altyd gebeur nie spreek 
uit die feit, dat in die meeste gevalle 
nadat aan mense deur die kerk, 
barmhartigheidsdiens bewys is, hulle 
nog koud en passief bly staan. 


Die ouderling is die een wat moet 
opsig hou oor die lewe van die lid- 
mate, ook oor hulle wat die objek 
van die barmhartigheidsdiens is. Dit 
bring noodwendig mee dat die diaken 
elke geval ook onder die aandag van 
die ouderling sal bring en met hom 
sal bespreek. 


9. Barmhartigheidsdiens en Kerklike- 
vergaderings: 

Omdat barmhartieheidsdiens, ver- 
kondiging en opsig in noue verband 
met mekaar staan is dit noodwendig 
dat eersgenoemde ook 'n regmatige 
plek sal kry op kerkraadsvergaderings, 
Daarom meld die Kerkwet in die be- 
palings hoofstuk 1 art. 5(D(M: ,Die 
Kerkraad het insonderheid die taak 
om barmhartigheid te laat geskied aan 
die armes en behoeftiges van die £e- 
meente”. Kerkwet bepalings Toofstuk 
17 art. 174(1): ,Die diakens verrig 
hulle werksaamheid onder verantwoor- 
delikheid van die Kerkraad.” Bepa- 

lings Hoofstuk 17 art. 175(2): ,Die 
sekretaris-kassier verskaf aan die ver- 
gadering die gevraagde inligting en 
1ê jaarliks aan die Kerkraad vir goed- 
keuring 'n verslag van die werksaam- 
hede en van die inkomste en uitgawes 
voor.” Myns insiens sou dit veel beter 
wees as sodanige verslag van die dia- 
konie en N.H.S.V. drie-maandeliks aan 
die kerkraad voorgelê word. Dit sou 
meebring dat nie eers na 12 maande 
nie, maar reeds na drie maande dié 
werk op die regte bane gestuur kan 
word. 


`n Opvallende verskynsel in die kerk 
is die feit dat feitlik elke predikant 
gereeld op die diakensvergaderings 
teenwoordig is en dat telkens deur die 
onderskeie Ringsvergaderings, sonder 
dat dit so bepaal word, `n predikant 
benoem word om op te tree as vooTr- 
sitter van die Diakonale Streeksraad. 


Dit geskied seker nie omdat die kerk 


die gedagte toegedaan is dat die pre- 


dikant die beste barmhartigheidsdiens 
kan verrig nie, maar omdat die kerk 
besef dat daar `n onlosmaaklike ver- 
band bestaan tussen barmhartigheids- 
diens en verkondiging. 


Hierdie werkstuk kan afgesluit word 
met 'n woord van prof. F J van Zyl: 
,Die werk van die diaken het nie net 
'n horsontale dimensie nie. Hy het nie 
net te doen met die armes en die sie- 
kes en die oues en die gestremdes en 
al die ander op die gewone lewensvlak 
nie. Sy werk het ook 'n vertikale 
dimensie, sy werk wil nie net rondom 
wys nie, maar dit moet veral boontoe 
wys. En dit is in ons dae so uiters 
noodsaaklik dat daardie vertikale lyn 
nie verwaarloos of vergeet sal word 
nie. 


Vandag is die algemene tendens 
om net oog en oor en belangstelling 
te hê vir die horisontale lyn. Vandag 


word daar verkondig dat mens nie 
meer na die hemel moet kyk nie, want 
aan so `n God het `n mens niks nie. 
Vandag wil die mense `n God hê van 
die aarde, van hierdie werklikheid. 
Hulle sê `n mens kan God en Christus 
alleen in jou naaste ontmoet en dien. 
Daarom dat al die klem op die ver- 
betering van sosiale toestande en 
maatskaplike verhoudings gelê word. 
As dit daar maar reg is, het die ko- 
ninkryk gekom. Die Bybel leer ons 
egter nie dat Christus in ons naaste- 
diens is nie, maar dat Hy die grond en 
oorsaak en die oorsprong van ons 
naastediens is.” 





Hy wat omgaan met wat God kwaad 
noem, kom in die mag van die kwaad, 
van die bose, die duiwel en satan, die 
lasteraar en teenstander van God, en 
is sy slaaf. 


— Dr. H. Schroten. 





Joat 


Reis wanneer dit goedkoper is. Beplan u reise om gedurende onderstaande 
datums `n aanvang te neem — en bespaar 25% op die treingeld! 


(Kinders onder 7 ry gratis trein indien onder toesig van volwasse passasiers — en dié onder 16 halfprys.) 


DATUM: 


10 NOVEMBER '72 — 
9 DESEMBER '72 


2 JANUARIE '73- 
9 FEBRUARIE '73 


Konsessiekaartjies is onderworpe aan sekere voor- 
waardes—o.a. is hulle geldig vir een maand. Konses- 
sies is net van toepassing op retoerreise. Die heenreis 
mag nie onderbreek word nie en moet `n aanvang 
neem op die darum wat op die kaartjie verskyn. Terug- 
reise mag nie vco: die sesde daz vanaf die aanvang van 
die heenreis begin nie. Verminderde tariewe vir 
kinders geld ook in konsessietye. Konsessies geld nie 


VAN ENIGE STASIE IN: 


DIE KAAPPROVINSIE EN 
ORANJE-VRYSTAAT 


DIE TRANSVAAL EN 
NATAL 


behartiz. 


25% afslag by hotesle. Sekere hotelle bied u ook 25%, 
afslag as u gedurende konsessietye daar tuisgaan. Vra u 
naaste Spoorwegreisburo om meer besonderhede. 

op die Bloutrein nie. 

Sitplekke kan tot drie maande vooruit bespreek 
word. Skakel net die besprekingskantoor 
by u naaste stasie of klop aan by enige 
aangestelde reisagent.. . of noz makliker, 
laat u naaste S.A. Spoorwegreisburo al u 
reisreëlings, insluitende hotelbesprekings, 


NA ENIGE STASIE IN: 


DIE REPUBLIEK EN 
SUIDWES-AFRIKA 


DIE REPUBLIEK EN 
SUIDWES-AFRIKA 
































VROUERUBRIEK...... 


2. Elizabeth van Arckel, suster van ds. 
Johan van Arckel. 


Met die koms van ds. Johan van 
Arckel (1640-1666), die eerste vaste 
predikant van die Kaap in 1665, twee 
maande na die oorlye van sieketroos- 
ter Jan Joris Graa, begin daar `n 
nuwe hoofstuk in die geskiedenis van 
ons kerk in Suid-Afrika. Net soos in 
die geval van die vroue van die sie- 
ketroosters in die dertien voorafgaan 
de jare, het ook die vroue van die 





H. M. REX 





vaste predikante vanaf 1665 tot op die 
huidige dag 'n besondere plek in die 
gemeentelike en kerklike lewe van 
ons land en volk ingeneem. Dit was 
egter nie op die skouers van die vrou 
van die eerste vaste predikant aan die 
Kaap waarop die pligte van die pre- 
dikantsvrou gerus het nie, maar wel 
op dié van sy suster, Elizabeth. Op 
haar skouers het die taak in 1665 ge- 
rus om die huishouding vir haar broer 
en alle ander bykomende predizants- 
vroupligte in Tafelbaai tydens sy kort- 
stondige dienstyd waar te neem. 


Ds Johan van Arckel, die ,,eerste 
uytgesonden en wettich gestelde pre- 
dicant” van die Kaap, wat op 6 No- 
vember 1664 deur die Klassis Walche- 
ren as predikant vir Nederlands-Oos- 
Indië beroep is om werksaam aan die 
Kaap te wees, het in Maart 1665 per 
skip in geselskap van sy suster Eliza- 
beth na die Kaap vertrek, waar hulle 
op 17 Augustus 1665 aangekom het. 
By hul aankoms in Tafelbaai moes 
bykans die helfte van die bemannings- 
lede weens ernstige ongesteldheid na 
die siekehuis binnekant die Fort oor- 
geplaas word. 


Op 23 Augustus het ds. Van Arckel 
twee keer in die Fort gepreek en 
nege kinders van Nederlandse ouers 
gedoop. Die families Diemer, Ras en 
Viss(ch)er, van wie daardie dag kin- 
ders gedoop is, het aan die Kaap gebly 
en slegs Saccharia(s) Visser het op- 
gegroei om deur haar eerste huwelik 
die stammoeder van die Putter-familie 
te word. 


Ds. Van Arckel het met ywer 'n aan- 
vang gemaak met 'n vaste gemeente- 
like organisasie. 'n Kerkraad, bestaan- 
de uit een ouderling en een diaken, is 
aangestel om die predikant in sy diens- 
werk in die gemeenskap, wat ongeveer 
500-600 blanke siele getel het, by te 


Hervormde Predikantsvroue in 


vanaf 1652 


Suid-Afrika 





Tafelbaai met skepe van die V.O.L.C. en die Van Riebeeck-fort aan die voet van 
Tafelberg in die sestigerjare van die sewentiende eeu. Die inlassing is 'n tekening 
van ,,T FORT DE GOEDE HOPE” waarbinne die pastorie ook 'n plek gekry het. 


staan. Die eerste ouderling, Abraham 
Schut, was van beroep `n soldaat en het 
as hoofoffisier oor 'n kompanjie militéê- 
re en arbeiders diens gedoen, terwyl 
Jan Reynierse—eerw. A. Dreyer verwys 
na hom as Johannes de Wiener — 'n 
vryburger was. Die ,Kerckenboek van 
de Caap van goede Hope”, wat deur 
ds. Van Arckel aangelê is, bevat van 
die oudste oorkondes in die Argief- 
bewaarplek van die Kaapse Kerk, be- 
staande uit `'n ,,Resolutie-, Doop, 
Trouw- en Ledematenboek”. 


Op 13 September 1665 het ds. Van 
Arckel sy eerste nagmaalsbediening 
,hierboven op de zaal” in die Fort 
waargeneem en dit was nie alleen vir 
die predikant nie maar ook vir die 
kommandeur 'n teleurstellende erva- 
ring dat net 24 lidmate aan die nag- 
maalstafel, die eerste nagmaalsviering 
na twintig maande, aangesit het. 


'n Afwisseling in sy pastorale plig- 
te, was 'n feesgeleentheid op 2 Ja- 
nuarie 1666 toe die steenlegging van 
die nuwe Kasteel plaasgevind het. 
Nadat die kommandeur die eerste 
steen gelê en die sekunde en fiskaal 
ook 'n aandeel in die plegtigheid ge- 
had het, het ds. Van Arckel die twee- 
de steen gelê, waarskynlik ten aan- 


skoue van sy Suster en ander inge- 
setenes. 


'n Paar dae later het ds. Van Arckel 
siek geword en sy toestand het in so 
'n mate versleg dat hy op 10 Januarie 
1666 nie in staat was om te preek nie 
en is 'n preek bygevolg deur 'n aan- 
wesige sieketrooster gelees. Nadat die 
,Uuytteerende brandige koorsten” op 
11 Januarie bedaar het, het ds. Van 
Arckel rustiger geword en het hy 
stil in sy bed bly lê tot die volgende 
oggend. Terwyl hy diep sugte gegee 
het, het hy trooswoorde tot die om- 
standers probeer uitspreek maar toe 
sy spraak hom begewe, kon hy nie 
daarmee voortgaan nie. Toe ,,is hy 
omtrent acht uieren Christelijck en 
Godsalichlijk in den Heere comen te 
ontslapen, voorwaar niet sonder over: 
vloet van tranen van alle de omstan- 
ders en voornamentlyck van syn Sus- 
ter daerover uyt te giete.” Ook word 
vertel dat sy suster en die ander aan- 
wesiges hom met ,,groote smert en 
innerlijeke droefheyt” sien sterf het. 


Vir die kort tydperk van vyf maan- 
de was hy blykens getuienis 'n goeie 


] Blaai om 

GESINDHEID TEENOOR TIMMIGRANTE 








Immigrasie is nog steeds nodig vir 
die stabiliteit van ons blanke bevol- 
king. Maar is die immigrant by ons 
welkom? Wees verstandig: ons het die 
plig om hulle in ons samelewing op 
te neem. Jou kultuur- en iou beska- 
wingspeil word gemeet aan jou bereid- 
heid om na die immigrant in jou ge- 
meenskap om te sien. 


`n Mens is maar dikwels langtand 
om na `n immigrant om te sien van- 
weë sy taal. Gooi jou voordeur oop 
en nooi die vreemdeling binne en jy 
sal verbaas wees hoe goed julle me- 
kaar sal verstaan, of hulle nou Frans, 
Slowaaks, Tjeggies, Portugees of wat 
ook al vir taal praat. As jy simpatie 
betoon en opreg is, die ander die 
meeste laat praat, goed luister, sal jy 
verbaas wees hoe maklik jy hom 
verstaan. Hoe dit moontlik is: die 
Heilige Gees doen dit aan jou. 


Laat hulle welkom voel en wys 
hulle, jy is bly om met hulle saam 
te werk en dan kan daar baie gewen 
word. Een en ander het al getoon dat 
die Suid-Afrikaner moeilik kan ver- 


dra, dat `n immigrant sy taak deeglik 
verrig. Hulle word dan aangemerk as 
parmantig”. Hulle is nie, dis Ons wat 
lui en gemaksugtig groot geword het. 
Dis ons wat die ,,doen” -werk vir die 
naturel los en nou helaas ookal die 
,dink”-werk na die naturel afskuif. 
Dis daarom dat ons nog steeds stry 
vir ons bestaan; ons kan ons die 
weelde van ,.louheid” nie veroorloof 
nie. 


Help die immigrante-vrou om oor 
haar eensaamheid te kom. Nooi hulle, 
laat iou welkom opreg klink en wees. 
Alles in Suid-Afrika is vir hulle 
vreemd, Sê: Kom ons gaan doen daar- 
die ding saam en laat dit dan nie 
net by wyse van woord. of belofte bly 
nie, maar voeg die daad by die woord. 
Help hulle, totdat hulle op eie voete 
kan staan. Dan sal die vreemdeling, 
wat as vreemdeling by jou verkeer het, 
onder jou word `n Suid-Afrikaner soos 
jyself. Dan sal hulle nie vyf jare kan 
wag om jou burgerskap aan te neem 
nie. Dan smeek hulle jou om noual, 
binne twee jare die eed af te lê: 





Ons sal lewe, ons sal sterwe, ons vir 
jou Suid-Afrika! 


Hou u Suid-Afrikaanse karakter on- 
aangetast. Die taaiheid van die Suid- 
Afrikaner ondergaan weer `n sware 
proef deur die vyandige aanraking met 
westerse immoraliteit, verroomsing 
en selfs ateisme. Immigrasie wat die 
Engelse segment bevoordeel. Nogtans 
bemoedigend en ontroerend was `n 
brief, baie onlangs aan my gerig, van 
'n voor my totaal onbekende persoon 
uit Amerika, wat onder andere skry- 
we: 

“If it is of any help I realize what a 
privilege it would be to study and 
work in your country and I would be 
willing to repay my gratitude with 
services to South Africa. I was bap- 
tised and confirmed in a Dutch Re- 
formed church and I do not smoke 
or drink.” 


Wees `n toevlug vir hierdie jong 
egpaar en gooi jou poorte vir hulle 
Oop, Suid-Afrika. Wees `n dissipel van 
die Here en het liefde onder mekaar. 


Nelly van Dam. 

] Van vorige bladsy 


leraar en stigtelike voorganger in alle 
deugde, 'n welgeleerde, lieftallige, 
goedertierende, barmhartige en sorg- 
draende jongman. 'n Paar dae na sy 
dood het die Politieke Raad hom ge- 
roem as ,onsen goeden Leraer, rech- 
ten voorganger, en leyder tot alle 
Christelycke deuchden”. Op sy ver- 
soek is hy begrawe in 'n groot tim- 
merloods op die binneplein van die 
Kasteel. Dit was as kerkgebou bestem 
en 'n maand voor sy dood vir dié doel 
afgesonder. 


Sy suster, Elizabeth, wat net soos in 
die geval van haar broer oorspronklik 
van Bergen-op-Zoom afkomstig was, 
is deur die Politieke Raad vergunning 
verleen om in hul pastorie te bly woon 
en terselfdertyd die helfte van die 
,kosgeld” van haar oorlede broer te 
bly geniet solank sy ongetroud aan die 
Kaap sou bly. Of daar 'n vriendskaps- 
verhouding tussen haar en ds. Jakobus 
Burenius voor en na haar koms na die 
Kaap bestaan het, is nie seker nie, 
maar dit het toe so gebeur dat nadat 


Sy vir meer as 'n jaar as `n ongetroude 
jong dame in die pastorie bly woon 
het, op 30 Januarie 1667 met ds. 
Burenius aandie Kaap deur ds. Wag- 
tendorp in die huwelik bevestig is. 
Ds. Burenius was van Nederland af op 
pad na die Kaap waar hy predikant 
in opvolging van wyle ds. Van Arckel 
sou word. Met die aankoms van ds. 
Wagtendorp, wat ongesteld was en 
moeilik verder na Oos-Indié sou kon 
reis, het die opdrag gekom dat ds. 
Wagtendorp in daardie omstandighede 


aan die Kaap moes bly in opvolging 
van ds. Van Arckel en dat ds. Bure- 
nius verder moes reis na Ceylon waar 
hy intussen geplaas is. Nadat Eliza- 
beth van Arckel, vir twee weke aan 
die Kaap as die eggenote van ds. 
Burenius vertoef het en sodoende tog 
'n tydjie as predikantsvrou aan die 
Kaap woonagtig was, het die egpaar 
op 12 Februarie 1667 na Ceylon ver- 
trek. Haar verblyf aan die Kaap en 
die behartiging van die verskeiden- 
heid pastoriepligte was dus in baie 

opsigte vir Elizabeth Burenius 'n nut- 
tige leerskoo'! en het haar sonder twy- 
fel tydens haar verblyf in Ceylon en 
elders in die Ooste goed te pas gekom. 


In die geskiedenis van ons kerk is 
daar meer gevalle waar susters of 
moeders hul broer of seun as ,,predi- 
kantsvrou” bygestaan het of mog 
steeds bystaan. `n Besondere interes- 
sante geval, waarby later stilgestaan 
sal word, was dié van Ida Ruysch van 


Dugteren, wat aan die begin van hier- 
die eeu uit Nederland gekom het om 
in Pretoria die huishouding vir haar 
broer, ds. Carel Ruysch van Dugteren, 
waar te neem. Sy het in daardie jare 
sodoende sy vreugde en sy smart leer 
ken en help dra tot met sy uittrede 
as predikant, en uiteindelik die egge- 
note van dr. J. H. Greyvenstein geword 
waardeur sy eers as die vrou van 'n 
predikant en vervolgens van 'n pro- 
fessor `n belangrike plek in die ry van 
ons predikants- en professorvroue ver- 
ower het. 





JEUGRUBRIEK...... 


BYBELSTUDIE 
MATT. 4:18-22 


Vir die eerste keer verneem ons 
nou in die beskrywing van Mattheiis, 
dat Jesus volgelinge begin kry. Trou- 
ens, Hy roep bepaalde mense as't ware 
by die naam om besondere werk te 
doen. Reeds die verband waarin ons 
van hulle roeping verneem, laat ons 
vermoed dat die diens betrekking sal 
hé op die nabye koninkryk van God 
(vel. 4:17). 





DS. J. J. ENGELBREGHT 





Met hierdie feit dat Jesus mense 
roep om Hom te volg, gaan ook 'n 
ander verskynsel gepaard, naamlik dat 
Hy by groot getalle mense hoë aansien 
verkry. Van heinde en verre kom 
baie mense om Hom te sien en na 
Hom te luister (4:23-25). Dit is een 
kant van die saak, en sekerlik `n be- 
langrike kant! Ons moet egter nie 
vergeet dat die mense wat vir Johan- 
nes die Doper se teenspoed verant- 
woordelik was (Matt. 4:12v.), hoogs 
waarskynlik reeds toe al teen Jesus 
kwade gedagtes gekoester het nie. 
Verder: Ten spyte van Jesus se gesags- 
volle prediking en sy wonderwerke 
(Matt. 7:29; 4:24), verneem ons later 
in die Bybel dat talle mense weer die 
rug op Hom gedraai het (Vel. Joh. 
6:60, 66v.), om nie eers te praat van 
sy arrestasie, verhoor en kruisdood 
nie (26:1-27:66). Die kerk bely op 
goeie Bybelse grond dat die Here 
Jesus ,die ganse tyd van sy lewe op 
aarde, maar veral aan die end van sy 
lewe, die toorn van God teen die sonde 
van die ganse menslike geslag gedra 
het...” (Vgl. die Heidelbergse Kate 
gismus antwoord op vraag 37. Let ver- 
al op die Bybeltekste waarna die 
Kategismus verwys). Sy lyding was 
nie beperk tot die laaste week voor sy 
sterwe nie. 


Maar laat ons terugkeer na die roe- 
ping van Simon wat Petrus genoem 
word, Andréas, Jakobus en Johannes: 
Volgens Mattheiis het Jesus hulle 
langs die oewer van die meer van 
Galiléa gesien en formeel geroep om 
agter Hom aan te kom. Dit was dus in 
die noordelike deel van wat ons hier 
sal noem die land van die Jode. Skyn- 
baar is die gegewens in stryd met wat 
die Johannes-evangelie meedeel: Daar 
lees ons dat `n dissipel wie se naam 
nie genoem word nie, Andréas, Petrus, 
Filippus en Natanael reeds kort ni 


GEROEPENES 


die doop van Jesus deur Johannes die 
Doper, begin het om Jesus as Messias 
te erken en in die sin te volg (Joh. 
1:28, 35-52). Maar dit was in die om- 
gewing van ,,Betabara, aan die oor- 
kant van die Jordaan”. (Dit is nie 
`n uitgemaakte saak waar die Betabara 
gesoek moet word nie, maar dit moet 
waarskynlik nie te ver van Jerigo af 
wees nie — dus baie verder suid as 
die meer van Galiléa.). 


Waarskynlik gaan dit by die gebeur- 
tenisse waarvan Mattheiis en die an- 
der sinoptiese evangelies (Markus en 
Lukas) praat, om `n latere, formele 
roeping tot apostelskap. Toe Jesus 
hulle daar langs die oewer gesien 
het, was Hy vir Petrus en Andréas 
nie meer `n heeltemal onbekende nie. 
As die verklaring korrek is, verval ook 
die skynbare teenstrydigheid met die 
evangelie volgens die beskrywing van 
Johannes. 





OOR 





,Neergedaal 


na die 
Hel.” 


Geagte Redakteur ... Die woorde ,,neer 
gedaal na die hel” in ons Geloofsbelydenis 
was onlangs ter sprake in die Kerkbode. 


Ek moet sê dat ek nog nooit in die 66 
jaar wat ek lidmaat is van die kerk die 
woorde sonder huiwering gebruik het nie. 

Die Geloofsbelydenis is opgestel deur men- 
se en die woorde is na my mening verkeerd 
gekies. Ek stel voor dat die woorde vervang 
word met die woorde: ,,Neergedaal na die 
doderyk.”” 


U sal nou sê as 'n mens eers eenmaal ge- 
peuter het aan die bewoording van ons (ie- 
loofsbelydenis daar geen einde aan sal wees 


nie. Ons moet tog erken dat daar talle van 
hervormings van die Christelike leer was 
sedert die kruisiging van die Here Jesus 


Dit is tog duidelik volgens die Skrif dat die 
hel nie hierbenede is nie. 


— M. J. Oosthuizen, Groenewoudstraat 15, 
SCHWEIZER RENEKE 


Dit is opvallend dat die eerste vier 
manne wat as dissipels geroep word, 
vissers is — seker nie die geleerdste, 
welvarendste of aansienlikste deel van 
die samelewing in daardie dae nie. 
Hulle word nie geroep op grond van 
die besondere bekwaamhede wat hulle 
reeds het nie, en hulle is ook nie on- 
middellik na hulle roeping bekwaam 
vir hulle taak nie. Hulle sou nog eers 
'n geruime tyd in die geselskp van 
hulle Meester moes verkeer en langs 
die weg baie dinge leer, voordat hulle 
met hulle werk kon begin. Die feit dat 
eenvoudige vissers tot dissipels geroep 
is, is geen geldige argument ten gun- 
ste van die standpunt dat `n predikant 
nie `n deeglike opleiding hoef te hê 
nie. 


Twee pare broers word hier geroep 
en hulle volg onmiddellik in gehoor- 
saamheid. Jesus het een keer gesê dat 
Hy nie gekom het om vrede op die 
aarde te bring nie, maar die swaard. 
Hy het gekom om tweedrag te bring 
tussen 'n man en sy vader, ensovoorts 
(Vel. 10:34-38). Natuurlik dan in die 
sin dat die een `n volgeling van Jesus 
word, en die ander nie. Gelukkig is 
die teenoorgestelde ook dikwels waar, 
soos hier byvoorbeeld: Die broers Si- 
mon en Andréas en die broers Jako- 
bus en Johannes, gaan saam agter 
Jésus aan: Gelukkige broers, geluk- 
kige vaders en seuns, gelukkige ouers 
en kinders wat verenig is in hulle 
geloofsoorgawe aan Jesus Christus! 
Na wie anders sal ons gaan? (Vel. 
Joh. 6:67v.). 


Genoemde vissers word geroep om 
agter Jesus aan te kom en Hy sal 
hulle vissers van mense maak: Let op 
die toekomstige vorm van die werk- 
woord: hulle is dit nog nie, hulle sal 
dit nog word. Deur hulle arbeid in 
diens van Jesus Christus, sou ontel- 
baar veel mense uit alle klasse en 
stande, uit alle volke en lande, uit 
die duisternis geroep word na die 
wonderbare lig (Vgl. 1 Pet. 2:9; Matt. 
9:9; 10:37; 19:27; Openb. 5:9; Matt. 
98:19). 


Nie alle mense was of word geroep 
om apostels van Jesus Christus te 
wees in die sin waarin hierdie vier 
manne en die agt van wie ons later 
verneem, dit was nie. Alle mense 
word egter wel deeglik geroep om tot 
hulle eie ewige voordeel en tot eer 
van God, gelowige volgelinge en dus 
ook diensknegte en diensmaagde te 
word van Jesus van Nasarceth, die 
Seun van God! 

JEUGRUBRIEK (vervolg) 


DIF HEKS EES SN 


(Met erkenning aan die studiestuk 
60 van die Instituut vir Bevordering 
van (Calvinisme opgestel deur prof. 
J. H. van Wyk). 

1. Dikwels sien 'n mens van ons 
jongmense met sogenaamde ,,vredes- 
tekens” om die hals aan 'n netjiese 
ketting so asof die jeug die teken vir 
hulleself toeëien. As 'n mens hulle 
vra na die betekenis daarvan weet 
hulle nie mooi waarom dit gaan nie 
en as aan hulle gesê word dat dit `n 
teken is van die kommunisme, raak 
hulle emosioneel betrokke en kan 
hulle selfs aggressief word. 

Die teken is 'n onderstebo kruis 
waarvan die dwars balk op die punt, 
waar dit die regop balk kruis, geknak 
is sodat die punte skuins na onder 
hang. Dit lyk baie na `n voëlspoor 
en is hedendaags gewoonlik omkring 
deur `n sirkel. 

In die westerse wêreld gebruik stu- 
dente dit op plakkate om teen oorlog 
te betoog. 

Foto's van jeugdiges wat op pop- 
feeste saambondel vertoon dit op ver- 
skillende wyses. By party is dit op die 
arm getatoeëer, ander dra dit as `'n 
amulet, by 'n volgende word dit groot 
op die bors- of rugkant van hemp of 
bloes geverf, terwyl ander dit op hulle 
broeke, fietse en motors aanbring. 
Onderwysers kla dat kinders dit op 
skoolmeubels en hulle skryfgereed- 
skap uitkrap en in hulle boeke teken. 
Selfs die teerblad en mure op die 
binnepleine bly nie ongeskonde nie. 
Buitelandse studenteblaaie vertoon 
ook die heksepootsimbool. 


Geskiedenis: 

Hierdie simbool is in die loop van 
die geskiedenis deur verskeie indiwi- 
due, bewegings en organisasies ge- 
bruik met soms botsende motiewe. 
Een saak het al die gebruikers egter 
in gemeen en dit is dat dit nie-Christe- 
lik is en by die anti-Christe 
like bewegings het die simbool gedien 
as teken van opstand teen Christus: 
die kruis is gebreek, en omgekeer. 

In 1806 het opgrawings die teken in 
die mosaikvloer van 'n ou Romeinse 
woning blootgelê. Dit word egter aan- 
vaar dat die teken dateer uit die 
eerste eeu na Christus. 

Daar word beweer dat Nero aan 'n 
versoek van Petrus om onderstebo 
gekruisig te word, voldoen het en om 
sy haat teen die Jode te kenne te gee 
het hy die gebroke kruis gebruik. Van 
toe af is die teken bekend as die 
,Nero-kruis”. Die verhaal is egter in 
teëspraak met die oorlewering dat 


Petrus self om daardie kruis gevra het 
omdat hy homself te gering geag het 
om soos die Here Jesus gekruisig te 
word. 





H. COERTZE 





Daar word beweer dat die Romeinse 
veldheer Titus, wat in 70 na Christus 
Jerusalem verwoes het, die teken op 
sy vaandels laat aanbring het. Die 


Voorstelling van die heksepoot. 


More wat in 711 Spanje onder aan- 
voering van 'Tarik binne geval het, 
het hierdie teken op hulle skilde ge- 
dra. Die Mohammedaanse Sarasene, 
wat in die jare 1000-1099 teen die 
Kruisvaarders geveg het, het ook die 
onderstebo kruis as embleem gehad. 
Later in die Middeleeue is daar meer 
voorbeelde van 'n anti-christelike ge- 
bruik van die omgekeerde gebroke 
kruis. Daar is egter oortuigende be- 
wys dat satansaanbidders en hekse die 
omgekeerde kruis as embleem gebruik 
het. Hieruit spruit die benaming ,,hek- 
sepoot”. John Knox, die Skotse Kerk- 
hervormer, het die heksepoot met 
satanisme geassosieer en het dit die 
,merkteken van die bees” genoem. 
Die Markies De Con Cressault deel 
mee dat die kommuniste tydens die 
Russiese Revolusie van 1918 die ge- 
broke kruis op die deur van die kerke, 
wat hulle gesluit het, geverf het. In 
Spanje het die kommuniste tydens die 
Spaanse Burgeroorlog (1936-1938) dié 
teken op Jode en Sigeuners uitge- 
brand. Tans dra die soldate van die 
Palestynse Bevrydingsfront wat teen 
die Tsraelis veg die teken op TOOi 
armbande. 

Tussen die jare 1930 tot 1957 het 
die ,gebroke kruis in die vergetelheid 
geraak.” In Februarie 1958 is die 
teken egter as embleem gebruik vir 
die Aldermaston-paasoptog in Enge- 
land, die sogenaamde ,,Peace March”. 
Van daardie datum word die hekse- 
poot as vredesteken en vir ,,verban- 
die-bom-aksie” gebruik. 


Gevolgtrekking: 


Dr. J. D. Vorster (Die Kerkbode, 
5.5.71) vat alles so saam: ,,Die ge- 
skiedenis vertel dus net een storie: 
Die Nero-kruis of heksepoot is dwars- 
deur die geskiedenis net deur anti- 
Christelike magte as simbool gebruik. 
Vir hulle was dit die teken wat uit- 
drukking gegee het aan hulle haat 
teen die kruis.” 


Dr. Vorster pleit verder dat ons die 
kommentaar van die Nederlandse blad 
,Getrouw” ernstig moet opneem. Dit 
lui so: ,Ondertussen loopen duizenden 
jongeren in ons land met hetselfde 
symbool rond en hebben de ketters 
van de christelike kerk het teken van 
de anti-Christ byna tot hunne gemaakt. 
En u kunt er absoluut zeker van zyn 
dat dat wel de bedoeling is van die 
Communisten.” 


Dr. Vorster sê: ,,Ons kinders en 
jongmense mag nie hierdie simbool ge- 
bruik nie.” 


Ons haal aan uit prof. Van Wyk se 
brosjure: ,'n Simbool het net een be- 
tekenis naamlik wat die mense wat 
hom gebruik daarmee bedoel. In ons 
tyd word die teken beskou as sinne- 
beeld van die hele hippiekultus, 'n 
saak wat met kernontwapening min 
te doen het. Dit het 'n simbool geword 
van 'n doellose jeug op mars na 
nêrens. 


Dit is waar dat ons die herkoms 
van die teken aan ons jongmense moet 
verduidelik, dat ons hulle moet waar- 
sku daarteen, dat ons hulle tot die 
besef moet lei dat gebruik van hierdie 
teken hulle in uiters bedenklike ge- 
selskap laat beland, dat hulle deur dit 
te gebruik moontlik medesangers word 
van `n onheilige koor en selfs onno- 
sele plakkaatesels van die kommu- 
nisme. 

Maar ons moet onsself afvra of die 
feit dat hierdie teken met sy uiters 
bedenklike herkoms die verbeelding 
van die jongmense aangryp, nie ook 
die gevolg is van die feit dat die regte 


] Na volgende bladsy onder. 


DIE CHRISTUS-REWOLUSIE 


1. Inleiding: 

Die verskyning van die hippies en 
hulle kultus op die wêreldtoneel is 
reeds lankal vir ons almal 'n bekende 
saak omdat ons hulle self al gesien 
het en baie in verband met hulle in 
koerante en tydskrifte gelees het. 
Daar het egter baie onlangs 'n nuwe 
wêreldwye beweging onder die gele- 
dere van die hippiebevolking ontstaan 
wat dadelik die aandag van die wêreld 
gevang het. Hierdie nuwe beweging 
staan as die Christusrewolusie bekend. 


Die Christusrewolusie word gedefi- 
nieer as 'n rewolusie teen die bande- 
lose leefwyse van die hippiekultus ten 
gunste van `n leefwyse wat staan op 
die geloof dat Jesus Christus die 
Verlosser van die mense is. Dit sou 
dus 'n beweging wees wat binne die 
kring van die hippiebevolking self 
ontstaan het en wat dui op 'n bekering 
uit hulle leefwyse wat sentreer om 
drankmisbruik, verdowingsmiddels en 
vrye seksuele verkeer, na 'n leefwyse 
wat spruit uit hulle geloof in Jesus 
Christus. Daarom staan die aanhangers 
van hierdie beweging ook as ,,the 
Jesus kids” bekend. 


Omdat hierdie beweging 'n resente 
verskyning is, is daar in Suidelike 
Afrika op hierdie stadium baie min 
gesaghebbende leesstof oor hierdie 
beweging beskikbaar. Daar kon slegs 
een enkele werkie bekom word wat 
na ons mening 'n duidelike beeld te- 
ken. Dit is die werkie getiteld ,,The 
Jesus Kids” wat geskryf is deur Roger 
C. Palms, `n studentepredikant van die 


Michigan State University (Amerika). 

Ons beskrywing van die Christus- 
rewolusie en die daaropvolgende be- 
oordeling daarvan, sal dus ongelukkig 
net op hierdie een bron steun. Omdat 
ons van Palms se beskrywing afhank- 
lik is, sal ons in ons beskrywing ook 
min of meer by sy indeling van die 
stof bly. 





DS. J. P. NAUDE 





2. Beskrywing van die Christusrewolu- 
sie: 


Die Christusrewolusie word geken- 
merk deur bekeringsaksies wat uitloop 
op 'n geweldige drang om ander men- 
se weer by die bekeringsaksie te be- 
trek. Bekeerde hippies trek deur die 
groot dorpe en stede van veral Ameri- 
ka en Australië en probeer om deur 
middel van hulle persoonlike getuie- 
nisse die man op straat tot dieselfde 
bekeringsaksie te bring. 


In Ventura, Kalifornië, het 'n groe- 
pie Jesus Kids byvoorbeeld `n hut 
met die naam ,,Shepherd by the Sea” 
op die strand opgerig waarin hulle 
ligte etes bedien en tydelike akkom- 
modasie bied vir die vakansiegangers. 
Hulle verskaf nie hierdie dienste met 
die oog daarop om finansiële voordeel 
te verkry nie, maar om in die geleent- 
heid gestel te word om van Jesus 
te getuig. Kliënte word gegroet met 
,Jesus loves you”, ,,Jesus is coming 
soon”, ,Do you know Jesus?” Met 


elke persoon wat die hut binnekom 
word 'n gesprek oor Jesus aangeknoop 
en die groepie Jesus Kids maak daar- 
op aanspraak dat hulle die laaste 
paar jaar meer as 3,000 mense so be- 
reik het en meegehelp het dat 'n groot 
aantal van hulle Jesus as hulle per- 
soonlike Saligmaker aanvaar het. 


Op die Redondo-strand van Kalifor- 
nié word talle bekeerlinge gedoop. 
Palms beskryf dit so: ,In California's 
Redondo Beach, former acid heads 
and dropouts are baptized in the Paci- 
fic surf. When they come out to the 
cheering crowds, they rejoice by hug- 
ging the first person they see. Its 
a new family, and all of the kids are 
their brothers and sisters”. 


In Hollywood, Detroit, Denver en 
New York lewer die Jesus Kids hulle 
persoonlike getuienisse terwyl hulle 
traktaatjies en Bybels in hulle hon- 
derdtalle versprei. Die volgende aan- 
haling beskryf die gees waarin dit 
gedoen word: ,These ex-pushers, 
bikers, former prostitutes and straight 
church kids are radiating the love of 
Jesus through smiles, testimonies and 
Scripture. They talk about Jesus to 
the thousands of nomadic young 
people wandering on streets and 
beaches, to the teens in churches and 
to adults in homes and bars.” 


Die oorgrote meerderheid van die 
Jesus Kids is oud-hippies wat self in 
die strikke van drank- en dwelmver- 

simbole deur die optrede van vol 
wassenes nie meer tot hulle spreek 
nie! 


Ons moet hand in die boesem steek 
en onsself afvra: Bring die kerk sy 
boodskap aktueel aan die jongmens 
van vandag sodat hy hom in sy krisis- 
situasie aangespreek weet, of kom die 
evangelieboodskap van bevryding sê 
na hom toe dat hy daar niks aan het 
nie? Doen die kerk wat hy preek, of 
vertoon die Christuskruis wat hy pro- 
beer plant in hierdie wêreld in die 
praktyd `n beeld van omgekeerdheid 
en gebrokenheid? Ts die evangelie 
werklik Blye Boodskap of skep die 
wyse waarop dit verkondig word die 
indruk van 'n berig wat antwoorde 


probeer verskaf op probleme van ver- 
vloë tye? 

Die eerste Christene het die vis as 
simbool gebruik. 'n Vis: u ken die 
uitdrukking, so lewendig soos 'n vis 
in die water. Die vraag is: Het die 
vis dan werklik versteen, fossiel ge- 
word? 

Die hele hippiekultus is die gevolg 
daarvan dat die jeug die lewenssin 
kwytgeraak het. In hulle soeke na sin 
gryp hulle na enige simbool met be- 
tekenis. Die jongmens van ons dag 
verkeer in onsekerheid in 'n veran- 
derde wêreld, soek na duiding van eie 
bestaan, voel bedreig deur wetenskap 
en tegniek, ervaar te midde van seku- 
larisme en horisontalisme die afwesig- 
heid van God in die wêreld, is verwar 
deur die relativisme van die moderne 
samelewing, kom in opstand teen klak- 
kelose onderwerping aan gesag waar- 
uit die sin vir hom verdwyn het, voel 
eensaam omdat opvoeding hom groot- 


liks vermink het, voel verpletter deur 
'n beroep wat deur sy gerasionali- 
seerdheid en spesialisme sy betekenis 
verloor het, voel vasgevang in die rad- 
werk van 'n sinloosvoortjagende lewe, 
voel weerloos in 'n ontsaglike wrede 
wêreld, word `n ,ding” in die same- 
lewing wat op die algemene ingestel 
is en die indiwiduele nie meer raak- 
sien nie, beleef 'n ,,eilandbewussyn” 
gekenmerk deur eensaamheid en ver- 
veling, algemeenheid en neutraliteit, 
soek na kommunikasie en verlang na 
entoesiasme. 

Die oplossing 1ê slegs by die kruis. 
Die versteende vis sal weer die rots- 
kors om hom moet breek en met alle 
mag Swem. 

Wanneer die kruis van Christus die 
lig op die pad is, as die vis weer swem 
dan sal die heksepoot verdwyn. Dan 
Sal die ware vrede wat alle verstand 
te bowe gaan weer heers in die harte 
van die onrustiges.” 

slawing vasgevang was. Daarom wend 
hulle hul ook na die tienduisende jong 
mense wat soos hulle voorheen doel- 
loos op die paaie rondslenter in flen- 
ter klere terwyl hulle alhoemeer aan 
die drank, dwelmmiddels en seksuele 
perversiteite verstrik raak. Hulle pro- 
beer om deur hulle persoonlike getuie- 
nisse, en in die taal van die hippies, 
die duisendes op die strate te bekeer. 
Daarom word die volgende termino- 
logie in so `n gesprek aangetref: ,,You 
want a trip man? Try Jesus Christ. 
Man, itI1l really blow your mind. 
Jesus is real, man. He will change 
your life. Jesus is die bridge over 
troubled waters. Jesus really loves 
you. Jesus doesmt hassle you; he 
womt lay any legalistic trip on you.” 

Die Jesus Kids se simpatie met die 
onbekeerde hippies word as eg be- 
skrywe. Daar is trane van vreugde in 
hulle oë wanneer `n hippie daartoe 
kom om Jesus te bely en daar is ge- 
bede op hulle lippe wat in erns ten 
behoewe van die onbekeerde hippie- 
massas gebid word. 


Wanneer 'n hippie `n bekeerling of 
'n Jesus Kid word, dan verlaat hy nie 
die strate nie en hy keer ook nie na 
die geordende lewe terug nie. Sy vOoTr- 
koms en taal verander ook nie. Uiter- 
lik bly hy 'n hippie en sy woonplek 
is maar nog die strate, parke en stran- 
de van groot stede. Die verskil wat in- 
tree, is dat die bekeerling nou saam 
met die ander Jesus Kids voortgaan 
om in die openbaar persoonlike ge- 
tuienis te lewer en Bybels en trak- 
taatjies te versprei. 


b) Hulle leiers: 


Alhoewel hierdie Jesus Kids nie 
op 'n georganiseerde basis optree nie, 
is daar tog `n aantal persone wat die 
leiding op hulle geneem het. So 'n 
persoon is die Baptiste predikant van 
Hollywood, Arthur Blessit. 


Arthur Blessit se uiterlike voorkoms 
verskil nie van die van die hippies 
nie. Hy dra klere en in sy prediking 
tot die dwelmverslaafdes, prostitute 
en kroegvlieë van Sunset Strip in 
Hollywood maak hy van hulle brabbel- 
taal gebruik. 


Sy preekplekke wissel van boek- 
winkels waar hy traktaatjies tussen 
die blaaie van pornografiese literatuur 
inskuif tot in nagklubs met bo-stuk- 
lose kelmerinne waar hy kartondose 
rondstuur — nie om geld te kollekteer 
nie, maar om verdowingsmiddels by- 
mekaar te maak om te vernietig. 

In `n lokaal met die naam ,,His 
Place” wat deur Palms beskryf word 
as 'n ,,combination church and gospel 


night club” voed hy die hippiemassas 
met gratis toebroodjies en Kool-Aid- 
koeldranke terwyl hy vir hulle preek. 


Nadat van die hippies op grond van 
sy prediking bekeerd geraak het, volg 
die sogenaamde ,,Toilet Services” wat 
soos volg deur Palms beskryf word: 
Toilet Services followed many con- 
versions as the kids crowded into the 
rest room to flush their pills and 
powders down the toilet. It was a 
tearful, moving experience as they 
destroyed the last of ther drugs and 
turned for peace to Jesus.” 


'n Ander leier van die Jesus Kids 
is die bebaarde Jack Sparks, Ph.D. 
Sparks het onderwysposte verlaat om 
`n korrespondensiekursus in Bybel- 
kunde vir die ,Campus Crusade for 
Christ” in Amerika te behartig. Die 
werk het hy ook nie lank gedoen nie, 
want hy het die organisasie verlaat om 
evangeliesasiewerk op straat te doen. 


Die bekeerlinge het op Maandagaan- 
de in sy huis bymekaar gekom om te 
aanbid. Hierdie byeenkomste het eg- 
ter ook tot `n einde gekom toe die 
bure begin kla het nadat die besoe- 
kerstal die 200 merk bereik het. 


Hierna het Sparks die ,,Christian 
World Liberation Front” gestig. Hier- 
die beweging word deur Palms ge- 
definieer as `n ,,movement of Jesus 
people who share Christ with other 
street kids”. Hulle hou hulle besig 
om Bybels en traktaatjies op straat te 
versprei en om boeke en stigtelike 
lektuur by 'n boekstalletjie te ver- 
koop. Hulle aanbid en preek in die 
openbaar, doop hulle bekeerlinge in 
die branders van die see en leef in 
,Jesus-gemeenskappe” saam. 


c) Die Jesus-gemeenskappe: 


Die Jesus Kids trek dikwels in 
groepe van 10-15 saam en woon dan 
met mekaar saam in 'n huis. So 'n 
groepie staan dan as 'n Jesus-gemeen- 
skap bekend. Die eerste gemeenskap 
wat so ontstaan het, het die naam 
,House of Acts” gedra en was in onge- 
veer 1965 in Kalifornië gestig. Hierdie 
gedagte van die bekeerlinge van die 
,House of Acts” om in gemeenskappe 
saam te leef het vinnig posgevat onder 
ander Jesus Kids sodat dit geskat word 
dat daar vandag omtrent 600 sulke Je- 
Sus-gemeenskappe in Kalifornië be- 
staan. 


Die huis self staan as `n ,,Jesus 
house” bekend, is karig gemeubileer, 
en is gewoonlik met allerlei slagspreu- 
ke behang. By die voordeur word dik- 
wels die woorde ,,The Way” of die 
woorde van Joh. 34:16 aangetref. Aan 
die binne-mure hang Bybelverse en 
slagspreuke wat met Jesus te doen het 

terwyl die tafels belaai is met Bybels, 
traktaatjies en Christelike lektuur. 


In elke ,,Jesus-huis” bestaan daar 
streng reëls teen die gebruik van 
drank en dwelmmiddels en onwelvoeg- 
like taal terwyl daar ook gesorg word 
dat die verhouding tussen die mans 
en dames dié is van broers en susters. 
Op `n vraag of laasgenoemde saak tog 
nie probleme skep nie, het 'n Jesus 
Kid geantwoord: ,There ismt any 
problem when jou follow the Book 
and follow Jesus.” 


Elke Jesus-huis het ,,ouderlinge” 
wat die orde handhaaf deur die plaas- 
like reëls toe te pas. So `n ouderling 
het die laaste woord oor besluite en 
neem die leiding as die ,,ouboet” van 
die huis op hom. 


`n Dag word in 'n Jesus-gemeenskap 
soos volg deurgebring: Die aktiwiteite 
begin om 10.00 vm. met 'n biduur en 
Bybelstudie. Daarna word die huis aan 
die kant gemaak. Die dames behartig 
die kokery, naaldwerk en skoonmaak 
van die huis terwyl die mans die erf 
bewerk, reparasies doen en die ver- 
dere administrasie van die gemeen- 
skap waarneem. 


Gedurende die middae word getuie- 
nisse in die straat gelewer. Die aand 
word deurgebring deur verdere ge- 
tuienisse op straat, bidure, Bybelstu- 
dies en dienste in kafees. 


Die inwoners van so 'n Jesus-huis 
besit selde of ooit 'n vaste betrekking 
en `n vaste inkomste. Hulle glo dat 
as 'n mens in diens van Christus is, 
daar nie nog tyd is om ander werk 
vir 'n inkomste te doen nie. Hulle 
vertrou dat God vir hulle die nodige 
geld sal voorsien om hulle Jesus-huis 
aan die gang te hou. Hulle glo dat 
God die ,,manna” van die hemele af 
sal voorsien. 


d) Manna uit die hemel: 


Die Jesus Kids bid elke dag vir 
hulle daaglikse brood en hulle ver- 
wag 'dat God sal antwoord. Palms 
sê dat hierdie antwoord van God in 
die vorm van skenkings van goedge- 
sinde persone en organisasies kom. 
In die enkele gevalle waar die inwo- 
ners van `n Jesus-huis wel los wer- 
kies doen om aan die lewe te bly, 
kom die antwoord van God in die 
vorm van aanbiedinge om werk teen 
vergoeding te verrig. 


Naas skenkings van individue kry 
hierdie Jesus-gemeenskappe ook 
groot finansiële steun van allerlei 
organisasies en kerke. Die First Pres- 
byterian Church, die Central Metho- 
dist Church, en die First Baptist 
Church is van die kerke wat die 

meeste geld skenk tesame met orga- 
nisasies soos die Nashvilles 2ard 
Psalm, The White Whale, en Balton 
Enterprizes. 


Die Jesus Kids glo dat die sken- 
kings wat hulle ontvang, antwoord is 
op hulle gebed om die daaglikse 
brood. Hierdie skenkings verhoed 
dat hulle self hoef te werk om voed- 
sel en klere te koop sodat hulle ge- 
noeg tyd het ,,to drift where the 
Spirit leads”. 


€) Gebruik van Kommunikasiemid- 
dele: 


Ons leef vandag in `n multimedia- 
eeu en om die duisende hippies op 
die straat te bereik, gebruik die 
Jesus Kids hierdie multimedia om 
hulle doel te bereik. Hulle glo dat 
die monoloog van die predikant op 
`n preekstoel nie vandag meer effek- 
tief is om die massas hippies op die 
straat te bereik nie. Daarom moet 
die moderne media in gebruik ge- 
neem word. 


Om die massas te bereik, gebruik 
die Jesus Kids onder andere plak- 
kate, strooibiljette, plakkertjies en 
flitsende ligte. Die volgende is `n 
uitreksel van die slagspreuke wat 
hulle in hulle bekeringsaksie ge- 
bruik: 

AM power through Jesus”. 

You have a lot to live; Jesus has 
a lot to give”. 

,God's speed doesmt kill”. 

,Have a mice forever”. 

,Repent; boycott Hell”. 

,Honk if you love Jesus”. 

,Love your enemy, it will drive 
them crazy.” 


Op hemde en baadjies kom die 
spreuke: ,Jesus saves”, ,Have a nice 
forever” en ,Jesus is the One Way” 
voor. Hulle motorfietse word versier 
met 'n kruis wat verlig word sodra 
die remme aangeslaan word en soort- 
gelyke slagspreuke as wat hierbo ge- 
noem word, word op die paneelborde 
van hulle motors aangebring. Een 
van die bekendste slagspreuke wat 
binne motors aangetref word, is die 
volgende: ,If you hear a trumpet 
blast, grab the wheel. The driver has 
an appointment to meet Jesus.” 


Organisasies soos die Christian 
World Liberation Movement, Inter- 
Varsity Christian Fellowship en an- 
dere tree as borge op vir die ver- 
spreiding van Bybels, Bybelboeke, 
traktaatjies en briewe wat aan die 
man op straat gerig is. 

Nuusblaaie soos die Los Angeles 
Free Press, die Maranatha Free 
Paper en ander gebruik advertensies 
en strokiesprente om die boodskap 
van die Jesus Kids voort te dra 
onder die hippiebevolking op die 
straat. 


Kommersialisme het ook sy rol be- 
gin speel. Behalwe popmusiek SOos 
Spirit in the sky”, ,Jesus is a soul”, 
man” en ,,Jesus Christ Super Star”, 
word ook artikels soos horlosies en 
klerasie vervaardig wat die gees van 
die Jesus Kids adem. 


3. Beoordeling: 

Omdat ons in hierdie bespreking 
afhanklik was van slegs een bron, 
is dit haas onmoontlik om `'n ver- 
antwoorde beoordeling oor die ver- 
skynsel van die Jesus Kids te maak. 
Met hierdie beperking voor oë sal 
volstaan word met die volgende op- 
merkings: 

a) Die Jesus Kids glo dat hulle 
beweging `n gevolg is van die werk 
van die Heilige Gees en dat dit die 
vervulling van die profesie van die 
profeet Joël is wat in Handelinge 
9 by die uitstorting van die Heilige 
Gees aangehaal word. Die betrokke 
gedeelte lui so: ,En in die laaste 
dae, spreek God, sal Ek van my Gees 
uitstort op alle vlees, en julle seuns 
en julle dogters sal profeteer, en 
julle jongelinge sal gesigte sien, en 
julle ou mense sal drome droom”. 
(Hand. 2:17). Omdat hulle glo dat 
hulle deur die Heilige Gees gelei 
word en dat hulle werk die vervul- 
ling van bogenoemde profesie is, 
daarom glo hulle dat hulle die direk- 
te voorlopers is van die tweede koms 
van Jesus en dat hulle beweging dus 
nie gedoem is om met die tyd saam 
tot `n einde te kom nie. 

Dat hulle geloof hier op `n fou- 
tiewe interpretasie van Hand. 2:17 
berus, hoef nie eers bespreek te 
word nie. Die betrokke profesie van 
Joël is reeds vervul toe die Heilige 
Gees uitgestort is en aan die kerk ge- 
gee is om die verlossingswerk van 
Jesus aan die gelowiges uit te lê. 


b) Die Roomse Kerk word in terme 
van Openb. 17 die hoer van Babilon 
genoem. Alle ander kerke sou lote van 
die Roomse Kerk wees en word soort- 
gelyk veroordeel as onbybels en vals. 
,They are all mams organization. 
They are all of the whore; and to 
follow Jesus, you've got to leave the 
whore”. 

Die Jesus Kids maak dus daarop 
aanspraak dat hulle die enigste ware 
kerk is. Dit sou beteken dat die wêreld 
sedert die begin van die Christelike 
kerk tot sowat 5 tot 6 jaar gelede, 
sonder die ware kerk was of dat slegs 
dié wat los van die georganiseerde 
kerk geglo het, die ware kerk was. 
Weer eens berus hulle stellings op 
eiesinnige uitleg van die Bybel. 

c) Groot klem word op die Heilige 
Gees en die spreek in tale gelê. Woord 
en Gees word geskei deurdat die wer- 
king van die Heilige Gees hoofsaaklik 
deur ,,personal inspiration” geskied. 


Dit kom voor asof hierdie beweging 
vergelyk kan word met die heden- 
daagse pinkstergroepe met hulle ge- 
voelsmatige godsdiensbeoefening en 
beklemtoning van die persoonlike 
vroomheid. 


d) Die Jesus Kids rebelleer teen 
die ,,establishment” en die georgani- 
seerde kerk. Tog is dit juis simpatieke 
mense uit dié twee oorde wat sorgdra 
dat die bekeerlinge ten minste klere 
het om aan te trek, voedsel om te eet 
en Bybels het om te versprei. 


4. Slotopmerking: 


Dit sou onregverdig wees om die 
Christusrewolusie net negatief te be- 
oordeel. Uit die bestudering van die 
genoemde boekie van Palms oor die 
Jesus Kids kom die vraag tog na 
vore of daar nie `n mate van waar- 
heid in die klag steek dat die kerk 
op bepaalde punte stagnant en self- 
tevrede geraak het nie. Is dit byvoor- 
beeld nie nou broodnodig dat die kerk 
met 'n kritiese oog na sy evangelisa- 
siewerk onder blankes moet kyk nie 
en die tyd dalk nie weer aangebreek 
dat die kerk (in die woorde van 
A. T. van Leeuwen) 'n slag deur die 
oog van die naald moet kruip om 
ontslae te raak van moontlike onno- 
dige bykomstighede nie? 

Die ou reformatore het geleer: Ec- 
clesia reformata semper reformanda 
est — Die hervormde kerk moet altyd 
weer hervorm word. Laat ons dit in 
die gedagte hou. 

Gee JULLE vir HULLE om te Eet 


SONDAG 5 NOVEMBER. 
SALOMO SE WYSHEID. 
1 Kon 3. 


Terwyl Salomo besig was met die 
bou van sy paleis en die tempel van 
die Here, het hy die dogter van Farao 
as sy vrou geneem. Ons lees ook van 
hom dat hy net soos sy vader Dawid 
die Here liefgehad het en gedurig aan 
God offers gebring het. 


Dit was gedurende so `n geleentheid 
— toe Salomo na Gibeon gegaan het 
om te offer — dat hy een nag 'n 
droom gehad het. Hy het gedroom 
dat God self aan hom verskyn en 
vir hom gesê het: ,,Begeer wat Ek jou 
moet gee.” As antwoord hierop het 
Salomo die Here geloof vir die guns 
wat Hy aan sy vader Dawid en aan 
hom bewys het. Hy het verder ook 
erken dat hy jonk en onervare is en 
dat dit vir hom baie moeilik sou wees 
om 'n volk so groot soos Israel te 
regeer. Daarom was al wat hy van die 
Here begeer het net die gawe van 
wysheid — die vermoë om te kan 
onderskei tussen goed en kwaad sodat 
hy sy volk goed en reg sou regeer. 


God se antwoord hierop — so het 
Salomo verder gedroom — was ver- 
rassende woorde. Hy sou vir Salomo 
die wysheid gee wat hy begeer: groter 
wysheid as wat enigeen voor hom 
of na hom ooit sou hê. En daarby 
nog al die ander dinge wat hy nie 
gevra het nie; dinge soos rykdom en 
eer, en `n lang lewe. Hy moes net één 
ding doen: hy moes die gebooie van 
God hou, soos wat sy vader voor hom 
gedoen het. 


Dit het gou duidelik geword dat 
Salomo se droom meer was as net ʼn 
gewone droom. Soos wat God in sy 
droom aan hom beloof het, so het dit 
gebeur. Want net 'n kort rukkie na 
hierdie gebeurtenis kry Salomo met 
'n baie moeilike probleem te doen. 
Daar kom twee vroue na hom en hulle 
vra dat hy moet uitspraak gee oor 'n 
twis tussen hulle. Albei was moeders 
van klein babas, en die een het die 
ander beskuldig dat sy een nag haar 
eie kind doodgelê en toe omgeruil het 
met die ander vrou se lewendige baba. 
Toe die vrou die volgende mêre merk 
dat sy van haar kind beroof is, het sy 
die kind van die ander vrou terug- 
gevra. Die ander vrou het egter vol- 
gehou dat dit haar kind was en het 
geweier om die kind terug te gee. 

Koning Salomo neem toe `n swaard 
en sê vir die vroue dat hy die kind 
maar middeldeur sou kap sodat elkeen 


vir die Kategese 


'n deel van die kind kon kry. Die 
reaksie van die twee vroue het toe on- 
middellik vir hom gesê wie die regte 
moeder was. Een het toegestem en 
selfs ook gesê dat as sy die kind nie 
kon kry nie, dan sal die ander een 
hom ook nie kry nie. Die ander een 
het egter geweier dat die kind middel- 
deur gekap moes word. Al moes sy 
hom dan ook afstaan aan iemand wat 
nie sy moeder was nie, wou sy hê dat 
hy moes lewe. 


Salomo se besluit was toe dat hier- 
die laaste vrou die regte moeder was 
en dat sy die kind moes kry. 


Hierdie optrede van Salomo het oral 
bekend geword en gou het die hele 
volk geweet dat hulle koning 'n baie 
wyse man was. 


Slotopmerking: 


Wat in hierdie stukkie geskiedenis 
belangrik is, is die wyse waarop die 
Here met Salomo werk. Hy toets hom 
met 'n vraag, en as Salomo antwoord 
met nederigheid en met `n erkenning 
van sy eie kleinheid, dan oorlaai die 
Here hom met meer as wat hy wou 
hê. So het die Here ons ook getoets 
— met sy vraag in Christus wat ge- 
sterf het aan die kruis. En die wat 
deur hulle geloof erken dat hulle 
klein is, dat hulle sy redding nodig 
het, sal ook soos `n Salomo van ouds 
meer ontvang as wat ooit verwag is. 


SONDAG 12 NOVEMBER 
DIE SKEURING VAN DIE RYK. 
1 Kon. 12-14. 


Na die dood van Salomo volg daar 
in Israel `n tydperk van verval. Vol 
gens die gewoonte het Rehabeam sy 
vader opgevolg as koning. Maar anders 
as sy vader Salomo was Rehabeam 
geen wyse man nie. Hy het naamlik 
die fout gemaak: toe die volk onder 
leiding van Jerobeam na hom toe 
kom en vir hom vra om die belastings 
`n bietjie ligter te maak — het hy die 
raad van ou ervare manne verwerp en 
gedoen wat sy jong vriende hom voor- 
gesê het. In plaas van die belastings 
te verminder het hy alles swaarder 
gemaak en die volk nog meer laat 
swaarkry as sy vader Salomo. Die ge- 
volg hiervan was 'n skeuring in die 
Ryk van die twaalf stamme. Net Juda 
en Benjamin in die suide het Reha- 
beam as koning erken — maar die 
tien stamme van die noorde het hulle 
rug op hom gedraai en Jerobeam 
koning oor hulle gemaak. 

Die gevolg hiervan was dat die ryk 
van die twaalf stamme in twee ge- 
skeur het. Net Juda en Benjamin in 
die suide het Rehabeam as koning 
erken, maar die ander tien stamme 
in die noorde het Jerobeam dan hulle 
koning gemaak. Verder het daar am- 
per ook `n burgeroorlog ontstaan, 
want Rehabeam het met sy soldate 
opgetrek teen sy broers 11 die noorde. 
Deur die profeet Semaja het die Here 
dit egter gekeer, en vir Rehabeam ge- 
leer dat die skeuring deur God toege- 
laat is ,omdat Hy `n doel daarmee 
wou bereik. 


In die stuk wat volg, word daar ver- 
tel wat in die tien stammeryk gebeur 
het onder Jerobeam. Hy het afgods- 
diens ingevoer, 'n altaar by Bet-el ge- 
bou en twee goue kalwers laat maak 
wat die volk moes aanbid. Hy wou 
keer dat die volk in Jerusalem sou 
gaan om daar te aanbid. 


Hierop het die Here 'n profeet na 
Jerobeam gestuur om hom oor sy 
sondes te veroordeel. Hy het voorspel 
dat `n sekere Josia die afgodspriesters 
op hulle eie altaar sou doodmaak en 
dat die altaar by Bet-el ook verwoes 
sou word. Oor hierdie profesie wou 
Jerobeam die profeet laat vang, maar 
terwyl hy sy hand uitsteek om die 
bevel te gee het sy hele arm verdor. 
Eers nadat hy by die profeet gepleit 
het om by die Here vir hom om 
genade te vra, het sy hand gesond 
geword. 


Na 'n stukkie vertelling oor hoe die 
profeet deur 'n leeu doodgebyt is om- 
dat hy nie alles gedoen het wat die 
Here hom beveel het nie, word daar 
verder vertel van die siekte van Je- 
robeam se seun Abia. Om uit te vind 
wat met hom sou gebeur het Jerobeam 
se vrou haarself vermom en na die 
profeet Ahia gegaan. Ten spyte hier- 
van het Ahia haar herken en aan 
haar bekend gemaak dat die Here 
Jerobeam en sy huis sou straf oor sy 
sondes. Ook sou sy seun Abia sterf. 

Die stuk word afgesluit met 'n berig 
dat Jerobeam 22 jaar koning was in 
Israel en dat sy seun Nadab hom op- 
gevolg het. 


Die laaste gedeelte van Hoofstuk 14 
handel oor Rehabeam se koningskap 
van 17 jaar in Juda. Onder hom is 
daar maar net soveel afgodery bedryf 
as in Israel en as straf hiervoor het 
die Here toegelaat dat Sisak die ko- 
ning van Egipte, Jerusalem kon inval 
en die tempelskatte kon buitmaak. Die 
slotberig is dat daar maar altyd oorlog 





[] Na volgende bladsy 























was tussen Jerobeam en Rehabeam, 
en dat Rehabeam opgevolg is deur sy 
seun Abia. 


Slotopmerking: 


Hierdie hoofstukke teken vir ons 
die agteruitgang en die verval van 
mense wat hulle vertroue nie meer op 
God nie, maar op hulle eie kragte 
wou stel. 

So gesien word hulle 'n beeld van 
wat met elkeen van ons sal gebeur as 
ons probeer om ons geluk los van die 
Here te soek, of sonder die offer van 
Christus aan die kruis. Dit is net so 
leeg soos die afgodsdiens van Jero- 
beam en Rehabeam, en uiteindelik ook 
net so nutteloos soos hulle oorloë 
wat nooit wou eindig nie. Hierdie stuk 
leer vir ons baie duidelik dat die 
Here ongeloof en ontrou nie verdra 
nie. Die feit dat 'n mens aan sy volk 
en aan sy kerk behoort, is geen waar- 
borg dat die Here 'n mens se sondes 
nie sal straf nie. 

— A. da Silva. 


SONDAG 19 NOVEMBER. 


AGAB EN ELIA. 
1 Kon. 16:29-18:46. 

In die tyd van koning Agab het 
daar `n besondere stryd in Israel ge- 
woed. Dit was `n stryd waarin beslis 
moes word of die volk die Here sou 
dien en of hulle die afgod Bal sou 
dien. Die naam Bail was eintlik nie 
'n eie naam nie, maar was byna 'n 
titel wat aan verskillende gode ge- 
gee is. Baal beteken ,,besitter” of 
,heer” en was die titel of erenaam 
wat aan die sogenaamde vrugbaar- 
heidsgode gegee is. Die vrugbaarheids- 
gode is oral in Palestina en die om- 
liggende gebiede gedien deur die hei- 
denvolke. Hulle het geglo dat hierdie 
gode die reën bring en die groeikrag 
en vrugbaarheid gee. `n Mens kon 
(so het hulle gesê) die god se stem 
hoor in die donderweer en oor die 
vuur van die weerlig het hy beheer 
gehad. 


In daardie tyd het die koning van 
een land dikwels met die koningsdog- 
ter van 'n ander land getrou om poli- 
tieke redes. Agab het ook met Isébel, 
die koningsdogter uit Tirus getrou om 
die gevaar vir sy land uit die noord- 
weste (waar haar vader se koninkryk 
geleë was) te verminder. Die prys wat 
Agab vir hierdie politieke assuransie 
moes betaal was egter baie hoog om- 
dat hy toe ook amptelik erkenning 
moes verleen aan die god van Isébel, 
naamlik Bail. Wat meer is, wanneer 
die koningshuis die volk voorgaan in 
die diens aan die afgode, dan breek 
daar vanselfsprekend 'n moeilike tyd 
aan vir die suiwere diens van die 
lewende God. 

Teen hierdie agtergrond moet die 
stryd tussen Elia en die koningshuis 
gesien word. Dit is treffend dat die 


stryd juis gaan oor die sake waarvoor 
Bail geroem is, naamlik die reën en 
die feit dat hy beskik oor die vuur 
uit die hemel. Die drie jaar van droog- 
te en die offer op Karmel waar Baal 
se magteloosheid so skreiend geopen- 
baar is, het die stryd beslis; die volk 
moéës erken: Die Here is God en nie 
Baal nie! 

Die God van Israel is die lewende 
God. Hy is geen gepersonifieerde na- 
tuurelement of natuurkrag nie. Hy 
beskik oor die natuur en die hele 
skepping. Hy gee die reën en die 
vrugbaarheid. Hy beskik oor alle 
dinge, sienlike en onsienlike. As dit 
nodig is laat Hy ook `n onverklaarbare 
wonder gebeur om sy Naam in ere te 
herstel. Gelukkig is hulle wat hiérdie 
God vrees en dien. 


SONDAG 26 NOVEMBER. 
ELIA IN DIE WOESTYN. 
1 Konings 19. 


NA die gebeurtenis by Karmel is 
Isébel geensins van stryk gebring nie 
en besluit sy om die slagting wat on- 
der die profete van Bail aangerig is, 
met moord te beantwoord — die 
moord op Elia. Wanneer Elia hierdie 
boodskap van Isébel kry, dan vlug hy 
weg na `n gebied ver buite die ko- 
ninkryk van Agab waar Isébel hom 
nie in die hande kon kry nie. In die 
woestyn van Suid-Juda eindig sy vlug 
en gaan hy uit moedeloosheid sit en 
wens dat hy moet doodgaan. 


Wanneer hy aan die slaap Taak 
bring `n engel van die Here vir hom 
kos en water. Want die Here is nie net 
`n plaaslike vrugbaarheidsgod in Is- 
rael nie; Hy is ook ver buite Israel 
in die woestyn teenwoordig, met sy 
barmhartige versorging; met sy liefde 
en genade. Wanneer God Elia 'n twee- 
de maal so verkwik het, lei Hy hom 
verder die woestyn in om Homself op- 
nuut aan Elia te openbaar, om hom 
'n nuwe opdrag te gee. 

Die woestyn het `n belangrike rol 
gespeel in die lewe van die volk van 
God. Die gewone mense het geglo dat 
die woestyn die plek was van versoe- 
king en beproewing, die woonplek van 
die duiwels. Maar die woestyn het in 
die geskiedenis van God se volk ook 
die plek van God se openbaring ge- 
word, die plek van roeping en loute- 
ring. Om maar 'n paar voorbeelde te 
noem: Moses is in die woestyn geroep; 
die volk moes deur die woestyn trek 
voordat hulle die beloofde land kon 
ingaan; ook Elia het sy woestyntog 
gehad. Die woestyn is in vele opsigte 
'n nuwe begin: In die woestyn het 'n 
mens niks anders as God alleen nie. 
Jy is absoluut geheel en al op sy 
genade en versorging aangewys. Daar 
leer 'n mens om God opnuut weer te 
vertrou en Hom te gehoorsaam. Dit 
is weer 'n nuwe begin. 


Jesus Christus het ook sy woestyn- 
tog gehad: Ter wille van sondaars, 
moedeloses, ongehoorsames het Hy die 
woestyn ingegaan sodat daar vir hulle 
nuwe hoop en 'n nuwe lewe kon begin. 

—A P. B. Breytenbach. 








Pasop vir die ken- 
tekens van 


HARDLYWIGHEID 
1 GALAGTIGE HOOFPYN 
2 AANGEPAKTE TONG 
3 ONGEREELDE OPELYF 


Verwaarloosde hardlywigheid, op 
sigself erg genoeg, kan beslis 
gevaarlik word. Dit kan aanleiding 
gee tot baie kwale lateraan 
insluitende Aambeie. 

Vermy alle sterk purgeermiddels. 
Die ingewande is uitgevoer met 'n 
teer vlies wat maklik deur sulke 
purgeermiddels beskadig kan 





word. 
Intestone is 'n sagte, natuurlike 
lakseermiddel — 'n samestelling 


van vrugte en kruie. 

Dit gee goeie, sagte en gereelde 
opelyf, verwyder slegte asem. Vol- 
wassenes en kinders hou van die 





smaak van Intestone. 


INTESTONE 


Verkrygbaar by alle Apteke of posvry by 
Norwood Coaker, Posbus 89, Ladybrand, 
teen 65c en R1,20 per bottel en in die 
nuwe proefgrootte teen 3Bc. 

PNBS1TOA 


Geweld het nog nooit tot iets goeds 
gelei nie. 
— Roolvink. 


Dit val op dat die Wêreldraad van 
Kerke met alle bewoënheid oor toe- 
stande in Afrika, Asië en Suid-Ameri- 
ka, nooit opkom vir die verdrukte 
Christene in Tsjeggo-Slowakye, Rus- 
land en dergelike lande. 


— Dr. Verplanke. 

DIÉ KINDERS SE HERVORMER 





SONDAG 5 NOVEMBER. 
SALOMO VRA WYSHEID. 
1 Konings 3. 


Salomo was die kind van Dawid en 
Batseba. Hy het n4 Dawid die koning 
oor Israel geword. Maar hy was nog 
`n jong seun toe hy koning geword het 
en hy het sekerlik gedink dat hy nog 
te jonk is om al die dinge wat `n 
koning moet doen, reg te doen. Dit 
het hom gehinder. Sê nou hy moet 
raad gee aan sy ministers ,sal hy die 
regte raad aan hulle kan gee? Of hy 
moet dalk `n hofsaak hou en sê wat 
reg en wat verkeerd is, sal hy dit kan 
doen? Maar Salomo het darem één 
ding geweet en dit het sy vader Dawid 
vir hom geleer, en dit was dit: As jy 
jou hele lewe lank aan die Here glo 
en in sy weë wandel, dan sal die Here 
jou help. So het Salomo dan altyd 
tot die Here gebid en offers aan die 
Here geoffer. 


Op 'n dag het Salomo na die dorpie 
Gibeon gegaan om daar aan die Here 
te offer. Ons lees dat Salomo daar 
op dié dag `n duisend offers aan die 
Here geoffer het. En dié nag, toe hy 
lê en slaap, het die Here in `n droom 
na Salomo gekom en die Here het in 
die droom vir Salomo gesê: ,,Begeer 
wat Ek vir jou moet gee.” Dit beteken 
dat Salomo enige wens kon wens en 
die Here sou dit aan hom gee. En wat 
dink julle het Salomo toe gewens? 
Rykdom? Mooi klere? Nee, Salomo het 
nie rykdom of mooi goed van die 
Here gevra nie. Hy vra net één ding: 
dat die Here tog aan hom genoeg 
verstand moet gee, sodat hy die regte 
besluite sal neem en nooit verkeerde 
dinge sal doen nie. En dit was goed in 
die oë van die Here dat Salomo ge- 
wens het hy moet verstand hê. En 
omdat Salomo so goed besluit het, en 
nie om rykdom of eer of aansien gevra 
het nie, belowe die Here dat Hy Salo- 
mo so slim sal maak SOOS geen mens 
nog ooit was nie. En buiten dié groot 
verstand, sal die Here aan hom nog 
al die dinge bygee wat hy nie gevra 
het nie, naamlik rykdom en eer en 
aansien. En die Here belowe verder 
dat Hy ook vir Salomo nog 'n lang 
lewe sal gee, as Salomo nougeset in 
die weë van die Here wandel. 


Sommer gou-gou daarna, kom daar 
twee vroue by koning Salomo aan en 
hulle stry met mekaar. Hulle raas 
baie. En die koning vra wat makeer. 
Toe vertel een vir hom wat gebeur 
het: Altwee die vroue het klein baba- 
tjies gehad en hulle het in dieselfde 
huis gebly. (So vertel die een vrou.) 
En toe sy in die nag wakker word 


en na haar baba kyk. sien sy die baba 
is dood, maar dit is nie haar baba 
nie. Die ander vrou het agtergekom 
dat haar baba dood is en toe die twee 
babas omgeruil terwyl sy geslaap het. 
Maar die ander vrou antwoord en sê: 
,Nee, die dooie baba is joune en die 
lewendige een myne!” Wat moet Salo- 
mo nou doen? Hoe gaan hy uitvind 
watter baba behoort aan watter mam- 
ma? Maar die Here het vir Salomo 
baie wysheid en verstand gegee. Luis- 
ter wat doen hy. Hy stuur een van sy 
soldate om 'n swaard te gaan haal. 
Wat wil Salomo nou met die swaard 
doen? Dis mos `n alte gevaarlike wa- 
pen. ,Kap die lewendige baba middel- 
deur en gee vir elke mamma 'n helf- 
te”, is sy bevel. ,,Ja,” sê die een vrou, 
,dan het ons elkeen `n helfte.” ,,Nee”, 
sê die ander vrou. ,,Laat staan en gee 
maar liewer die lewendige baba vir 
die ander vrou.” Nou weet Salomo 
wie die regte mamma van die baba is. 
Weet julle ook wie die regte mamma 
is? Die regte mamma sal mos nooit 
haar kind wou laat doodmaak nie, 
,Gee die baba vir die mamma wat nie 
haar kind wou laat doodmaak nie, 
want sy is die regte moeder”, sê 
Salomo. So het die Here aan Salomo 
groot wysheid en verstand gegee. 


Salomo het ook nog drie duisend 
spreuke geskryf en meer as `n duisend 
liedere. Die boeke van die Bybel wat 
deur Salomo geskryf is, is Spreuke, 
Prediker en Hooglied. Ook Psalm 72 
is deur Salomo geskryf. 

Vragies: 

Salomo was die seun van Dawid en? 

Waar het Salomo gaan offer toe hy die 
wonderlike droom gehad het? 

Wat het Salomo van die Here begeer? 

Vertel die verhaal van die twee vroue 
en hoe Salomo die probleem opge- 
los het? 

Watter Bybelboeke is deur Salomo 
geskryf? 


SONDAG 12 NOVEMBER. 
JEROBEAM EN REHABEAM. 
1 Konings 12-14. 


Liewe maats, Salomo, die slim en 
ryk koning van Israel het baie goed 
begin. Die Here het aan hom wysheid 
en verstand gegee soos nog geen ander 
mense ooit op aarde gehad het of sal 
hé nie. Boonop het die Here ook aan 
hom rykdom en aansien gegee Soos 
geen ander koning ooit gehad het nie. 
Die ander konings het kom luister 
na hom en kom kyk na sy skatte, goud 
en silwer en edelgesteentes. Ook het 
Salomo `n tempel vir die Here gebou in 
Jerusalem. Die tempel was van prag- 
tige gekapte klippe gebou en met se- 

derhoutbalke en planke uitgelê en 
binnekant is al die mure oorgetrek 
met suiwer goud. Salomo het ook vir 
homself `n huis gebou wat eintlik nog 
mooier was as die tempel wat hy vir 
die Here gebou het en in hierdie 
huis het al die vroue gebly met wie 
Salomo getrou het. En dit was net hier 
waar Salomo se ontrouheid begin het. 
Hierdie vroue van Salomo het hom 
verlei tot afgodery, want sy vroue was 
heidense vroue wat hy gekies het uit 
die heidense volke rondom. Salomo 
het weliswaar nie self die afgode aan- 
bid nie, maar hy het heidense afgode 
en tempels vir al sy vroue gebou so- 
dat hulle hulle eie afgode kon aanbid. 
En die volk van Israel het hierdie hei- 
dense afgode wat Salomo vir sy vroue 
laat maak het, gesien en hulle ook 
begin aanbid. So het Salomo dan sy 
eie volk ook laat verlei om die afgode 
te aanbid. 


Al1 hierdie dinge sou die Here beslis 
nie ongestraf laat bly nie. Geen mens 
kan so met die Here spot nie. Die 
wonderlike koning Salomo het `n sleg- 
te koning geword. En die Here se 
straf oor Salomo was dat sy koning- 
skap na hom in twee verdeel sou 
word. Dit beteken dat die volk Israel 
na Salomo se dood deur twee konings 
regeer sou word en dat daar gedurig 
rusie en burgeroorlog tussen die twee 
konings sou wees. Burgeroorlog bete- 
ken dat `n volk se eie mense met me- 
kaar baklei en teen mekaar oorlog 
maak. Dit was die straf wat Salomo 
Sou ontvang omdat hy nie in die weë 
van die Here gewandel het nie. 

Dit het toe so gebeur, net soos die 
Here gesê het. N4 Salomo se dood 
sou sy seun Rehabeam koning word 
oor die hele Israel, maar net die stam 
van Juda het hom koning oor hulle 
gemaak. Die ander tien stamme van 
Israel wou nie vir Rehabeam hê nie. 
Hulle het `n man met die naam van 
Jerobeam oor hulle as koning aange- 
stel. Hierdie twee name klink baie 
eenders, maar julle moet hulle maar 
onthou: Rehabeam het oor die stam 
van Juda regeer en Jerobeam was 
koning oor die ander tien stamme van 
Israel. Tien en een is elf; nou waar 
was die ander stam dan? Eintlik was 
daar dertien stamme, want Josef het 
nie 'n stam as sodanig gehad nie maar 
sy twee seuns Manasse en Efraim was 
elkeen 'n stam. Maar ons moet onthou 
dat die stam van Levi nie as 'n stam 
getel het nie. Hulle was die Leviete 
en priesters wat die diens van die 
Here gedoen het in die tempels van 
die Here. Die klein stam van Benja- 
min het kant gekies saam met die 

stam van Juda en vir Rehabeam ko- 
ning oor hulle gemaak en die ander 
tien stamme het dus saam met Jero- 
beam gegaan. 


En daar was gedurig oorlog tussen 
Rehabeam en Jerobeam, net soos die 
Here gesê het, omdat Salomo, die 
vader van Rehabeam, verkeerd gehan- 
del het in die oë van die Here en 
afgode laat maak het vir al sy vrouens. 


Vragies: 
Watter verkeerde dinge het Salomo 
gedoen? 
Watter straf het die Here vir Salomo 
bepaal? 
Wie het koning oor Juda en Benjamin 
geword? 


Wie het koning oor die tien stamme 
van Israel geword? 

Watter stam van Israel was die pries- 
ters en Leviete? 


SONDAG 19 NOVEMBER. 
AGAB EN ELIA. 
1 Konings 16-18. 


Van die profeet Elia het julle almal 
seker al gehoor. Hy was die profeet 
van die Here wat sulke wonders ge- 
doen het in die dae toe Agab koning 
oor die tien stamme van Israel was. 
Jerobeam het intussen gesterwe en 
ook ander konings na hom, totdat 
Agab koning geword het. Die konings 
van Juda het Jerusalem as hoofstad 
gehad en die konings van Israel vir 
Samaria, 


Hierdie koning Agab was 'n baie 
slegte koning. Sy vrou se naam was 
Isébel, 'n heidense vrou wat die afgod 
Basil aanbid het. En Agab self het ook 
Bal aanbid. Kan ons dit glo dat 'n 
koning van Tsrael afgode sou dien? 
Ja, dit was so. Agab en sy vrou was 
afgodedienaars, hulle het die afgod 
Bail aanbid en aan hom offers ge- 
offer. Ja, ons moenie skrik nie. Ons 
eie volk is ook besig om sleg te word, 
net soos Israel in die dae van Agab. 
Geld en plesier is besig om ons Afri- 
kaners se afgode te word. Ons het nie 
meer tyd vir die Here en sy Woord 
nie. Ons bioskope en danssale is vol 
en Sondae is ons kerk leeg. Ons kan 
maklik R5.00 on 'n aand betaal om 
almal na die inrybioskoop te gaan, 
maar as die diaken kom om ons dank- 
offer vir die Here te kom insamel, 
het ons nie geld vir die Here nie en 
nog `n klomp verskonings daarby! 
Pasop dat die Here nie eendag moeg 
word vir ons en ons so straf soos Hy 
vir Agab en Israel gestraf het nie! 


Elia, die profeet van die Here het 
woedend geword oor al die sondes 
van Agab en sy vrou Isébel en ook vir 
Israel wat die Bail aanbid het. Toe 
sê Elia vir Agab. ,Omdat jy so sondes 
doen, sal die Here die seën weghou 
cen daar sal 'n groot droogte oor die 


land kom.” En omdat Elia bang was 
dat Agab hom sou doodmaak, het die 
Here Elia beveel om na die spruit 
Krit te gaan en daar te bly. En die 
Here het aan die kraaie gesê om vir 
Elia elke dag brood en vleis te bring 
en Elia het die water van die spruit 
gedrink. Na `n tyd het die spruit ook 
droog geword en toe stuur die Here 
Elia na `n dorpie met die naam van 
Sarfat. Daar moes Elia by `n weduwee 
gaan bly. Die weduwee was weens die 
droogte ook al so arm dat sy nog net 
`n klein bietjie meel en olyfolie oor- 
gehad het. Maar die Here het deur 
Elia `n wonder laat gebeur: So lank 
as wat Elia by die weduwee gebly het, 
het die meel en die olie nooit opge- 
raak nie! En eendag het die weduwee 
Se seun siek geword en gesterwe, maar 
Elia het die seun weer opgewek uit 
die dood en aan sy moeder teruggegee. 


Intussen het die droogte al drie jaar 
aangehou en Agab was radeloos. Nê- 
rens kon hy voer vir die perde kry 
nie en Israel was besig om ten gronde 
te gaan weens die droogte, omdat 
hulle die Baalafgode gedien het. Dit 
was die straf van die Here omdat Is- 
rael afgode gedien het, in plaas daanr- 
van om die Here te dien. 


Op `n dag stuur die Here Elia na 
Asab. Ja, Elia was nie bevrees om te 
gaan nie. want die Here het hom 
gestuur. Elia het toe gegaan en aan 
Agab bevel gegee om al vierhonderd 
en vyftig profete van Ba#l op die 
berg Karmel bymekaar te maak en hy 
moes ook die hele volk aan Israel 
daar bymekaar laat kom, sodat almal 
kan sien wat gaan gebeur. Toe almal 
op die berg bymekaar was, het Elia 
die vierhonderd en vyftig profete van 
Bail bevel gegee om 'n altaar vir Bal 
te bou en `n bul te slag en op die 
altaar neer te lê. Hy wat Elia is sou 
dieselfde doen met `n ander bul. Dan 
moes elkeen vir sy god bid sonder 
om die offer aan die brand te steek. 
Dié God wat die offer vanself laat 
brand, sou die God van Israel wees. 


Die profete van Bail het toe so ge- 
doen en aanmekaar gebid dat Bail tog 
hulle offer aan die brand moet steek, 
maar niks het gebeur nie. Elia het toe 
met hulle begin spot en vir hulle 
gesê hulle moet harder bid, Bail slaap 
seker. Maar niks het gebeur nie. Toe 
neem Elia twaalf klippe en bou `n 
altaar vir die Here en hy sit daar 
hout op en hy slag die bul en lê die 
vleis op die altaar. Daarna gooi hy 
kanne vol water oor die vleis en die 
hout en toe alles papnat is, het Elia 
tot die Here gebid. En 'n vuurstraal 
het van die Here af uit die hemel 
gekom en Elia se offer aan die brand 
gesteek! So erg was die vuurstraal 
van die Tere dat alles verband het, die 
hout, vleis, water, ja, tot selfs die 
klippe van die altaar. 


Toe sien die volk met hulle eie oë 
dat die Here die enigste God is. Hulle 
het almal so geskrik dat hulle nie kon 
beweeg nie. Maar Elia het gesê: ,Vang 
die priesters van Bail!” En Elia het 
al vierhonderd en vyftig laat vang en 
hulle net daar laat doodmaak! Toe 
almal doodgemaak is, het Elia op die 
berg Karmel sewe keer tot die Here 
gebid en daar het `n groot reën gekom 
en die droogte van drie jaar was ver- 
by. 

Vragies: 
Wie was die slegte koning in die tyd 
van Elia? 
Wie was die vrou van die koning? 
Wie het vir Elia by die spruit gesorg? 
Watter twee wonders het Elia by die 
weduwee in Sarfat gedoen? 
Vertel wat het op die berg Karmel 
gebeur? 


SONDAG 26 NOVEMBER. 
ELIA IN DIE WOESTYN. 
1 Konings 19. 

Isébel, die vrou van koning Agab, 
was woedend toe sy hoor hoe Elia 
haar afgod se vierhonderd en vyftig 
priesters doodgemaak het en sy het 
gesweer dat sy Elia ook sou dood- 
maak. Elia het toe besluit om liewer 
te vlug en hy het hom klaargemaak 
én na die land van Juda gevlug, na 
die dorp met die naam van Berseba. 
(Kyk na die kaart.) En van Berseba 

af het hy nog 'n dagreis verder in die 
woestyn ingegaan en onder 'n besem- 
bos gaan lê en gewens dat hy liewer 
moet doodgegaan. Hy was moeg van al 

UIT GEMEENTES 








Gemeente Koornfontein 
se Nuwe Kerkgebou 


992 April 1972 was vir die gemeente 
van Koornfontein van besondere groot 
betekenis toe sy nuwe kerkgebou 
op feestelike wyse ingewy is. 
Dit was voorwaar die grootste mylpaal 
in die geskiedenis van die gemeente, 
veral as in ag geneem word dat dit 
binne die bestek van vyf jaar na die 
stigting van die gemeente was. Die 
gemeente het terselfder tyd ook sy 
vyfde verjaarsdag gevier. 

Die wydingsrede is gelewer deur 
prof. dr. E. $S. Mulder. Die kerk was 
stampvol, nadat daar `n ekstra hon- 
derd en vyftig stoele ingedra is. Die 
kinders het die groot liturgiese ruimte 
plat op die vloer volgesit. 

Na die diens word groete en goeie 
wense deur verskillende persone en 
organisasies oorgebring. Prof. P. S. 
Dreyer namens die Algemene Kerk- 
vergadering. Ds. C J J van Rensburg 
namens die Ring van Bronkhorst 
spruit. Ds. Malan namens die N.G. 
Kerk. Oudl. G. van Zyl namens die 
Geref. Kerk. Mnr. A. W. van Zyl na- 
mens die Myn-gemeenskap en mnr. 
Odendaal namens die oriderwys. 

Hierna het ds. W. G. Habig op tref- 
fende wyse die bedankings namens 
die gemeente gedoen. 

Hierna vind 'n orreluitvoering plaas 
deur mnr. Mathlener jr. 

Na afloop van die verrigtinge het 
die N.H.S.V. verversings bedien aan 
die ongeveer vyfhonderd aanwesiges. 

Die voorbereidingsdiens om 7.30 
nm. is waargeneem deur prof. dr. E. 
S. Mulder, en die bevestiging van 
nuwe lidmate deur ds. W. G. Habig. 

Die Nagmaalsdiens Sondagoggend is 
waargeneem deur prof. dr. E. S. Mul- 
der, en die Dankseggingsdiens en Nag- 
maal Sondagaand deur ds. W. G. Ha- 
big. 

Die gemeente is op 27 Junie 1967 
afgestig van die volgende gemeentes: 
Witbank-Suid, Middelburg. Hendrina 
en 'n klein deeltjie van Bethal, met 'n 
belydende lidmatetal van 365. 

Op 31 Oktober 1967 word daar tus- 
sen die twee gemeentes Koornfontein 
en Hendrina besluit om 'n kombinasie 
aan te gaan €n 'n predikant te beroep. 

Na verskeie beroepe is op 14 Maart 
1970 die pastoriepaar ds. en mev. W. 
G. Habig in die gemeente ontvang, 
en op 15 Maart 1970 deur ds. C. J. 
van Schalkwyk bevestig. Die lank ge- 
koesterde ideaal om ons eie kerkgebou 
te mag hê, het werklikheid begin 

Ds. W. G. Habig lê die hoeksteen. 


word, en onder sy bekwame leiding 
het die gemeente besluit om self te 
bou. Op 6 Februarie 1971 word dan 
ook die eerste sooi gespit, en op 6 
November 1971 vind die hoeksteen- 
legging plaas. 

Die koste was beraam op R30,000 
maar pryse het so gestyg dat dit ons 
uiteindelik R43,000 gekos het om 
klaar te bou, en slegs ongeveer 
R10,000 verskuldig is. 

Daar is sitplek vir 264 plus ruimte 
vir 100 stoele, `'n groot liturgiese 
ruimte, 'n ruim konsistorie van 36 vt. 
Xx 18 vt., 'n kombuis van 18 vt. x 18 vt, 
'n ruim moederskamer, sentrale ver- 
hitting en volvloer matte. Dit is maar 
enkele opmerkings oor die kerkgebou 
waarvan die waarde geskat word op 
R75,000. 

Naas die Heer van die kerk wat dit 
deur sy seënde hand moontlik ge- 
maak het, gaan die gemeente se groot- 
ste dankbaarheid aan ds. W. G. Habig, 
die kragfiguur agter die bouery, wat 
deur sy bekwame leiding nie net toe- 
sig gehou het nie ,maar baie van die 
werk self gedoen het, waaronder ook 
die pragtige preekstoel. 

Die gemeente hoop om binne twee 
jaar ook `n eie pastorie te kan bou. 

Psalm 84:2: Hoe lieflik is u woninge, 
o Heer van die leërskare. 


G. A. JANNEKE (Skriba). 

Boufonds Salisbury 


Na die besoek van ds. J. P. Naudé 
en ouderling R. Cronje is die volgende 
bedrae vir die boufonds van Salisbury 
ontvang. Dit word met dank erken. 
Lees die berig oor Kaapstad en luister 
na die oproep van ouderling Gys van 
der Merwe. 


Gereente Pretoria-Noord 50.00; 
N.H.S.V. Ottosdal 200.00; Gemeente 
Witfontein 43.00; Gemeente Delmas 
100.00; Mnr. P. Bronkhorst (Swart 
Ruggens) 50.00; Gemeente Roedtan 
100.00; N.H.S.V. Kroonstad 10.00; Ge- 
meente Rustenburg-Oos 100.00; N.H.- 
S.V. Wonderboompoort 25.00; Gemeen- 
te Orkney 250.00; Gemeente Edenvale 
10.00; Gemeente Meyerton 50.00; Ge- 
meente Potchefstroom-Noord 1000.00; 
Gemeente Witbank 100.00; Gemeente 
Leeudoringstad 50.00; Gemeente Prim- 
rose-Oos 25.00; N.JIS.V. Oos-Londen 
10.00; N.H.S.V. Rustenburg-Oos 25.00; 
Gemeente Belfast 25.00; Gemeente 
Wilkoppies 50.00; Gemeente Hendrina 
50.00; N.H.S.V. Potchefstroom-Suid 
50.00; N.H.S.V. Standerton 20.00; N.H.- 
S.V. Nigel 50.00; N.H.S.V. Elsburg 
20.00; Gemeente Vaalharts 100.00; 
N.H.S.V. Klerksdorp-Oos 20.00; Ge- 
meente Elsburg 50.00; Gemeente Brits 
250.00; Ouderlinge Brits: C. J. Hoek 
25.00; A. A. Badenhorst 25.00: C. Hoek 
25.00; J. P. Naude 25.00; G. J. van 
Staden 25.00; P. J. J. van Rensburg 
25.00; G. H. Oosthuizen 25.00; C. P. 
Moll 25.00; H. P. Steyn 10.00. 


Totaal R3088.50. 


Herinneringe... 
Kaapstad 1940/41 


Met die kerknuus op Sondag 4 Junie 
1972 was dit met groot dankbaarheid 
om te verneem dat vier gemeentes 
met 'n paar honderd lede elk, van die 
gemeente Kaapstad kon afstig, naam- 
lik Wynberg, 'Tygerberg (Parow), 
Bellville en Stellenbosch en gaan my 
gedagtes terug na die stigtingsjare 
1940/41. 


Ek was lid van die S.A. Staande 
Mag, en is in Mei 19385 na Kaapstad 
verplaas, en het in Observatory ge- 
woon, en omdat daar geen Hervormde 
gemeente was nie, was ons toe lede 
van die N.G. gemeente Observatory 
met di. E. G. du Toit en J. F. Myburgh 
as predikante. In 1938 toe ek `n radio 

kon bekostig het ek een Sondagaand 
'n erediens opgevang van die Her- 
vormde gemeente Pretoria met die be- 
kende stem van wyle ds. Vermooten. 
Die ontvangs was so swak dat ons die 
oor teen die radio moes hou om te 
kon hoor. Ek was so dankbaar om 
weer te kon luister na 'n Hervormde 
predikant dat ek aan ds. Vermooten 
`n brief geskryf het, en hom bedank 
het en ook sy teks genoem. 


Maande daarna het ek weer een 
aand 'n erediens uit Pretoria gekry 
en was die prediker prof. S. P. Engel- 
brecht. Ook hom het ek bedank en my 
brief geteken ,,Kaapstadse luisteraar”. 

In September 1940 het ek diens ge- 
doen in Walvisbaai (S.W.A.) en kry 
ek 'n brief van mev. M. van Biljon van 
Pretoria-Noord en daarin was ook `n 
bladsy van ,Die Jeugblad” en daarop 
was `n artikel van die ,,herstigting 
van die Hervormde gemeente Kaap- 
stad” 21 Julie 1940. 


Toe ek in begin November 1940 
terugkom in Kaapstad het ek verneem 
dat ds. W. van Bergen in Kaapstad 
is en hom gaan opsoek om te verneem 
van die reëlings in verband met die 
eredienste. Dit was vir my sommer 
groot vreugde dat daar nou 'n Her- 
vormde gemeente in Kaapstad is, en 
die plek was die Y.M.C.A.-saal in 
Langstraat. G 


Die ampstydperk van die eerste 
skriba-ouderling E. $. Klerck was van 
korte duur, want by my aankoms in 
Kaapstad, was die skriba diaken A. 
Takens, en het ek ouderling Klerck 
nooit ontmoet nie. 


Die eerste naweek was Nagmaals- 
viering. Sondagoggend na die preek, 
toe die dominee begin met die lees 
van die formulier, begin in 'n gebou 
net langsaan 'n klavier en dansery 
wat so steurend was dat ons al die 
vensters aan daardie kant van die saal 
moes toemaak. Daardie naweek is ek 
gekies en bevestig as diaken vir die 
wyk Seepunt en my ouderling was 
ouderling Estericona. Ook sy ampster- 
myn was maar k' `f. Hy was orrelis in 
die Nuwe Kerk (N.C. Kerk) in Bree- 
straat, en wens sy pligte daar, kon 
hy selde 'n auicns in die Hervormde 
Kerk bywoor, en het na 5 maande 
weer bedan't a3; ouderling. Ook die 
dienstyd van diaken P. Boer was maar 
kort. Hy, en ook heelwat ander Hol- 
landers in die land is deur die Neder- 
landse regering opgeroep vir oorlogs- 
diens. Huisgesinne het ook baie van 
woonplek verander. Dit alles het ons 
werk so bemoeilik dat daar geen 
vordering gemaak kon word nie. Nie- 
mand het 'n motor besit nie, en die 
enigste vervoermiddel was die ou 
Spoor ,,trams”, en verder moes ons 
maar loop, berg op en berg af van 


een huis na die ander, maar gelukkig 
was min huise omhein, en kon ons 
kortpad kies tussen die huise deur. 
Soms was ons baie onwelkom. Een 
aand saam met prop. A. $. Geyser het 
ons Leeuwkop uitgeklim oor klippe 
en graspolle in die donker, om `n 
Hollander gesin te besoek. Nadat prop. 
Geyser aangeklop en sy ,Storie” ver- 
tel het, het die vrou geantwoord: 
,Julle mors my tyd en ek mors julle 
tyd” en die voordeur toegeklap. `n 
Volgende keer was ek een aand alleen 
om 'n ,moontlike” Hervormde gesin 
te gaan opsoek. Nadat ek my voorge- 
stel het as die ouderling vir Seepunt- 
wyk het hy my skepties aangekyk en 
gesê: ,,Jy `n ouderling? Jy is dan nog 
`n bog kind.” Al wat ek hom kon ant- 
woord was dat ,as die ou mense nie 
die werk wil doen nie, moet die 
kinders dit dan maar doen.” My ouder- 
dom wat toe 31. 


Die volgende predikante het Kaap- 
stad besoek: 


Ds. W. van Bergen, Okt./Nov. 1940; 
Wyle ds. P. J. Smit Jan. 1941; 


Prop. A. $. Geyser vanaf Maart tot 
Junie 1941 (3 maande). 


Ds. Van Bergen in Julie asook in 
Desember 1941. 


Graag wil ek net meld dat prop. 
Geyser nog te jonk was om beroep te 
word, en het toe tydelik in Kaapstad 
kom help. Toe daar verneem word dat 
prop. Geyser vir 'n paar maande 
Kaapstad toe kom is 'n kerkraadsver- 
gadering gehou onder voorsitter van 
ouderling M. Scheepmaker om die ont- 
vangs en verblyf van prop. Geyser te 
reël. Prop. Geyser sou ag-uur die og- 
gend per trein aankom, maar niemand 
ken hom nie. Daar is toe besluit dat 
diaken 'Takens (die skriba) op die 
platvorm sal staan met `n uitgawe van 
die ,,Hervormer” onder die arm, maar 
dat die kerkwapen op die voorblad 
duidelik sigbaar is om so die aandag 
van prop. Geyser te trek. Die plan het 
geslaag. Nog terwyl die trein instoom 
het prop. Geyser al die man met die 
Hervormer opgemerk. Prop. (Geyser 
het hard gewerk om die gemeente op 
te bou. Daar was toe nog net drie 
kerkraadslede oor. In 'n gemeentever- 
gadering is daar toe nog persone ge- 
kies, as ouderlinge: Myself en die kas- 
sier Lt. R. J. van den Bergh. en broe- 
der G. Wegman as diaken. Maar ons 
is eers bevestig met die 2de besoek 
van ds. W. van Bergen in Julie 1941. 
Die verkose lede (al was hulle nog nie 
bevestie nie), moes maar inspring en 
werk. In die meeste wyke was daar 
net, of 'n ouderling. of net `n diaken, 
en moes die ouderling self die offer- 
gawes jnvorder, en die diaken moet 
ook huisbesoek doen, en dan Sondag- 
oggend met die diens aan prop. Geyser 
rapporteer van nuwe lidmate wat ons 


opgespoor het. Dat die gemeente 
Kaapstad sal groei tot `n sterk self- 
standige gemeente het ek nie getwyfel 
nie, maar vir die meeste was die vorde- 
ring te stadig, en het sommige mis- 
moedig geword. Daar was gedagtes 
uitgespreek om met die gemeentes 
Dordrecht en Cathcart te kombineer 
om 'n eie predikant te beroep, maar 
daarvan het niks gekom nie. Daar is 
probeer om die twee eeue ou kerk- 
gebou van die Lutherse Kerk te koop 
aangesien hulle predikant ds. Retief 
Sou gaan aftree, en dit die enigste 
Lutherse gemeente destyds van die 
kerk in die land was, het ons gemeen 
dat die gemeente dan sou tot niet 
gaan, maar die leiers van die Lutherse 
Kerk het gemeen om maar na die 
aftrede van ds. Retief 'n ander pre- 
dikant uit die buiteland te kry, en wou 
nie hulle kerkgebou verkoop nie. 

Op 9 Desember 1941 het ek die 
laaste kerkraadsvergadering bygewoon 
aan huis van ouderling M Scheep- 
haker. Op hierdie vergadering het 
ek my bedanking as ouderling inge- 
dien weens my vertrek na Transvaal 
die week daarop. 

Waar ek in Die Hervormer se Nuus- 
brief van 15 Junie 1972 lees: ,,So groei 
Wes-Kaapland” is dit met groot vreug- 
de om te sien van die groei en voor- 
uitgang van ons kerk in daardie deel. 
Ons is dankbaar vir so baie gemeentes 
wat Kaapland gehelp het, dat die kerk 
daar so kon groei. 

Maar daar is 'n ander gemeente van 
ons geliefde Hervormde Kerk wat ook 
geldelike hulp brood nodig het, dit is 
die gemeente Salisbury in ons buur- 
staat. Vir die 200 lidmate daar, is dit 
onmoontlik om alleen 'n kerkgebou op 
te rig. Vir gemeentes wat al bydraes 
gestuur het, sê ons baie dankie, maar 
dit is by verre nog nie voldoende om 
'n kerkgebou op te rig nie. Vir al die 
gemeentes vra ons mooi... ons vra 
asseblief . . . help Salisbury. 


GYS VAN DER MERWE, 
Koedoesrand. 


Uit Tzaneen 
Oudl. W. H. Lombard 


Tydens die kerkraadsvergadering 
van 30 April 1972 het ouderling Wil- 
lem Hercules Lombard, of soos hy in 
die wandel bekend is oom Willie, be- 
kend gemaak dat hy weens probleme 
met sy oë nie langer as lid van die 
kerkraad sy plig sal kan nakom nie. 
Daarmee het een van die steunpilare 
van die gemeente Tzaneen op 11 Junie 
1972 toe sy oudste seun J. J. (Kosie) 
Lombard in sy plek bevestig is as 
ouderling, die tuig neergelê as aktie- 


] Blaai om 

Oudl. Lombard van 
Tzaneen 


(] Van vorige bladsy 


we lid van die kerkraad, maar lewens- 
lank bly hy ere-ouderling van die 
gemeente. 


Oom Willie is op 14 Junie 1895 op die 
plaas Duiwelskloof gebore. Die gesin 
het uit vyf kinders bestaan waarvan 
die jongste op een-jarige ouderdom 
in 1899 aan malaria oorlede is. `n Ouer 
broer en `n jonger broer van oom 
Willie is ook in die konsentrasiekamp 
te Pietersburg gedurende die Tweede 
Vryheidsoorlog oorlede. Selfs die va- 
der van die gesin is gedurende 1899 
aan swartwaterkoors oorlede. Die oor- 
blywende gesinslede is vanaf die Pie- 
tersburgkamp verskuif na die Colenco- 
kamp waar hul vertoef het tot na die 
vredesluiting in 1902. Daarna het hul- 
le teruggekeer na Duiwelskloof waar 
alles afgebrand is. 

Gedurende 1912 het oom Willie lid- 
maat te Pietersburg geword onder dr. 
H. C. M. Fourie. Destyds was die 
huidige gemeentes Laeveld, Tzaneen 
en Phalaborwa alles deel van die ge- 
meente Pietersburg. So is hy ook in 
1920 getroud met Maria Sophia Eliza- 
betha Schoeman en uit die huwelik 
is vyf kinders sebore waarvan vier 
nog lewe, twee seuns en twee dogters. 
Albei die seuns dien ook tans op die 
kerkraad van Tzaneen as ouderling en 
diaken van die wyk Letsitele. 


Sedert sy huwelik het oom Willie 
in die omgewing van Mokeetsi geboer, 
maar toe die water probleme gee en 
ook opraak het hy in 1927 verhuis na 
die plaas langs die groot Letabarivier, 
waar hy en albei sy seuns met hul 
gesinne vandag nog woon: LaParisa. 
Toe hy hom hier kom vestig het was 
die hele gebied nog haas onbewoond, 
'n mens kan sê net wildernis. Daar 
was geen pad nie, maar net bos en 
nogmaals bos. Die naaste kerkplek 
was toe Duiwelskloof, vyf en vyftig 
myl van die plaas af. 


Volgens oom Wille is hy in Mei 1930 
verkies tot ouderling en het ononder- 
broke as ouderling die gemeentes Lae- 
veld en vanaf 9 Junie 1954 ook 'Tza- 
neen gedien, twee en veertig jaar 
lank. Volgens die gedenkskrif van die 
gemeente Laeveld het hy ook die ge- 
meente T,aeveld as kassier gedien van- 
af 10 Mei 1941 tot 11 Februarie 1952. 
maar volgens homself wat dit vanaf 
1931. Gedurende hierdie jare het hy 
dikwels as voorsitter van die kerkraad 
opgetree en was jarelank voorleser 
by die eredienste. 


So was veral die depressiejare baie 
moelike jare waarin die gemeente on- 
der swaar druk verkeer het. Die dank- 





offers en bydraes was maar skraal 
sodat alle verpligtinge maar moelik 
nagekom kon word. As voorbeeld hier- 
van dien die volgende: om `n oortrek- 
king van £100 (d.w.s. R200 wat ons 
huidige geld betref) by die bank te 
reël vir die kerk moes die kerkgeboue 
en vier erwe as sekuriteit dien en 
moes oom Willie en nog twee kerk- 
raadslede, wat grondeienaars was, as 
borge teken. Ten spyte hiervan was 
dit tog ook lekker dae, want toe het 
die mense nog tyd gehad om behoorlik 
kerk te hou. So het met Nagmaals- 
vieringe die kerkplein vanaf Vrydag 
tot Maandag vol waens en tente ge- 
staan. Watter aangename herinneringe 
bly 'n mens nie so by lewenslank nie. 


Hoeveel verantwoordelikhede het in 
daardie vroeëre jare nie op oom Willie 
gerus nie. Hy moes maar gereed wees 
om die vyf en vyftig myl af te reis 
na Duiwelskloof, waar die middelpunt 
van die gemeente Laeveld was, om toe 
te sien dat alles in orde was. Daar 
was toe ook haas geen kerklike kom- 
missie of daarop het hy gedien nie. 
Hoe dikwels moes hy nie in daardie 
dae die ringsvergaderinge van die ou 
Ring van Waterberg bywoon nie. Hier- 
die Rinssvergadering is jaarliks ook 
in `n ander gemeente van die destydse 
Ring gehou. Hoe dikwels het hy nie 
ook later die gemeente Tzaneen ver- 
teenwoordig op die Algemene Kerk- 
vergaderings nie. 


Voorwaar wat `n dankbare voorreg 
om na twee en veertig jaar van diens- 
werk as ouderling van jou kerk terug 

Ouderling en mevrou Lombard. 


te kyk. Saam met die digter van Psalm 
16 kan daar ook in diepe dankbaar- 
heid uitgeroep word: ,,Die meetsnoere 
het vir my in lieflike plekke geval, ja, 
my erfenis is vir my mooi.” 


Die kerkraad van Tzaneen wens oom 
Willie en tant Maria nog baie jare 
van geluk en goeie gesondheid saam 
toe, ja, mag die seën van die Here 
met hulle wees. As blyk van diepe 
erkentlikheid en waardering vir die 
jare van getroue diens het die kerk- 
raad van Tzaneen aan oom Willie 'n 
familie-Bybel geskenk waarin elke lid 
van die kerkraad hy handtekening ge- 
plaas het. 


D. J. A. G. du Toit. 


Uit Wonderfontein 
Vyftig daar 


Mnr. J. Greyling, bater bekend as 
oom Koos is gebore op die plaas 
Elandsfontein in die Randfontein dis- 
trik op 2 Desember 1893. Hy tree met 
Johanna van der Merwe, gebore 21 
Mei 1903 in die huwelik op 23 Mei 
1922. 


Hy tree vir die eerste keer tot die 
kerkraad toe in 1937 as diaken te 
Krugersdorp. Na die afstigting van 
die Randpoortse gemeente bly hy nog 
diaken aan in laasgenoemde gemeente. 


[7] Na volgende bladsy 











VYFTIG JAAR 


[] Van vorige bladsy 


Gedurende 1946 met die stigting 
van die Wonderfontein gemeente 
word hy verkies as ouderling. Hierdie 
amp beklee hy tot in 1971. 


Oom Koos het sy kerk 8-maal op die 
Algemene Vergadering verteenwoor- 
dig, het 3 jaar op die Ringskommissie, 
gedien, was op sy kerk se boukommis- 
sie, finansiële komitee en ook op die 
evangelisasie komitee. 


Mev. Greyling, of soos sy alom ge- 
noem word tant Suster is sedert die 
stigting van die N.H.S.V. lid — was 
vir jare onder-voorsitster en is tans 
nog lid. 


Oom Koos en tant Suster het om- 
langs hulle 50ste troudag herdenk 
waar hulle tans nog op hulle plaas te 
Elandsfontein woonagtig is. Albei ge- 
niet nog goeie gesondheid. 


—lIngestuur. 











DIE KINDERS SE HERVORMER 

die vlug en wegkruip. Maar `n engel 
van die Here het daar na hom gekom 
en hom tweemaal kos gegee en toe 
het Elia vir veertig dae en veertig 
nagte sonder kos gestap tot by die 
berg Horeb. (Kyk weer na die kaart.) 
Nou moet julle oudjies net oplet hoe 
vér Elia gestap het, eintlik van die 
berg Karmel af na Samaria en daar- 
vandaan na Berseba en toe tot by 
Horep. 


Toe Elia by die berg Horeb aankom 
het hy daar in `n spelonk gaan bly. 
Daar het die Here na hom gekom, eers 
in `n sterk wind, maar eintlik was 
die Here nie in die wind nie. Toe 
het daar `n groot aardbewing gekom, 
maar die Here was ook nie in die 
aardbewing nie. Daarna was daar `n 
groot vuur, maar die Here was ook 
nie in die vuur nie. Laastens het daar 
'n sagte koelte en stilte gekom en 
Elia het geweet dat die Here in die 
sagte stilte was. En Elia het sy gesig 
met sy mantel bedek en die Here het 
vir Elia gevra wat hy dan hier by die 
berg in die spelonk soek. En Elia het 
geantwoord dat die slegte mense al 
die profete doodgemaak het en dat 
hulle hom ook wil doodmaak en daanr- 
om het hy liewer gevlug. Maar die 
Here wou eintlik vir Elia wys dat hy 
nie bang hoef te wees vir mense wat 
SOOS wind is nie, of as hulle te kere 


gaan Soos aardbewings nie of as hulle 
alles met vuur wil verbrand nie. Die 
Here sal dit nie toelaat nie en Hy 
werk in die sagte stilte van mense- 
harte. Daarom moet Elia nie bang 
wees vir Agab en Isébel nie en terug- 
gaan, want daar is nog baie mense 
in Israel oor wat godvresend is. 

Elia moet terugggaan en Jehu gaan 
salf as koning oor Israel, met ander 
woorde die Here het besluit dat Agab 
nou lank genoeg koning oor Israel 
was en dat hy en Sy vrou genoeg 
kwaad gedoen het. Ook moet Elia 
iemand in sy plek as profeet gaan 
salf, naamlik Elisa. Elia het toe weer 
die hele end pad teruggeloop en ge- 
doen soos die Here hom beveel het en 
nie lank daarna nie is Agab en Isébel 
albei dood soos die Here vir Elia 
gesê het en die Here self het 'n wa 
en perde van vuur gestuur om Elia 
lewendig na die hemel te neem. Ons 
weet dus net van twee mense wat 
lewendig in die hemel opgeneem is, 
sonder dat hulle eers gesterf het en 
dit was Henog en Elia. 

Vragies: 

Vertel hoe lIlia weggevlug het vir 
Isébel en wat alles met hom gebeur 
het. 

Watter twee mense is lewendig in die 
hemel opgeneem? 

Wie moes Elia as profeet gaan salf in 
sy eie plek? 


Christen in Kommunis- 
tiese Lande 


Die Raad van Biskoppe van die 
Raad van Kerke in Noorweë het 'n 
beroep gedoen op die Noorweegse 
regering, die Wêreldraad van Kerke 
en die Lutherse Wêreldfederasie om 
onafgebroke en volhardende pogings 
aan te wend om die skending van 
menseregte in Kommunistiese lande 
beëindig te kry. 


By name word deur die biskoppe 
genoem die ,,onderdrukking van die 
Joodse minderheid in die Sowjet-Unie 

. die onderdrukking van die vry- 
heid van gees”, wat ook insluit die 
afsondering van teenstanders van die 
Kommunistiese sisteem in sielsieke 
inrigicings en ,,die vervolging van 
Christene wat so openlik bedryf word 
in 'n aantal lande agter die vster- 
gordyn”, 


Verlede jaar het die Noorweegse 
biskoppe in 'n verklaring gesê daar is 
'n verontrustende neiging om in eku- 
meniese besluite onregte te veroordeel 
in Westerse lande met veel meer vasbe- 
radenheid en herhaling as die skending 
van menseregte in Kommunistiese 
lande of in die Derde Wêreld. Hierdie 
ongeblanseerdheid, aldus die biskop- 
pe, kan 'n vraagteken plaas agter die 
geloofwaardigheid en egtheid van die 
Christelike Kerke se ekumeniese Dbe- 
nadering, 


— Inter Nos. 

Dr. A. F. N. Lekkerkerker: ,OOR- 
SPRONG EN FUNKTIE VAN HET 
AMBT”. Eerste druk 1971. Boeken- 
centrum N. V., 's-Gravenhage. 


'n Besinning deur 'n eminente teo- 
loog soos dr. A F. N. Lekkerkerker 
oor 'n baie aktuele saak vir die kerk 
van Jesus Christus, vind ons in boge- 
noemde werk. Grondigheid is die een 
woord waarmee ons hierdie waarde- 
volle uitgawe kan beskrywe. 


Die skrywer begin by die begin. 
Maar hy val nie met die deur is die 
huis nie. Hy ken sy tyd en die belang- 
stelling vir sy saak wat hy gaan be- 
handel. Daarom vestig hy eers soos in 
'n belangrike aanloop, die aandag op 
wat daar aan besinning plaasgevind 
het in sy eie kerk gedurende die afge- 
lope dekades. Dan volg die ,ambt in 
de oekumene”. Hieroor het die hele 
wêreld van die kerk mos die ore gaan 
spits. Dan gooi hy die blik na ,,Het 
ambt in de Romana”. Vir die prote- 
stante is dit steeds gebiedend nood- 
saaklik om te weet wat daar in die 
groot Rooms Katolieke Kerk aan die 
gang is. Dit was mos hierdie kerk, wat 
die groot protes op grond van die 
Heilige Skrif, in die tyd van die Re- 
formasie laat deurbreek het. Daar is 
volgens die skrywer in die Nederland- 
se Romana soos geblyk het op die 
concilie in Januarie 1968 boeiende 
proteste teen die hiërargie in die 
Rooms Katolieke Kerk. Bybelse gron- 
de ontbreek egter in daardie protes- 
formulering van die rapport-Loeff. Dit 
ruk egter aan die hiërargiese struk- 
tuur. Die rapport-Loeff is wel nie 
aanvaar nie, maar ook nie verwerp 
nie. Maar wat belangriker is, is die 
boek van Hans Kiing (1967), ook oor 
die ampte in die Rooms Katolieke 
wêreld. Hy gaan baie duideliker uit 
van die Nuwe Testament as dié grond 
vir die kerklike gesag. Hy is egter nog 
'n eensame in die Romana. Vir hom 
is eksegese deurslaggewend en nie die 
sosiologie nie. 


Lekkerkerker behandel grondig die 
grond en ware wese van die amp, op 
die Grond van die Heilige Skrif. Beide 
Ou Testament en Nuwe 'Testament 
word deurvors. Wat baie teoloë daar- 
oor geskryf het, word met kritiese oë 
vanuit die Bybel besien, en as sy kon- 
klusies kom is dit helder ooreen- 
stemmend met wat die Skrif ons ge- 
leer het. Daarom gaan hy ook nie by 
die Reformatore se teruggang-tot-die- 
Heilige-Skrif verby nie. Veral die 
enorme betekenis van die studie van 
Calvyn word onderstreep. Lekkerker- 
ker omseil nie die probleme wat in die 
Nuwe Testamentiese gegewens op ons 


LEES! 


afkom nie. Hy weet goed, as grondige 
teoloog, dat die Bybel nie vir ons uit- 
gewerkte leerstellings oor alles ver- 
skaf nie. Ons kry die grondlyne daar, 
waarlangs die kerk van Christus deur 
die eeue moet gaan. ,Magistraal is de 
inzet van de leer der ambten by 
Calvyn, dat de Heer (God, maar in het 
vervolg is de Here dan toch Christus) 
Zijn gemeente niet onmiddelijk re- 
geert met zichtbare tegenwoordigheid 
maar middelijk door de dienst van 
mensen. Dit zegt hij niet om aan deze 
mensen ook maar enige ambtshoog- 
heid mede te delen. De prediker blijft 
,mensje uit het stof opgerezen”.” 


Al1 is die kerklike situasie in Neder- 
land in sekere opsigte verskillend van 
die in Suid-Afrika, het die skrywer 
ook in sy advies aan die Sinode, dinge 
gesê waarvan ons met vrug kennis 
kan neem. Ek wil graag hierdie waar- 
devolle boekie van rondom die 200 
bladsye aanbeveel by elke predikant 
en ander belangstellendes van die 
protestantse kerke van ons land. 


— L M. le Roux. 


HET GEMENGDE HUWELIJK, dr. 
C. P. van Andel, e.a., Boekencentrum, 
N.V., 's-Gravenhage 1971, pp. 183. 
Prijs F14. 

Hierdie werk maak deel uit van 
die reeks Praktisch 'Theologische 
Handboekjes wat staan onder redaksie 
van dr. M. H. Bolkestein en prof. dr. 
P. J. Roscenn Abbing. In Nederland 
het die Hervormde, Gereformeerde, 
Lutherse en Roomse kerk saam 'n 
verklaring uitgegee waarin die huwe- 
lik tussen lidmate van hierdie onder- 
skeie kerke op 'n nuwe wyse benader 
en waardeer word. 


In die verlede het die kerk van 
Rome op `n hooghartige wyse opge- 
tree. By 'n huwelik van 'n protestant 
met 'n lid van die Roomse kerk moes 
skriftelik ooreengekom word oor die 
opvoeding van die kinders terwyl die 
Roomse lid in die huwelik opgedra 
is om die ander tot ,,bekering” te 
bring en so die kerk van Rome te 
aanvaar. Statistieke word aangehaal 
om te toon dat hierdie streng maat- 
reëls van Rome gefaal het. Die ooI- 
spronklike Roomse houding is deur 
die sogenaamde tweede Vatikaanse 
konsilie nie wesenlik verander nie — 
hoewel die wêreld onder die indruk 
gebring is dat dit wel die geval was. 
In 1965 aanvaar Rome 'n praktiese 
reëling as 'n eksperiment waarin al- 
lerlei toegewings gemaak word ten 
opsigte van die kerke van die refor- 
masie — maar dit is geen amptelike 

leerstuk van die kerk nie sodat die 
amptelike standpunt van Rome on- 
veranderd bly. In 1969 is egter 'n soge- 
naamde inter-kerklike gesprek gebore 
om hierdie eksperiment te bespreek. 
Daar is toe `n standpunt geformuleer 
wat vir die betrokke kerke in gesprek 
meer aanvaarbaar was. Hieroor handel 
prof. Bronkhorst maar dit is nie `n 
amptelike stuk van Rome nie. 


Van Roomse kant lewer prof. dr. 
Van Leeuwen 'n bydrae wat hoofsaak- 
lik met statistiese gegewens wil aan- 
dui hoe die gesindheid in Nederland 
en Wes-Europa verander het ten op- 
sigte van gemengde huwelike (Prote- 
stants en Rooms). Ds. Besselaar en dr. 
Van Andel handel onderskeidelik oor 
die huwelik in die Heer en die pasto- 
raat aan gemengde huwelike. Ds. Bes- 
selaar lê, in teenstelling tot Rome wat 
die huwelik as sakrament beskou, 
nadruk op die verbondskarakter van 
die huwelik en vandaar op die onlos- 
maaklikheid daarvan. Ten opsigte van 
die pastoraat van gemende huwelike, 
is die uitspraak van die interkerklike 
verklaring dat nadruk gelê moet word 
op die dinge wat die lede van die 
onderskeie kerke in gemeen het en 
nie op die dinge wat hulle skei nie. 
In hierdie gees is vir ons die vreemde 
aanbeveling van die Nederlandse Her- 
vormde Kerk om 'n Roomse huweliks- 
genoot byvoorbeeld as ,,gaslidmaat” in 
die Hervormde Kerk te verwelkom. 


Dit is goed om kennis te neem van 
hierdie nuwe denkrigting in Europa. 
Kennisname beteken geensins instem- 
ming nie. Elke oplettende leser sal al 
lesende heelwat vraagtekens plaas by 
hierdie eenheidsbeweging. 


— AA J. G. Dreyer. 


Treurnicht, dr. A. P.: VERNUWING 
— DIE BELOFTE VAN PINKSTER, 
N.G. Kerk-Uitgewers, Kaapstad-Pre- 
toria 1972. Prys R1.50. 


Treurnicht skryf aangenaam! Aan- 
leiding tot hierdie werk is tweërlei 
— gelowige skrifondersoek, wat die 
pen laat opneem om ook ander te 
laat deel in sy her-ontdekking van 
sentrale heilswaarhede; dan is dit 
66k geskrywe vir die besondere ge- 
leentheid wat die N.G. Kerk jaarliks 
van Pinkster maak en sy sogenaamde 
pinksterbidure. 


Hierteenoor het ons kerk natuurlik 
'n eie gefundeerde standpunt! 


Die boek is lesenswaardig, hoewel 
'n mens teologies, spesifiek vanuit 
Hervormde oord, nie altyd instem nie. 


] Na bladsy 32 

IN MEMORIAMS 

JANSEN VAN VUUREN: Andries Ja- 

cobus — Twee jaar van verlange en 

stille trane is verby, maar onvergeet- 

lik bly die aand van 3 Oktober 1970, 

toe van ons weggeneem is deur 'n 

treinongeluk, my dierbare eggenoot, 

ons vader en grootvader. Die gemis, 
eensaamheid en verlange is soms byna 
te swaar, maar ons troos ons aan die 
blye gedagte dat die huiskring wat 
hier op aarde verbreek is eenmaal 
weer daarbo volmaak sal wees. Baie 
trane vloei in stilte, trane wat net 

God van weet. Ons wat hom so lief 

gehad het, sal en kan hom nooit ver- 

geet nie. Jes. 43:1: Wees nie bevrees 
nie; want ek het jou verlos; Ek het 
jou aangeroep; jy is myne. 

— Steeds treurende eggenote Kitty, 
kinders Staffie, Chrissie, Dawie, Do- 
reen en kleinkinders. Oosstraat 47, 
Vryheid. 


SMIT: Jacobus Johannes, 12.11.1898— 
31.8.1967 — Vyf jaar van tere nage- 
dagtenis is reeds verby, maar herin- 
nering aan 'n toegewyde voorbeeld bly 
ons steeds by. 

— Mev. J. C. E. Smit en gesin, Wit- 
randsfontein, Potchefstroom. 





DOODSBERIGTE 
Ed 


IN MEMORIAM 


Dit het die almagiige God behaag om 
die siele van hierdie ons tans gestor- 
we broeders en susters, tot Hom te 
neem. Hulle liggame is aan die aarde 
toevertrou in die vaste en sekere hoop 
van die opstanding tot die ewige le- 
we deur ons Here Jesus Christus wat 
die vernederende liggaam aan Sy ver- 
heerlikte liggaam gelyk sal maak. 

In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hulle, maar treur 
nie oor hulle soos die ander wat geen 
hoop het nie. Ons dank God vir wat 
hulle deur sy genade beteken het. 


REINERS: Maria Magdalena — Onver- 
geetlik bly vir ons die aand van 2 
September 1971 toe so skielik van ons 
weggeneem is, my geliefde eggenote, 
ons mammie en ouma. Ons bede is 
nog steeds: ,,Leer my Heer u regte 
weë.” 

— Verlangende eggenoot, kinders 
en kleinkinders. J. L. Reiners, Louw- 
straat 32, Paul Krugeroord, Springs. 


JOUBERT: Hendrik Lodewyk en Su- 
Sanna Catharina Johanna Magdalena— 
In liefdevolle herinnering aan ons 
vader en moeder, grootvader en groot- 
moeder, wat ons vooruitgegaan het, 
na ewige rus op 28 Oktober 1970 en 
6 September 1971. Hulle stemme is 
stil, ons swyg want dit was Gods wil. 
— Bedroefde kinders en kleinkin- 
ders, Pk. Skuinsdrif, Groot Marico. 


COERTZE: Salomo Francois Johannes 
— Na 4 jaar van stille verlange en 
bittere trane dink ek terug aan die 
more van 14 September 1968, toe ons 
moes afskeid neem van my eggenoot, 
vader, oupa en oupagrootjie, asook die 
middag van die 26e Augustus 1966 toe 
skielik van ons weggeneem is my 
seun Pieter sonder afskeidsgroet. Ons 
swyg o Heer dit was u wil. 

— Bedroefde eggenote en moeder, 
Martha J C P (Coertze, Posbus 46, 
Ogies, 


VAN STADEN: J. J. H. (Jan) — Dit 
het die Here van lewe en dood behaag 
om van ons weg te neem op 11 Augus- 
tus 1972 my dierbare eggenoot, vader 
en grootvader Jan van Staden, in die 
ouderdom van 60 jaar. Ps. 121:2: ,My 
hulp is van die Here wat hemel en 
aarde gemaak het”, 

— Bedroefde eggenote, Miemie van 
Staden, kinders en kleinkinders. Mari- 
kana,. 

LEES! 


1] Van bladsy 30. 

Aandag word gegee aan die nood- 
saaklikheid van selfondersoek, na die 
behoefte en die voorbereiding vir die 
vernuwing deur die Heilige (Gees; 
verder word gehandel oor die belewing 
van verlossing, die ondervinding van 
heilsekerheid en die vrug van die 
nuwe lewe in Christus. 

Hierdie pennevrug is vir die ge- 
wone lidmaat bedoel, hy sal dit maklik 
lees. Ek wil dit aanbeveel! 


— Daniël F. Erasmus, Jr. 


SEKSONDERRIG AAN KINDERS 
DEUR OUERS”. Opgestel deur: Sino- 
dale Jeugkommissie van die N.G. 
Kerk, Noord-Transvaal. 


Die inhoud van die boekie slaag 
ongetwyfeld in sy doel om aan die 
gemiddelde ouer ,'n praktiese en uit- 
voerbare” handleiding te bied oor die 
seksuele terrein en in die sogenaamde 
,geelpers” is bespreking oor hierdie 
onderwerp skaars. Die verskyning van 
hierdie boekie voorsien in `n groot 
behoefte. Vir elke ouer wat dit wel 
meen met die totale opvoeding van 
sy kind, is dit `n aanwins en bate. 


Daar bestaan groot waardering vir 
die uitgangspunt van die opstellers 
dat seksuele onderrig primêr deur die 
ouer op die regte wyse hanteer moet 
word. Onderrig van kerk en skool be- 
hoort sekondêr te wees ten opsigte 
van die onderrig deur die ouer. 


`n Delikate onderwerp wat deur 
meeste ouers met skugterheid opsy 
geskuif word, is hier op `n mooi wyse 

aangesny. 
— Ds. H. N. Botha. 


BOERE, BRITTE EN BANTOES. 
Opgestel en uitgegee sonder winsbe- 
rekening deur dr. J. J. van Tonder, 
Beginstraat 5, Krugersdorp. Prys 
R1.50. 

Hierdie mooi, waardevolle uitgawe 
van 450 pensketse deur die teken- 
kunstenaar F. G. Robets, met die 
nodige byskrifte deur die oud-inspek- 
teur Van Tonder, is veral vir die ge- 
skiedenisliefhebber iets unieks. Kin- 
ders sal dit besonder interessant vind. 
In hierdie tekenverhaal sien hulle dan 
die gebeurtenisse wat afgespeel is tus- 
sen Boere, Britte en Bantoe in die 
wordingsgeskiedenis van ons volk. Dit 
handel immers oor die periode by die 
koms van die Britse setlaars in 1820 
in die Oos-Kaap, die botsing met die 
Bantoe aldaar, die Groot Trek, die 
vestiging in die drie noordelike pro- 
vinsies ensovoorts. 

Omdat die tekenprentjies mense 
uitbeeld is hulle sprekend en ,lewen- 
dig”. 


PEES! 


Opsteller en uitgewer moet van 
harte gelukgewens én bedank word. 
Hulle werk is `n aanwins vir ons ge- 
skiedenisonderrig. En dit is dié ver- 
jaardag of Kersfeesgeskenk vir ons 
kinders. 

— Joh. Dreyer. 


UNDERSTANDING TONGUES- 
SPEAKING deur C. W. Parnell. Uit- 
gegee deur South African Baptist 
Press, Posbus 31073, Braamfontein, 
prys R1.30. 


Die spreek in tale en die doop met 
die Heilige Gees het weer sterk na 
vore gekom in veral buitekerklike 
kringe naamlik in die geloofskringe 
van die sogenaamde Pentakostels en 
andere dergelike sektariese kerke. In 
die Verenigde State veral het dié 
dinge weer herleef. 


In hierdie werkie lewer die heer 
Parnell 'n Bybelse bespreking daar- 
van. Hy vergelyk die hedendaagse op- 
lewing van die spreek in tale en die 
doop met die Heilige Gees met wat in 
die Bybel (Hand. 2 en 1 Kor. 12 en 
14) daaromtrent geleer word. Sy be- 
skouing is dat wat in die oppersaal in 
Jerusalem en nou in die Pentakostel 
kringe plaasvind nie oor een kam ge- 
skeer kan word nie. 


Hy wys die hedendaagse oplewing 
van hierdie dinge af op grond veral 
van die verskil, want in Hand. 2 
word die taalgrens deurbreek en elk- 
een hoor in sy eie taal die groot dade 
van God verkondig, terwyl in die he- 
dendaagse tongetaal die taalgrens nie 
deurbreek word nie en dus juis 'n 
belemmering vorm vir die verkon- 
diging van die dade van (God met 
die kruisiging en opstanding. 


Dit is `n deeglike werkie in vir 
almal verstaanbare taal beskrywe wat 
ons graag aan al ons lesers aanbeveel. 


— Joh. Dreyer. 


HONDJIES EN HALSBANDJIES 
deur Cornelia Kruger. Uitgegee deur 
Perskor, Posbus 845, Johannesburg, 
Prys R1.80. 


In hierdie publikasie kry ons 'n 
goeie, insiggewende benadering van 
die verhouding van kinders tot hulle 
ouers. Dit is gesonde lektuur, oulik 
geskrywe met verfrissende humor hier 
en daar. 


i) 


— EHD. 

LEES! 


EENLING DIE MENS deur E. 
Linde. Uitgegee deur Perskor-Uitge- 
wery, Posbus 845, Johannesburg, Prys 
R1.80. Dit word versprei deur Boek- 
n-Pen, Posbus 102, Maraisburg. 


RIDDERS VAN DIE GROOTPAD 
deur Lourens Oberholzer. Uitgegee 
deur Perskor-Uitgewery, Posbus 845, 
Johannesburg, Prys R1.50. 


Die skrywer behandel hier die pro- 
bleem: alkoholisme en die stryd teen 
hierdie so magtige vyand. Hy gee ons 
op `n onderhoudende wyse `n duide- 
like beeld van die stryd van die alko- 
holis. Graag word dit aanbeveel. 


— EH.D. 


FIONA KOM KUIER deur Maureen 
Kotzé, prys R1.80, en EEN VAN LA 
RHONE deur Dricky Beukes, prys 
R1.80. 

Albei uitgegee deur Voortrekker- 
Boekklub, posbus 4$92, Johannesburg. 

Maureen Kotzé het `n mooi boek 
gelewer. Dit gaan oor `n kind deur 
ouer mense opgevoed, wat die pad 
kwytraak, maar deur liefde en begrip 
deur ander teruggewin word. 

Dricky Beukes het `n aanbevelens- 
waardige verhaal gelewer, goed ge- 
skrywe die moeite word om te lees, 
maar haar taal is nie suiwer nie. ,Ek 
beter” is vertaalde Engels. Ons sê in 
Afrikaans: ,Ek moet liewer.” ,,Vir 
wat” is lelik. Goeie Afrikaans is 
waarvoor”. ,Kon sy maar wis” is 
swak Afrikaans, so ook ,,hy vang `n 
kramp aan”. 

— EH.D. 


VONKELWYN VAN DIE TIMBALE 
deur Maudie Schackelford. Prys R1.80. 

SEILE OP DIE HORISON deur Ena 
Murray. Prys R1.80. 

Albei hierdie twee mooi romans is 
uitgegee deur Perskor-Uitgewerye, 
Posbus 845, Johannesburg. Albei is 
spannend en wek die leserslus op. Ons 
beveel albei by ons lesers aan. 


— EH.D. 


TEUNIE BAD deur Elsie du Toit, 
Prys 95c. 

DIE STOUTE-KIEPIE deur Elsie du 
Toit, Prys R1.15. 

PAMMIE EN KORRIE deur Elsie 
du Toit, Prys R1.00. 

En BY DIÉ DAM Prys R110. 

OOM GROOTPAD, albei deur C. $. 
Badenhorst, Prys RI1.15. 

DASSIE deur Cecilia Olivier, Prys 

RAME 

Ses mooi boekies vir die kleintjies. 
Pragtig uitgegee deur Perskor met 
mooi tekeninge. Die outjies sal plesier 
hé daarmee. 

— EHD. 











AANDAG ALLE 
PROSTAATKLIERLYERS 


VERGROTINGS 
in 


'n Nuwe geneesmiddel vir die LEWENSKLEUR 
prostaatklier. Verligting. vinnig en d 
langdurend. Ook vir alle nier- van u eie 


kwale. Slegs R3.00 k.m.b. Geen 
k.b.a. bestellings. 
TJEK MET KOMMISSIE. 
Regstreeks van: 


KIEKIE OF NEGATIEF 





Mev. R. MULLER, W. E. CAREY 
Krugerspos, APTEKER 
Posbus 177 — Krugersdorp 


Lydenburg. 
Dankie 





AVBOB 
Beroemde ver- 50 jaar landwyd 


maaklikheid- in diens. 
ster kry nuwe 


AVBOB is vandag `n huishoudelike naam 

in Suid-Afrika. Deur ons omvattende 

lewenskrag diens en uitgebreide reeks begrafnisware 

: is ons in staat om voortdurend die hoë 

Harry Shakespear se glimlag- standaard te handhaaf wat ons deur die 
gende gesig is bekend aan jare opgebou het. 





duisende vakansiegangers in 
Durban. 

Elke aand van die week tree 
hierdie opgeruimde 60-jarige 
voor groot gehore op 

Talle bewonderaars het hom al 
gevra hoe hy dit regkry om altyd 
so jonk en vol lewenslus voor te 
kom. ,,Ek vertel almal dis Salusa 
45”, sê Harry 

Ek neem Salusa d45-tablette 
reeds ses maande lank. En die 
resultaat is wonderlik. Ek voel 
weer soos jare gelede!” 


LEWENSLUS VIR DIE MIDDELJARE 


NEW VIGOUR FOR THE MATURE YEARS 





Verkrygbaar by alle apteke. 


30 tablette R2.35. 90 tablette R5.95 


7123/a 


In alle fasette van die begrafniswese is 
ons deeglik toegerus om op `n bevredi- 
gende wyse in u spesifieke behoeftes te 
voorsien. 


Ons beskik oor `n wye verskeidenheid 
begrafnisware wat getuig van die kwaliteit 
en waardigheid wat oral in Suid-Afrika 


met AVBOB geassosieer word. 


OOR DIE AFGELOPE VYFTIG JAAR 
HET AVBOB DIE GROOTSTE 
LEWERANSIER GEWORD VAN: 


* Gedenkstene 
* Kranse 
x Kiste 


AVBOB IS OOK DIE VOORLOPER 
OP DIE GEBIED VAN: 

* Begrafnisse 

* Verassings 


Te alle tye verseker AVBOB doeltref- 
fende organisasie en diens deur opgeleide 
deskundiges. Die naam AVBOB is u 
waarborg. 


OMDUP die Be eed Ke AN ei 





dd wreeio 

EGTE. BYPORREIS 


deur 


Suid-Afrikaanse Orrelhouers 


(EDMS.) BPK. 


PRETORIASTRAAT 157, SILVERTON 
Telegramme: Diapason. Telefoon: 76-484A) 
Ook te Kaapstad, 55-3848; Bloemfontein, 7-4969; Durban, 7-9895; 


Potchefstroom, 7381 en Randburg, 48-3906. 














Ons is 'n gesin ss. 
van spaarders. : 
Ons spaar N. 

by die regte plek 


MERE 
)| 
| 













d 'e 


—Volkskas. | IE 
P 


. 
' 
; 


Almal spaar. Ons spaar by Volkskas. Volkskas 


se diens is flink, vriendelik en alomvattend. / 


AR 
Soos ons spaargeld oploop, staan ons 
finansieel al hoe sterker. Ons Volkskas- 
spaarboekies is bewys van Pa se finansiële 
selfstandigheid en Ma se onafhanklikheid, 
en bewys dat Boet en Sus verstandig 


grootgemaak word. 


V O Ë F $ K A $ — die bank vir alomvattende bankdienste. 
id VoLkSKAS BEPERK (GEREG. HANDELSBANK). HOOFKANTOOR! PRETORIA 
Vos 

